
Către elevi şi învățători, 
părinți şi bunici! 


Cum se ştie, a fost revizuit recent curriculumul şcolar 
de Ştiinţe ale naturii pentru clasele a III-a şi a IV-a. 
Aceasta pentru ca elevii să-şi însuşească, în mod 
plăcut, cunoştinţele din domeniul ştiinţei şi tehnicii, încă 
de mici, prin raportarea copilului la mediul în care 
trăieşte şi prin includerea unor teme captivante, de 
interes practic. 

Urmând noua programă şcolară şi manualele 
alternative, editura noastră vă oferă, atât pentru clasa a 
III-a (cartea de faţă), cât şi pentru clasa a IV-a (într-un 
volum aparte), o suită de informaţii ştiinţifice elemen- 
tare, cunoştinţe şi explicaţii ale unor fenomene din 
mediul natural înconjurător (fizică, biologie, chimie). 

Toate subiectele din programă sunt înfăţişate simplu, 
pe înțelesul copiilor şi în ordinea desfăşurării lecţiilor. 
Informaţiile, curiozitățile, enigmele, explicaţiile clare ale 
fenomenelor din ştiinţele naturii sunt însoțite (aşa cum 
obişnuim în serialul nostru editorial de mare succes în 
şcoli şi librării) de o mulţime de ilustraţiii sugestive, 
lămuritoare. 

Cartea se adresează nu numai şcolarilor, care 
doresc să pătrundă în tainele ştiinţelor, ci şi învăţătorilor, 
părinţilor şi bunicilor, fiind un bun ghid de povăţuire 
zilnică a copiilor. 

Puteţi completa cunoştinţele cuprinse aici, procurân- 
du-vă şi alte volume din colecţia noastră amplă Planeta 
animalelor şi plantelor, ajunsă acum la 20 de cărti 
publicate. 

Autorii 


CAPITOLUL I 


PRIMELE TAINE ALE 
STIINTELOR NATURII 

Caracteristicile și proprietățile 
corpurilor 


Eşti copil şi priveşti, cu ochii mari şi curioşi, în jurul tău. 
Doreşti să afli cât mai multe detalii despre mediul înconju- 
rător, despre corpurile vii şi nevii din preajma ta sau de la 
depărtare. Încă din şcoala primară poti deveni un mic 
fizician, interesat de fizică de la lecţiile de Ştiinţe ale 
naturii, din clasa a Ill-a şi a IV-a. Deoarece vrei să ştii mai 
mult încă de mic, din domeniile ştiinţelor exacte, acumulezi 
în mintea ta cunoştinţe de fizică şi chimie, de biologie şi 
geografie etc, Cine trăieşte în secolul XXI, cine vrea să fie 
în pas cu noile invenții, cu noile descoperiri ştiinţifice şi 
tehnice ale momentului actual, trebuie mai întâi să:şi însu- 
şească primele cunoştinţe de fizică, adică ştiinţa fun- 
damentală a naturii care studiază structura materiei, 
proprietăţile acesteia, legile de mişcare, formele de exis- 
tență a materiei ş.a. În clasele mici, afli câteva cunoştinţe 

ZI] despre corpuri, pentru ca — înce- 

VAA pând din clasa a Vl-a — să 
pătrunzi pe larg în universul 

fizicii. Acum eşti doar un... mic 
fizician, care în viitor poți de- 
veni... mare fizician. Asta, dacă 
vei fi pasionat şi inventiv... 

Trăieşti pe Planeta Pământ, căreia i se mai spune Terra 
sau Planeta Albastră („albastră“ pentru că aşa se vede din 
Cosmoş). 

Chiar şi Pământul, planeta pe care stai, este un Corp, 
însă un corp uriaş, un corp cosmic — aşa cum vei învăța 
la geografie. 

Natura minunată şi diversă de lângă tine e alcătuită 
dintr-o mulțime de corpuri. Te împresoară fel de fel de 
corpuri solide, lichide sau gazoase; o puzderie de obiecte, 
plante şi animale, apă, aer, sol (pământ), precum şi 
oameni, de la copii până la bătrâni. 

Toate aceste elemente (corpuri) ale naturii înconjură- 
toare se află, între ele, într-o legătură strânsă şi armo- 
nioasă. 

Pământul, ajutat de apă şi de soare, hrăneşte plantele 
(iarbă, flori, copaci, legume, vie). La rândul lor, plantele 


hrănesc o mare parte dintre animale (oi, vaci, cai, capre, 
gâşte, găini, căprioare, antilope, girafe, maimuțe, hipopo- 
tami — adică animale erbivore). Animalele care consumă 
preponderent plante sunt atacate şi mâncate de prădători, 
deci de animale carnivore (lei, tigri, gheparzi, hiene, şacali, 
lupi, crocodili etc.). 


SAAE, ; 
Stăpânul absolut al Terrei, care este Omul, se hrăneşte 
atât cu plante, cât şi cu produse obținute de la animale. 

Tu, şcolarule, care te priveşti în 
oglindă, ţi se pare că personal eşti... în 
centrul Universului. Începe să te anali- 
zezi singur din creştet până în tălpi! Cap, 
gât, trunchi, mâini şi picioare. Cu alte 
cuvinte, şi tu eşti un corp, în natura asta 
minunată, plină de felurite alte corpuri. 
Trupul tău este o adevărată minune a 
lumii, unică în Univers. 

Acesta este, de fapt, un corp ome- 
nesc, unul dintre cele şase miliarde de 


Ă 

trupuri umane care populează Planeta Albastră, de la polii de 
gheaţă, în împărăţia ursului alb, până în junglele ecuatoriale 
fierbinţi, unde sălăşluiesc tigrii, maimuţele sau șerpii veninoşi. 

Ce observi? Tu însuți eşti un corp (omenesc), care 
gravitează între alte corpuri. Acestea se găsesc înainte şi 
în urma ta,-în dreapta şi în stânga, sus şi jos, la picioarele 
tale. Uneori sunt aşa de numeroase, încât nici nu-ți mai 
pierzi timpul să le observi sau să le numeri. 


Formă, dimensiune, culoare 


Toate lucrurile (obiectele) şi ființele din mediul 
înconjurător se numesc corpuri. Atât în natură, cât şi în 
viața oamenilor, fiecare corp are importanţa lui. De aceea, 
încă din copilărie oamenii trebuie să cunoască însuşirile 
corpurilor, pentru a le folosi corect în muncă şi în viață. 

Corpurile (lucruri sau ființe) din mediul 
înconjurător se deosebesc unele de altele prin 
formă, dimensiune, culoare, gust, miros etc. 

Forma corpurilor din jur poate fi: pătrată, 
dreptunghiulară, rotundă, ovală, conică, 
îi iri ge etc. 

. Dimensiunile unui corp 
sunt: lungimea, lățimea, 
înălțimea, grosimea. Pentru măsurarea 

că lungimii unui corp folosim metrul. 
Culorile corpurilor sunt variate: galben, roşu, albastru, 
verde etc. 

Orice corp ocupă un spațiu în mediul ambiant. Acesta 
este volumul corpului respectiv, numit 
şi capacitate. Unitatea de măsurare este 
litrul. 

Corpurile au o greutate mai mică sau 
mai mare, măsurată cu kilogramul. 

Acestea sunt doar câteva unități standard de măsurare 
a dimensiunilor, capacităților şi greutății corpurilor cu viață 
şi fără viaţă, pe care le vom cunoaşte detaliat mai încolo. 

Cum le clasificăm, pentru a le cunoaşte mai bine? Cum 
le asemănăm sau le deosebim unele de altele? 


Reţine un cuvânt important: 
fenomen! 


Nu poți pătrunde în tainele ştiinţei fără să reții, din 
şcoala primară, termenul de fenomen, care înseamnă: orice 
aspect al naturii în mişcare. Fenomenul este o formă exte- 
rioară a lucrurilor, prin care se arată esenţa lor, percepută 
de tine direct, prin organele de simț. Când exclami: 
„Fenomenal!” înseamnă că eşti uimit de o însușire care te 
il ari fai însuşire e aaya din comun. Vezi la 


————— 

televizor o oiță din Carpaţi care a fătat nu unul, nu doi, ci 
un număr de 5 miei. Atunci zici uluit: „Fenomena!!” La ora 
de sport, eşti singur cu poarta goală, tragi un şut şi, deşi 
aveai toate şansele să nimereşti ținta, ratezi. Strigi înciu- 
dat: „Fenomenal!” 

Auzi mereu despre fenomenele naturii, care te impresio- 
nează: inundaţii, cutremure, erupții de vulcani, eclipse ş.a. 

În toate ştiinţele există fenomene. Se petrec mereu feno- 
mene fizice (procese fizice) precum: topirea gheții, fierbe- 
rea apei, încălzirea sau răcirea unui corp, aprinderea unui 
bec, acţiunea unui magnet care mişcă acul busolei. În 
chimie, fizică, astronomie, biologie se petrec încontinuu 
fenomene. Suntem înconjurați nu numai de obiecte, ci şi 
de multe fenomene. 


Stări de agregare 
(corpuri solide, lichide, gazoase) 


Un criteriu de clasificare de care trebuie să ținem seama: 
există corpuri în stare solidă, lichidă şi gazoasă. Acestea 
sunt stări de agregare. 

Corpurile solide au formă, culoare şi dimensiuni 
exacte. Ele nu curg şi au o formă proprie, care nu se 
schimbă decât dacă acționăm cu forța asupra lor. Anumite 
corpuri solide sunt mai rezistente (metalele, piatra, solul), 
altele mai puțin rezistente (lemnul, hârtia, obiectele 
plastice). La temperaturi ridicate, însă, până şi metalele 


sau sticla se topesc şi pot deveni, pentru o vreme, lichide. 
Şi gheața e corp solid, dar se topeşte imediat ce tempe- 
ratura trece de 0° C. 

La fel şi înghețata din păhărel e un trecător corp solid, 
care devine imediat lichid în timp ce-l savurezi cu plăcere 
în gura răcorită. 

Dar oamenii, animalele, plantele sunt corpuri solide? 
Sigur că da, pentru că au o formă proprie (deci nu şi-o 
schimbă) şi pentru că nu... curg. 

Corpurile lichide, în schimb, au 
proprietatea naturală de a curge (apa, 
laptele, sângele, vinul, sucurile, petrolul, 
vopselele etc.). În acest caz, se înțelege 
că ele nu au formă proprie, luând forma 
terenului din natură sau forma vasului în 
care sunt turnate (sticlă, găleată, cană, oală etc.). Laptele 
curge şi-şi schimbă forma în timp ce-l torni din oală în cana 
ta. Pepsi-cola din butelia de plastic se prelinge şi ia forma 
paharului din care bei, când eşti însetat. Apa de ploaie 
curge prin albia râului şi se adună într-un lac de baraj, 
luând forma văii îndiguite. Apa din conducte se varsă în 
piscină, luând forma acesteia. La fel, apa caldă din cen- 


| trala termică vine prin țevi, când îi dai drumul, luând altă 
| formă în cada unde te îmbăiezi. Corpurile lichide au volum 
| şi uneori culoare (de exemplu, laptele e alb, sângele e roşu). 
i Corpurile gazoase, la fel ca cele lichide, nu au o formă 


proprie, însă se deosebesc de apă prin faptul că... nu pot 


| 

| fi aşezate în vase, pulverizân- 
| du-se în natură. De aseme- 
| nea, nu au culoare proprie. 
| Sunt în stare gazoasă: aerul 
| din atmosferă (nu se vede, 
i dar îl simțim când respirăm, 
i fiind indispensabil vietii), aburii, 
gazele naturale, care se 
împrăştie peste tot. Există şi 
corpuri gazoase (substante otrăvitoare perri om, plante 
şi animale) care, în concentratii mari, poluează mediul 
înconjurător şi afectează sănătatea şi chiar viața noastră 
(le vom descrie, în această carte, la capitolul Omul şi 
protejarea mediului înconjurător). 

Corpuri solide 

= omul, animalele, plantele 

— gheața 

— solul, nisipul, piatra, marmura, meta- 
lele, sarea ia 

— obiectele confecționate de om ca: lucruri din plastic, sticlă, clădirile, 
mobilierul, maşinile, avioanele, vapoarele, trenurile, calculatoarele, telefoa- 

nele, televizoarele, ve- 

sela şi vasele de 
"bucătărie, bibelourile, 
podoabele, ceramica, 
~ hainele şi alte 
” obiecte textile. 


Corpuri lichide 

— apa, sângele, sucurile, laptele, vinul, 
tuica, petrolul, vopselele, benzina, substan- 
tele chimice lichide 

Corpuri gazoase 

— aerul din atmosferă, gazele naturale, 
vaporii (aburii), substanţele chimice gazoase 


Dizolvarea și condiţiile de creștere 
a vitezei de dizolvare 


Pune în apa fierbinte din ibric o linguriţă de zahăr. Corpul 
solid se descompune repede, mai ales dacă îl agiti. Parti- 
colele zahărului se împrăştie uniform în apă. Fenomenul 
atât de banal se numeşte dizolvare. 0 
Ce observi? La temperatură mai 
mare, corpul solid se descompune 
mai repede. Unele corpuri solide „dis- 
par“ mai repede, altele mai încet. 

Viteza de dizolvare creşte în 
anumite condiţii, la ridicarea tempe- 
raturii lichidului, la agitarea lichi- pe N 
dului, dacă acea substanţă e compusă din corpuri mai mici 
sau dacă introduci o cantitate mai mică de zahăr în apă. 

Unele substante se dizolvă mai greu, altele mai uşor, în 
funcţie de compoziția lor chimică. Zahărul se dizolvă 
într-un alt timp fată de sare sau detergent. Un săpun lăsat 
în apă se dizolvă greu, în câteva zile. O bomboană se 
descompune şi ea într-un timp mai îndelungat. 

Apa dizolvă, însă, şi calcarul din interiorul pământului, 
croindu-şi galerii imense şi formând astfel în timp 
îndelungat (ani şi secole) minunate peşteri. În subterane e 
rece şi viteza de dizolvare a calcarului e mai lentă şi 
datorită rezistenţei acestei roci la descompunere. 

Amestecurile și separarea lor 


Să observăm şi tainele acestui fenomen întâlnit zilnic. 
Pune orez într-un pahar cu apă. Compară acest mic 
experiment cu zahărul pus în apă. Dacă zahărul s-a 
dizolvat, în cazul orezului această cereală doar s-a 
amestecat cu apa. Amestecul este format din două (sau 
mai multe corpuri) puse împreună, care la urmă se pot 
separa. Orezul poate fi scos din apă, cu ajutorul unei site. 
Apa se scurge şi în sită rămâne orezul. Deci pot fi separate. 

Cum se realizează separarea corpurilor? Se cunosc 
mai multe procedee, însă cele mai simple sunt decantarea 
şi filtrarea. 

Decantarea este operația de separare din lichid a unei 
substanțe solide, care nu se dizolvă în acel lichid. Se reali- 
zează de obicei pe fundul vasului. Există însă cazuri când 
decantarea se face la..: suprafața apei. Petrolul sau uleiul, 
de pildă, se ridică deasupra apei. Nisipul se lasă pe fundul 
vasului. 

Filtrarea se face cu ajutorul unui filtru 
(o sită, o sugativă, un tifon, o plasă). Şi 
în acest caz, substanţa solidă nedizol- 
vată se separă de apă sau alt lichid. 

Alte exemple de filtrare? Se filtrează 
prin sitele de plastic sau metal, în 
storcătorul de fructe, sucul propriu-zis 
de resturile solide care rămân. La fel, se 
separă prin filtrul special al maşinii de 
filtrat cafeaua, zațul solid de cafeaua 
propriu-zisă. 


Corpuri cu viaţă și corpuri 
fără viaţă 

Un alt criteriu de a deosebi corpurile este şi cel legat de 
a avea sau nu avea viaţă. În acest sens, unele corpuri sunt 
vii (câinele, omul, privighetoarea, vița de vie), iar altele 
sunt fără viață, adică nevii (termenul moarte nu este 
potrivit, deoarece spre exemplu piatra nu a fost înainte vie, 
ca să moară; aşadar, piatra nu a... murit, nu a avut 
niciodată viață). 

Care este deosebirea dintre corpurile cu viață şi cele 
fără viață? 

Corpurile vii (cu viață) se nasc, respiră, cresc, se 
hrănesc, se înmulțesc şi, până la urmă, mor. Aici intră 
plantele, animalele, omul. Fiecare specie are o anumită 
înfăţişare (formă), culoare şi dimensiune. Unele corpuri vii 
au dimensiuni foarte mici, încât omul, fără microscop, nu 
le poate vedea. E vorba de microorganisme. 

Alte corpuri vii sunt uriaşe. Dintre animale, amintim balena 
albastră, rechinul, elefantul, girafa, struțul, albatrosul, con- 
dorul, ursul polar ş.a. Altădată, Terra era invadată de 
uriaşii dinozauri, care apoi au dispărut (vezi detalii despre 

ei în capitolul Dinozaurii de altădată). 
Dintre plantele uriaşe de la noi, amin- 
tim nucul, stejarul sau bradul, iar dintre 
cele exotice să amintim doar de un 
imens copac african, în care se urcă 
maimuțele (babuinii), ca să-i consume 
fructele: baobabul. Păcat că acest 
copac este pe cale de dispariţie. 

O parte din corpurile vii se pot deplasa 
(animalele, omul), iar altele nu se pot mişca din locul lor 
(plantele). 

Corpurile nevii (fără viață) sunt total deosebite de cele 
vii. Acestea nu se nasc, nu se dezvoltă, nu respiră, nu se 
hrănesc, nu se înmulţesc şi nu mor. De asemenea, nu se 
pot mişca singure. Aici putem da o mulţime de exemple: 
solul, piatra, nisipul, apa, aerul, minereurile, petrolul, gazele, 
obiectele create de oameni prin activități industriale. 


Ele se deosebesc prin culoare, mărime, formă şi pot 

avea felurite însuşiri: flexibilitate, transparenţă, fragilitate. 
Corpurile flexibile îşi modifică forma sub acţiunea omului 
(hainele, sârma, elasticul, aţa, plastilina, cauciucul); cele 
transparente permit trecerea luminii (sticla, plasticul, 
apa); Cele fragile se rup sau se sparg uşor (obiecte din 
sticlă, porțelan, mase plastice, hârtie etc.) 


Corpuri vii 

— plantele sălbatice şi cultivate 

— microorganismele, insectele, păsările, reptilele, peştii, mamiferele, 
oamenii. 

Corpuri fără viață 

— solul (pământul), aerul, apa 

— minereurile, petrolul, gazele naturale şi alte substanţe aflate pe Terra 
— obiectele confecţionate de om, prin activitate industrială şi de artizanat. 


Materiale naturale și prelucrate 
de om 


Există corpuri şi substanțe naturale, formate pe Terra 
înainte de apariția omului: solul, aerul, apa, metalele, petro- 
lul, piatra, nisipul, gazele naturale, plantele, animalele. Chiar 
şi omul face parte din mediul natural al Planetei Pământ. 

Corpurile create de om sunt obiectele 
confecționate de oameni, prelucrate artifi- 
cial din materiile prime luate din natură. 

De exemplu, obiectele numeroase din 
materiale plastice (găleți, farfurii, sticle de 
Cola etc.) sunt prelucrate din petrol şi gaze 
naturale. Din minereuri se fac podoabe, tablă 
pentru maşini şi avioane, garduri 
metalice, aragaze, frigidere ş.a. Din 
lemnul adus din pădure, muncitorii fac 
mobilier frumos, acoperişuri şi podele 
de case, creioane, scobitori, hârtie 
pentru caiete, manuale, cartoane 
pentru felurite cutii şi coperte de cărti. 


1. Corpuri naturale 

— Apă, aer, sol (pământ), piatră, nisip, marmură, sare, fier, aur, argint, 
plumb, zinc, cupru, petrol, gaze naturale. 

— Planeta Pământ, Luna, Soarele, Mercur, Venus, comete, galaxii. 

— Plante, animale, oameni. 

2. Corpuri prelucrate de om (artificiale) 

— Clădiri, automobile, biciclete, avioane, elicoptere, nave cosmice, 
sateliți, rachete, vapoare, submarine, baraje, trenuri, poduri, mobilier, 
telefoane-faxuri, calculatoare, radiouri, televizoare, frigidere, aragaze, vase 
de bucătărie, ochelari, ceasuri, pixuri, obiecte din materiale plastice etc. 

CAPITOLUL al II-lea 
CURIOZITĂȚI ȘI TAINE 
DIN BIOLOGIE 


(Plante, animale, oameni) 


1. Plantele și părţile lor 


componente 
(rădăcină, tulpină, frunză, floare, fruct, sămânță) 


Atât în cele patru clase primare, cât şi în clasa a V-a, 
când se studiază Botanica (parte a biologiei), elevii sunt 
fascinați de lumea plantelor şi de cunoaşterea din ce în ce 
mai amănunțită a tainelor, misterelor şi curiozităților 
naturii. Paralel, micii învățăcei sunt atraşi de informaţiile şi 
enigmele lumii animalelor, care se învață sistematic atât la 
orele de ştiinţe ale naturii, din ciclul primar, cât şi la 
obiectul Zoologie, în clasa a VI-a. 

Încă de mici, şcolarii devin pasionaţi de înfăţişarea şi 
varietatea plantelor, de frumuseţea florilor. Planta cu flori 
este un organism vegetal, care parcă ne îndeamnă să-i 
cunoaştem secretele. Hai să vedem, pe scurt, care sunt 
părțile componente ale unei plante! 


Rădăcina 

Ce rol are? Ea fixează planta uriaşă sau pitică în 
pământ şi are misiunea de a absorbi apa şi sărurile 
minerale (seva) necesare vieţuirii ei. Cum arată acolo, în 
sol? Smulge un fir de iarbă şi vezi singur! O plantă mică 
poate fi scoasă uşor din pământ, ca s-o vezi. Însă n-ai să 
poți smulge niciodată un nuc măreț, decât cu buldozerul! 

_Ar fi păcat însă să-l distrugi. Legea nu permite nimănui 
să taie fără milă pomii fructiferi, copacii valoroşi, care 
degajă oxigen şi sunt folositori vieţii de pe Terra. 

Rădăcinile plantelor pot fi de diferite forme şi mărimi: 
pivotante (ca nişte țăruşi, cu firişoare, cum vedem la 
fasole, păpădie, rapiță, lucernă), rămuroase (ca la nuc, 
stejar, cireş) sau... firoase (ca la grâu, roşii, ardei etc., 
rădăcini care alcătu- 
iesc o încâlceală de 


mici firişoare). 
Tipuri de înrădăcinare la arbori 


A — pivotantă; B — trasantă; C — pivotant-trasantă 


lată redată în ilustrația de mai jos germinaţia unei 
plante, adică acest miracol al naturii, care-i impresionează 


“a 

pe şcolari, încă din clasele primare. Vedeţi sămânţa care, 
în pământ, începe germinațţia. Rădăciniţa firavă, la 
început, îşi croieşte drum spre exteriorul sămânţei. 

Apare, încetul cu încetul, lăstarul ce se dezvoltă, 
eliberând sămânţa din care a ieşit şi ridicându-se în aer. 
Noua plantă s-a născut, răzbind spre soare. 


Ştiaţi că... 

T Vârful rădăcinii este acoperit cu un tesut de apărare numit 
scufie? 

AP Ramurile rădăcinilor plantelor din 
zonele cu maree (flux-reflux) nu cresc 
în sol, ci în sus, pentru a avea aer? $ 
Fără aceste ciudate ramuri, plantele 
s-ar asfixia. Chiparosul de baltă are 
asemenea rădăcini. 

aP În rădăcinile nucului se află nişte umflături din care oamenii 
obtin un furnir valoros pentru mobilă? Lemnul de nuc, însă, este 
tot mai rar şi mai scump, deoarece oamenii nesăbuiți au distrus 
multe livezi de nuci bătrâneşti, tăiați şi transformați în mobilă 
sculptată. De aceea, gustoasele nuci sunt tot mai rare. 

să Rădăcinile sunt exploratori ai solului şi, totodată, adevărate 
pompe aspiratoare? Rădăcina /ucernei se înfige până la 10 m 
adâncime. Arborii uriaşi pot absorbi într-o zi până la o tonă de 
apă, iar când e secetă prelungită unii dintre ei pot să se usuce. 

AP In pădurile ecuatoriale există adevăraţi uriaşi ai lumii vegetale, a 
căror impresionantă coroană nu poate fi susținută doar de 
rădăcina-mamă”? Astfel, acest „templu vegetal“ este susținut de 
sute de coloane vânjoase, care nu sunt altceva decât rădăcini 
proptitoare şi fixatoare în 3 
acelaşi timp. Aceste rădă- 
cini columnare (în număr 
de 400-500 la arborii bă- 
trâni) au şi rolul de a 
absorbi apa cu sărurile 
minerale din sol, alimen- 
tând astfel uriaşul „agre- 
gat“ verde care este 
arborele pagodelor. 

deasupra rădăcinii, pe care sunt agățate 
frunzele, florile, fructele plantei. Tulpina are 
un tesut de susținere, care-i dă tărie, ca să 
nu se răstoarne. În interior, ea e străbătută 
de nişte tubuleţe prin care circulă seva 
venită de la rădăcină şi cea de la frunze. 

În general, tulpinile se află la suprafața solului. Există 
unele plante (cartof, ceapă, usturoi) care au'tulpinile şi sub 
pământ, unde sunt depozitate substanțele hrănitoare. 
Fructul cartofului este otrăvitor. Oamenii consumă doar 
tulpina subpământeană, numită tubercul. 

Există şi unele plante ciudate, la care tulpinile fac foto- 
sinteza, în locul frunzelor. Acestea au creşterea continuă. 
Frunzele lor sunt reduse la nişte spini mititei. Una dintre 
aceste plante se numeşte popular limba soacrei. 

O altă plantă ciudată este ghimpele. „Frunzele“ care fac 
fotosinteza sunt practic tulpini. Aceste mici frunzulițe au 
forma lățită şi se aseamănă cu obişnuitele frunze ale altor 
plante. E 

Tulpinile, de forme diferite, sunt deci aeriene şi sub- 
terane. Cele aeriene, aşa cum le observăm în orice 
grădină, pot fi: drepte, agățătoare, târâtoare, volubile. 
Există de pildă câteva a PDL F T aE 7 
specii de fasole care pur 
şi simplu se agaţă de 
garduri, de araci, de 
orice, aşa cum se agaţă 
şi vita de vie. Bostanul 
(dovleacul) se târăşte pe 
pământ, la câţiva metri. 
lar castraveţii îşi întind 

peste tot tulpinile, agățându-se şi în sus, de sârme, sfori, 
alte plante, ca să răzbească la soare şi lumină. 


Ştiaţi că... 

4 Arborii Sequoia roşii poartă numele de „Redwood“ 
(lemn roşu) datorită culorii roşii a lemnului lor? 

A Lemnul de Sequoia este foarte căutat, fiind dur şi 
rezistent la umezeală? El poate fi folosit în 
construcții, la traversele de cale ferată, la stâlpii de 
telegraf, mobilă etc. 

A Ramurile arborilor Sequoia uriaşi sunt încovoiate, 
amintind de colții mamutului, strămoşul elefantu- 
lui? De aceea i se mai spune şi arborele-mamut. 
Popular i se spune „big-tree“, care înseamnă copac 
mare. 

gi Fibrele textile de iută, numită şi cânepă de Bengal, 
se extrag din tulpina plantei? Sunt folosite la confecționarea 
covoarelor, sacilor, sforilor etc. 

aP În procesul de prelucrare a arborelui de săpun sunt obligatorii 
măsurile speciale de protecție? Praful lemnului este iritant 
pentru mucoasele nazale, provocând strănutul. 

af În Anglia s-a proiectat o construcție cu 850 de etaje cu 
impresionanta înălțime de 3.200 de metri, de forma unei tulpini 
cu ramuri etajate? Forma temeliei seamănă i 

„cu rădăcinile arborilor. 

af Unele dintre scorburile din trunchiul 
baobabului sunt uriaşe? Într-o astfel de 
scorbură s-ar putea adăposti nu mai puţin 
de 30 de oameni. O scorbură de 36 m a fost 
folosită în Australia drept închisoare 
orăşenească. 

af In scorburile baobabului se depuneau, în 
unele regiuni din Africa, morții, pentru că 
religia nu permitea îngroparea lor? Ei se 
mumificau probabil cu ajutorul unor 
substanţe pe care le emană lemnul şi care distrug bacteriile de 
putrefacție. 

af Elefanții rup bucăți din trunchiul baobabului pentru a-şi potoli 
setea în sezonul secetos? Lemnul moale, îmbibat cu apă este 
uşor atacat de insecte, scorburile fiind uneori uriaşe. 

Ghicitori despre arbori 


1.Stă-n pădure logofătul, 
C-o cămaşă ca omătul. 


2. La munte m-am născut, 
La munte am crescut, 

Nu sunt alun, 

Dar vin de Crăciun. 


3. Sus pe coama munților, 
Munţilor, căruntilor, 

Stă voinicul cel tepos, 
Veşnic verde şi frumos. 


4. Sus pe culmi înalte creşte, 
Lumea-n casă îl pofteşte, 

Şi dă daruri să le ţină 

Şi potire de lumină! 


5. Falnic şade în furtună, 
lar în nopţile cu lună 
Cântăreţi vestiți adună. 


6. Cine-i gros 
Şi scorţos 
Şi aruncă ceşti pe jos? 


7. Un flăcău bogat în spini 
Cu flori albe în ciorchini. 


8. Cine-i munteanul fălos, 
Care-aruncă jir pe jos? 


9. larna e nepăsător 
Şi vara-i tremurător. 


10. Cine-i înalt şi țuguiat 
Şi priveşte peste sat? 


11. Ce copac stufos şi-nalt 
Înfloreşte-n luna mai 

Şi dă floare pentru ceai? 
Cine este? L-aţi aflat? 


12. O bătrână supărată, 
Peste ape aplecată. 


13. Înalt cât casa, 
Verde ca mătasea, 
Dulce ca mierea, 
Amar ca fierea. 


14. Jos subțire, 

Sus tufos, 

Şi mai multe măruntțele, 
Frumuşele, 

Roşiele, 

Şi mai multe gălbinele. 

Frunzele 


Priveşte orice plantă din jurul tău şi caută să observi 
îndeaproape frunzele ei. Pentru a se hrăni, frunzele 
plantelor trebuie să fie în calea razelor de lumină. Ele 
conţin clorofilă. Aceşti pigmenţi verzi, „aurul verde“ al 
plantelor, absorb energia solară. 

Pe acest principiu se bazează şi panourile solare. 
Uneori, aceşti pigmenţi verzi se găsesc şi la nivelul altor 
părți ale plantei. 

Nu este nici un mister că frunzulițele se orientează către 
soare. Plantele au un hormon numit auxină. Cantitatea lui 
nu este aceeaşi pe ambele părţi ale frunzei: Soarele 
distruge o parte din substanța ce se găseşte în calea 
razelor de lumină. Noaptea, auxina devine iarăşi activă. 
Frunza îşi îndreaptă codita sau partea lățită spre lumină 
tocmai pentru că această substanţă este în cantitate mai 
mare pe partea mai puţin luminată. Auxina circulă cu o» 
viteză mare, care poate ajunge chiar la 50 mm într-o oră! 

Pentru a fi „văzute“ cât mai bine de z 
lumina pe care o iubesc, frunzele diferitelor 
plante au găsit forme, mărimi şi moduri 
originale de a se aşeza. Lumânărica are frun- 
zele mari. Păpădia are frunzele aşezate în 

formă de rozetă, chiar la baza tulpinii. Unii arbori`(arțarul) 
îşi aşază frunzele de aceeaşi formă, dar de mărimi diferite, 
în acelaşi plan, adică în mozaic. Astfel, frunzele tinere nu 
sunt umbrite de cele mai mari şi mai bătrâne. Toate 
primesc aceeaşi cantitate de lumină. 

Alte plante se înfăşoară şi se ridică pe trunchiurile 
arborilor ca să ajungă la lumină. Asemenea tulpini se 
numesc agățătoare. Aşa sunt lianele din pădurile tropicale, 
dar şi hameiul şi curpenul din pădurile de la noi. Alte 
plante, cum este răchita, au frunzele aşezate altern,-adică 
de o parte şi de alta a tulpinii. 

La altele, cum este menta, de la nod pornesc două 
frunze. Alteori, la nod se găsesc mai multe frunze: 3 la 
oleandru, 4 la dalac sau chiar mai multe la 
coada-mânzului. 

Ştiaţi că... 

Medicina tradițională chineză şi japoneză indicau o infuzie din 


frunzele arborelui Ginkgo ca fiind eficace împotriva guturaiului? 
Astăzi, frunzele sunt utilizate în tratamentul diferitelor boli care 


însoțesc. îmbătrânirea, precum bolile de inimă şi astm. 
Activează circulaţia sangvină, memoria şi concentrarea. Pentru 
aceasta s-au înfiinţa t plantaţii în diferite părţi ale lumii (S.U.A, 
Franţa etc). 

Rafia folosită în pomicultură, la fabricarea pălăriilor, a papucilor 
etc. este produsă de frunzele unui palmier? 

Există mai multe sortimente de ceai chinezesc 

ce se prepară din frunzele arboraşului de 


ceai? Renumitul ceai imperial se prepară din s 
primele frunze, mici, fragede şi parfumate, care 
se strâng la sfârşitul lunii aprilie şi începutul 
lunii mai. Ceaiul verde se obţine prin uscarea 
rapidă a frunzelor, iar ceaiul negru prin fermentarea, răsucirea şi 
uscarea frunzelor. 

În frunzişoarele de la baza frunzei, salcâmul cornut găzduieşte 
furnici? Ele nu mai seamănă cu frunzuliţele, ci s-au transformat 
în nişte spini puternici şi goi în interior, asemeni peşterilor. 
Furnicile sunt atrase de nectarul secretat din abundență de 
codița frunzei. În schimbul protecţiei oferite împotriva insectelor 

dăunătoare, furnicile primesc hrana dulce de la planta care le 
este şi gazdă. Este un fel de „ajutor“ reciproc între plante şi 
furnici numit simbioză; plantele care găzduiesc şi hrănesc 
furnicile se numesc mirmecofile. 


W Ceaiul pudră, care se foloseşte cu ocazia celebrei ceremonii a 


ceaiului, se obține din cele mai bune soiuri de ceai verde? Este 
un ceai special, care nu se prepară prin infuzie, ci se dizolvă în 
apă clocotită. 

Calitatea ceaiului chinezesc depinde de varietatea de ceai, de 
felul solului, de sezonul în care sunt culese frunzele şi chiar de 
mărimea frunzelor? Ceaiul este cu atât mai apreciat cu cât 
frunzele sunt mai mici. 


X Muchiile frunzelor la lăptucă sălbatică arată linia N-S, iar fețele 


arată E şi respectiv V? Această „busolă vegetală“ ce creşte pe 
câmp şi pe marginea drumurilor nu se poate „folosi“ când cerul 
este acoperit şi nici când soarele încălzeşte mai puţin. 

Nufărul Victoria regia din America de Sud este numit de 
băştinaşi „opona“, adică „tigăița păsărilor“? Frunzele sunt 
rotunde, mari cât roata carului (1-2 m diametru), cu marginile 
ridicate în sus. Ele pot susţine greutatea unui copil sau a câtorva 
păsări acvatice, adică cca 35 de kg. În ele se scaldă păsările. 
Modelul frunzei uriaşe a fost folosit de arhitectul Sir Joseph 
Paxton la construcția vestitului Palat de Cristal din Londra, între 
anii 1850-1851. Dispoziţia nervurilor acestei frunze i-a fost muză 
arhitectului pentru conceperea elementelor de rezistență, orga- 
nizarea spațiului şi dirijarea luminii. Construcţia remarcabilului 
palat s-a făcut cu elemente prefabricate, cu economie de mate- 
rial şi de mun&ă. 


Florile 


Să pătrundem în universul unei flori. La intrare ne 
întâmpină câteva frunzulițe verzi. Uneori şi ele sunt frumos 
colorate. Toate la un loc formează caliciul, care apără 
floarea cât este îmbobocită, asemeni unei hăinuțe verzi. 
Apoi te întâmpină petalele divers colorate, care formează 
corola. Caliciul şi corola alcătuiesc învelişul floral. 


PETALE 


RECEPTACUL __ SEPALE 


PEDUNCUL —— 


Pătrunzând şi mai adânc, vom observa numeroase 
stamine, asemenea unor bețişoare de chibrit. Totalitatea 
lor formează androceul. Gămălia lor este plină de o 
pulbere fină, galbenă, ca de aur. Polenul conține celulele 
masculine ale florii. În mijlocul lor se află o butelie verde, 
pistilul. Pe dopul ei lăţit şi lipicios (numit stigmat) se prinde 
polenul. Gâtul buteliei se numeşte stil, iar partea cea mai 
lățită, ovar. În ovar se află ascunse vederii ovulele, celulele 
feminine. 

Unele plante au florile mari, viu colorate, care răspân- 
desc mirosuri atrăgătoare, plăcute, ori dimpotivă, 

respingătoare, neplăcute. Ele secretă nectar din belşug, 
care atrage insecte precum albine, fluturi, viespi, muşte 
etc. În drumul spre nectar, de corpul lor se prinde pulberea 
de aur a florilor, polenul. Polenul lipicios 
al staminelor ajunge astfel la stigmat şi 
apoi la ovar, ajutând la formarea fructelor 
şi semințelor. 

Uneori, polenul ajunge la o altă floare, 
care este astfel ajutată să aibă urmaşi. 
Polenizarea aceasta se numeşte încru- 
cişată. De câte ori nu aţi văzut fluturi la 
lăsarea serii? Ei sunt atraşi de nectarul 
florilor care se deschid asemeni unor 
tubulețe cu parfum. Fluturii sorb nectarul 
cu trompa lor lungă şi transportă polenul 
spre o altă floare. Culoarea florilor nocturne 
este deschisă, adesea albă, pentru a NW, 
contrasta puternic cu fondul întunecat al* NY 
nopții şi a reflecta mai bine lumina lunară. 
Aşa sunt spre exemplu florile plantelor 
cultivate (regina-nopții, opățelul de noapte) sau spontane 
(laur porcesc, săpunarița, lichitoarea-păsărească). 

În pădurile tropicale există nişte 
păsări atât de mici, încât sunt 
numite păsări-muscă. Asemeni sura- 
telor lor zburătoare, păsările colibri * 
ajută la polenizarea plantelor cu 
flori viguroase, frumos colorate şi 
bogate în nectar. Ele nu se aşază 
pe flori, ci zboară neîncetat în fața lor. Cu ciocul lor mic, 
lung şi subțire sug nectarul. Pe măsură ce sorb din lichidul 
dulce, căpşoarele lor sunt pudrate din abundență. O altă 
floare va culege roadele... 

Cu siguranță aţi observat că, la anumite ore, unele 
plante au florile închise, în timp ce altele sunt deschise. 
Deschiderea sau închiderea florilor se face la anumite 
valori ale luminii. Altfel spus, unele îşi deschid florile când 
lumina este mai intensă, altele când este mai slabă, fie în 
zori, fie la lăsarea serii. Oamenii au observat acest lucru 
de multă vreme. Naturalistului suedez C. Linné i-a venit 
însă o idee genială! La ce s-a gândit el? Păi, la ceasurile 
florale! De ce să nu afli cât este ceasul urmărind florile? 
Orologiul pus de el „în funcţiune“ acum câteva secole în 
Grădina Botanică din Uppsala mai funcţionează şi astăzi. 

Deosebit de sensibilă la lumina şi căldura soarelui este 
surata sa de pe pământ, floarea-soarelui. Omul a fost 
uimit de această mişcare a florii încă din timpuri 
îndepărtate. Numeroase poveşti şi legende au căutat să 
dezlege misterul „florii care caută soarele“. Went Holodnâi 
spune că floarea s-ar apleca spre soare, pentru că pe 
partea de tulpină care a stat la soare se inactivează o 
substanţă numită auxină. Apoi, o altă parte a tulpinii va fi 
„mângâiată“ de soare, substanţa se va inactiva temporar şi 
floarea se va mişca uşor spre dreapta, însoțind soarele 
zilnic în călătoria sa către asfintit. Aceasta ar fi explicația 
ştiinţifică a mişcării spre Soare a florii-soarelui. 

Dar floarea-soarelui este oare singura fioa care se 
mişcă „mângâiată“ de 
razele soarelui? Nu! Şi 
florile de rochița-rândunicii 
şi de vanilie de grădină se 
mişcă! . Mişcările lor sunt 
însă mai puţin spectacu- 
loase, datorită florilor mici, 
în comparație cu uriaşa 
pălărie a florii-soarelui. 


Ştiaţi că... = 

È Florile de trandafir şi ale albăstrițtei de grâu au 
acelaşi pigment — cianidina? La trandafir el se 
găseşte sub formă de sare de piriliu şi se 
colorează în roşu datorită mediului acid. La 
albăstrița de grâu, el se găseşte sub formă de 
sare de potasiu şi este colorat în albastru. 

z Bujorii au florile roz datorită unui pigment numit peonidină? 

În lumea orhideelor există una cu flori absolut minuscule? 
Orhideea Platystele ornata are nişte flori „mari“ de... 1 mm! 

49 Florile nufărului se ascund dimineaţa sub A 
apă? Ele se ridică deasupra apei spre seară şi SR 
înfloresc noaptea, iar dimineaţa se închid. —> Sym 

4 Albul pur nu există în natură? Albul crinilor, al fiii) S 
margaretelor, al nufărului etc. este amestecat i 
cu roz-carmin sau gălbui. Acest lucru se poate 
vedea dacă fierbem petalele în alcool sau dacă le aşezăm pe o 
coală de hârtie albă. 

1 Negrul florilor de lalea neagră, muşcată neagră, panseluță nu 
este de fapt negru, ci purpuriu? Pigmentul se găseşte în 
concentraţie mare. 

d Ceaiul galben ce se obţine din bobocii florali ai arboraşului de 
ceai este aromat, dar mai puţin stimulent datorită conținutului 
mai mic de cofeină? 

Există o varietate de trandafiri cu florile verzi? 

Cameleonul are o „sosie“ în lumea plantelor? Este vorba de 
floarea cameleon care trăieşte în Mexic şi îşi schimbă culoarea 
de câteva ori pe zi. În zori este albă, apoi roz; la amiază roşu 
aprins; seara este violetă, apoi violet închis, iar noaptea devine 
din nou albă. A 

@ Narcisa are un parfum diferit al corolei de cel al DSN H 
discului galben? Omul le deosebeşte cu greu, doar 
dacă le miroase separat. ——————————————> 

29 Lintita are 3 flori nu mai mari de o jumătate de 
centimetru? Două sunt flori masculine, formate dintr-o ; 
singură stamină, iar cea de a treia este floarea feminină, 
formată dintr-un pistil. La noi nu înfloreşte, datorită climatului 

e mai răcoros, ci se înmulțește vegetativ, prin înmugurire. 


Florile mari şi frumoase ale magnoliilor apar înaintea frunzelor? 
Numeroasele varietăţi de trandafiri cultivate sau spontane 
provin din trandafirii chinezeşti? 

Ghicitori despre flori 


1. O mândrete printre flori 


Şi... la fete-n obrăjori. 
Cu o droaie de căţei, 
la ghiceşte, ăsta ce-i? 


2. Cine-i sora soarelui pe 
pământ? 


3. Sub o măciulie 

Cupe albe, sângerii 
Stau pe lujere înfipte, 
Parc-ar fi nişte făclii! 
Hai, gândeşte-te, de ştii! 


4. Sub o măciulie 
Locuiesc o mie. 


5. Într-un vârf de pai, 
şade soacra lui Mihai. 


6. Clopotel mititel, 
Scoate capul din zăpadă, 
primăvara să o vadă. 


7. Rămurea cu clopoței, 
Hai, ghiciţi numele ei! 


8. Mărgeluşe parfumate 
Printre frunze înşirate. 


9. Ban de aur colorat, 
Cu pene înconjurat. 
Îl puteţi ghici îndată, 
Că are nume de fată. 


10. Am găsit o floricică 
Albăstrie, mititică, 

Numele-i de-acu-nainte 
Mă invită s-o ţin minte. 


11. Din vârfuri verzi de săbii 
les liliachii corăbii. 


12. Am o floare minunată, 
Tot cu roşu îmbrăcată; 
Floarea creşte pe un spin. 
Oare ştiţi cum o numim? 


13. Care floare are gheare 
şi parfumul cel mai tare? 


14. Floricea catifelată, 
Seamănă cu-n chip de fată. 


15. Cocoţate sus pe sfori, 
Noaptea ne ascundem faţa 
Şi când ne trezim în zori, 
Spunem „bună dimineaţa!“ 

Fructele 


Se ştie că fructele învelesc şi păstrează, asemeni unor 
cutiuțe de bijuterii, bogăţiile plantei. Este vorba de 
semințe. Aceste cutiuțe sunt foarte diferite ca formă, 
culoare şi mărime. Unele sunt cărnoase şi conţin zaharuri 
şi vitamine. De aceea le consumăm cu 
plăcere. Altele sunt uscate. Pe unele dintre 
ele, natura le-a înzestrat cu mecanisme fine ` 
pentru a elibera seminţele, atunci când le-a 
venit vremea. Planta numită slăbănog, care 
se găseşte prin păduri sau prin grădini, 
reuşeşte să-şi arunce semințele la câţiva 
zeci de centimetri. Capsulele se deschid 
brusc, iar prin răsucirea spre interior a celor 
cinci valve, seminţele sunt aruncate afară. 

Alteori, asemeni unui balon umplut cu aer „se măreşte 
presiunea“ din interiorul fructului. La plesnitoare, care creşte 
pe falezele de la Agigea, Constanţa şi Mangalia, presiu- 
nea poate atinge chiar 27 de atmosfere. Când e copt, fruc- 
tul are o culoare galben-verzuie şi împrăştie o substanţă, 
elateridina. Aceasta ajută la aruncarea semințelor pe 
distanțe mari, care uneori ajung şi până la 13 m! 

La alte plante, fructele se deschid cu zgomot, adică 
„pocnesc'. Ele împrăştie seminţele la distanțe mai mici sau 
mai mari. Arborele tun este numit şi castaneto în 
Columbia. 

Fructele sale sunt ca nişte pepeni, tari, costati, care se 
desfac brusc „în felii“, datorită unor țesuturi speciale şi 
pierderii mari de apă. Semințele ajung la distanţe 
impresionante, chiar până la 25 m! 

Tot până la 25 m sunt împrăştiate şi seminţele arborelui 
tropical numit castanele maimutelor. Fructele lui sunt mari 
(până la 20 cm), cărămizii când sunt coapte. Şi la noi 
există asemenea „plante-pocnitoare“. Un exemplu ar fi inul 
plesnitor. 

La măcrişul iepuresc, seminţele sunt 
proiectate afară pe rând, la doar câţiva zeci 
de cm depărtare. Planta cu frunze şi flori 
care seamănă cu cele ale trifoiului creşte 
prin pădurile de la noi. Fructul său este o 
capsulă care se deschide prin cinci fâşii lungi. Semințele 
vor mai face un salt, datorită unei anexe cărnoase cu care 
sunt învelite. Aceasta plesneşte în contact cu apa. 


Ştiaţi că... 
% Fructele piperului se culeg, obligatoriu, înainte de a se coace? 
Ele se dispun în ciorchini lungi de 5-10 cm. Mirosul şi gustul 


arzător, specific piperului, îl dau uleiul eteric şi unele substanţe 
ca: piperina, piperamina, piperoleina, piperitina. 
% Cartoful are fructe toxice? Planta 
este originară din America de Sud 
şi a fost adusă în Europa în seco- 


lul al XVI-lea. ——————> 

% Vanilia este o liană ce face parte 
din familia orhideelor? Fructul 
seamănă cu o păstaie care se 
desface în două părţi. De aceea, 
spaniolii i-au spus Vanilia, adică 
păstaie. zi 

% Fructele plantei guira din Antile şi America tropicală sunt folosite 
drept vase, căni, polonice etc.? Fructele ajung până la 30 cm, 
sunt ovale şi au coajă tare. Ele se mai folosesc la confectio- 
narea unor măşti, abajururi şi castaniete. 

% Rozariile din lumea creştină se fac din fructele unei plante din 

` Africa? Ea se numeşte lacrimile Maicii Domnului şi este o gra- 
minee tropicală. Fructele sunt nişte capsule rotunde, tari şi 
lucioase ca porţelanul când sunt coapte. Culoarea lor poate fi: 
neagră, brună, cenuşie sau albicioasă. 

% Curmalul este considerat arborele protector al Saharei? 
Fructele hrănitoare sunt ovale sau sferice, de culoare roşcată. 


Ghicitori despre fructe 


1. Ce stă în tufă 
Şi nu răsuflă? 


2. Mică, roşie, parfumată, 
Şade pe pământ culcată. 


3. Seamănă c-o zărzărea, 
Da-i mai mare decât ea! 


4. Nu-i caisă, că-i roşcată 
Şi are pielița pluşată. 


5. Vai de ea, 
Şi de ea, 
Spânzurată-ntr-o nuia! 


6. Tărtăcuţă aromată, 
Ca un morcov colorată, 
Din țări calde cumpărată! 


7. În grădina lui Pandele, 
E un pom plin cu mărgele, 
La culoare-s roşii toate, 
Cu codițe-mperecheate! 


8. Aninaţi într-un frunzar 
Licăresc cercei de jar. 


9. Vai de ele, frumuşele, 
Spânzurate de nuiele! 


20. Mure albe sus în pom, 
Hai, copii, să le luăm! 
Şi ce nume să le dăm? 


21. Pepenaşul cu gurgui 
E-mbrăcat cu puf de pui! 


22. De astă toamnă stă-n 


fereastră, 


Chip de ceară într-o glastră. 


23. Mingişoare aurii, 
Galbene sau sângerii, 
Hai, să le ghiciţi, copii! 


24. O căsuţă gogoneaţă, 
Inchisă cu verdeață, 
Inăuntru miere ține; 

Nu-i făcută de albine. 


25. Malul verde, apa roşie, 
peştele negru. 


26. Pe valea lui Prepeleac 
se leagă verde de uscat. 


27. Negru spânzurat, 
In frunze îngropat. 


28. Căciulița când şi-o ia, 
Cade jos de pe nuia. 


29. Am un bordei cu patru 
cămăruțe 

Şi câte un purcel în fiecare 
cămăruţă. 

Semințele 


Semințele plantelor conțin în interiorul lor structurile 
unei vieți noi. Datorită lor, plantele se perpetuează ani de-a 
rândul. Unii dintre aceşti urmaşi ai plantelor ne însoțesc şi 
astăzi, dăinuind pe pământ de milioane de ani. 

Ele sunt învelite cu o coajă numită tegument seminal. 
Ea este ca o hăinuţă care protejează o structură mică, 
numită embrion. Din el vor lua naştere organele unei noi 
plante. Pentru ca începutul să-i fie mai uşor, în sămânță se 
mai găsesc substanțe de rezervă care hrănesc un timp 
scurt noua plăntuţă. 

Pentru a-şi mări şansele de supravieţuire, seminţele plan- 
telor trebuie să ajungă cât mai departe de planta-mamă. 

Foarte interesant este faptul că unele semințe uşoare şi 
mititele sunt împrăştiate de vânt. Aşadar, călătoresc „pe 
aripile vântului“. E cazul seminţelor minuscule de papucul- 
doamnei, cuibuşorul pământului sau de lupoaie. De pildă, 
în cazul lupoaiei, sămânţa are greutatea de numai 0,02 
grame. 3 

Semințele de colilie se mişcă singure. Ele seamănă cu 
o pană mătăsoasă la un capăt, pentru a se mişca, şi un 
mic cârlig la celălalt capăt, pentru a se ancora în pământul 
uscat al stepei. 

Animalele sunt cărăuşi pentru multe din seminţele plan- 
telor. Ele transportă seminţe foarte variate de la un număr 

mare de plante, deşi nu se 
hrănesc cu ele. Pentru a se 
agăța mai bine de blana ani- 
malelor, aceste seminţe au tot 
felul de „cârlige“. 

Blana oilor „cară“ întotdea- 
una numeroşi cornuti, uneori 
într-un număr impresionant de 
mare. si 


Alteori animalele se hrănesc cu plăcere cu fructele unor 
plante. Ele le răspândesc seminţele bine ascunse în 
interiorul fructelor. Aceste semințe sunt mici, dar au o 
coajă groasă. Ea rezistă chiar şi la acțiunea sucurilor 
digestive din stomacul cărăuşilor! Chiar şi trecute prin 
stomacul animalelor, semințele nu-şi pierd capacitatea de 
a germina şi sunt răspândite pe suprafețe mari. 

Tot în rândul cărăuşilor pofticioşi 

amintim păsări ca: vrabia, sturzul, 
botgrosul, măcăleandrul, mătăsarul 
etc. sau mamifere precum ursul, 
veveriţele, şoarecii. În afara faptului că 
sunt foarte  pofticioase, aceste 
animale îşi fac rezerve. Pentru mai 
multă siguranță, proviziile sunt duse în 
locuri - diferite. Normal, sunt şi 
pierderi... Aşa se întâmplă cu pinul 
siberian răspândit de pasărea alunar. Un şoricel, care 
trăieşte în Mongolia, îşi face rezerve de rizomi de hrişcă 
sălbatică, pe care chiar şi omul le caută uneori... 
Când sunt ceva mai mari, natura a înzestrat seminţele 
cu un soi de aripioare. Le vedem cum zboară prin parcuri, 
desprinzându-se din arborii de arțar, frasin, ulm de câmp. 
Se învârt nostim, ca nişte elice de elicopter. 

Când ne uităm în grădină, primăvara, vedem florile 
galbene de păpădie, care se transformă într-un balonaş de 
puf. Sufli şi acest puf zboară pe pajişte. Puful împrăştie 
sămânţa la orice adiere de vânt. 

Să amintim şi ciulinul din zonele de stepă, care e smuls 
de vânt şi rostogolit până departe. Astfel, seminţele se 
împrăştie, iar în primăvara următoare încolțesc şi apar noi 
plante de ciulini. Cine nu a auzit de vestiții ciulini ai 
Bărăganului? 

Nu numai vântul, ci şi apa ajută semințele să se 
răspândească. Aşa de exemplu, semințele de stuf, 
papură, nufăr fiind uşoare sunt duse departe de valuri. 
Nucile de cocos plutesc pe valurile mării la distanțe de 
5.000 km, iar unele ajung pe maluri de insule, acolo 
încolțesc şi dau naştere unor noi palmieri. 

Păsările migratoare transportă agăţate în penajul lor 
semințe minuscule la mari distanțe, chiar şi de pe un 
continent pe altul. Aşa au ajuns în Franţa graminee tocmai 
din Asia. La fel, insectele sunt cărăuşi ai seminţelor. De 
pidă, furnicile care îşi duc spre muşuroi semințe de 
toporaşi, brebenei ori rostopască, îşi pierd pe drum o parte 
din hrană, semințele pierdute transformându-se mai apoi 
în noi plante. 


Ştiaţi că... 

ST Orhideea Dendrobium attenuatum are nişte seminţe grele „cât 
un fir de praf“? O sămânță cântăreşte 0,028 mg, iar într-un gram 
intră 35.700 de asemenea seminţe. 

sTaFructele de bumbac ce se desfac la maturitate conţin semințe 
al căror puf de culoare albă sau crem serveşte la fabricarea 
pânzeturilor sau ca vată hidrofilă? 

Cum produc 
plantele oxigen? 
(Miracolul fotosintezei) 


Orice copil ştie că plantele de pe Terra sunt prietene 
bune ale oamenilor şi vieţuitoarelor. Practic, plantele ne 
fac nouă, oamenilor, cel mai mare bine: prin procesul 
miraculos de fotosinteză, care are loc în intimitatea 
frunzelor, numai în prezența luminii solare, plantele 
consumă dioxidul de carbon din aer şi elimină oxige- 
nul necesar în respiraţia vieţuitoarelor. Nu numai pentru 
oxigen trebuie să mulțumim plantelor! În plus, ele ne dau 
hrană, băuturi, medicamente, îmbrăcăminte, mobilă, 
materiale lemnoase de construcție şi multă frumusețe în 
mediul înconjurător. Covorul de smarald, care acoperă 
zonele de uscat ale globului terestru, are un rol uriaş 
pentru noi: datorită fotosintezei, numai plantele verzi 
transformă substanțele minerale în substanțe organice. 

Micii biologi trebuie să ştie că fiecare fir de iarbă din 
preajma blocului, fiecare copăcel emană oxigen, iar 
oxigenul ne întreține, prin respiraţie, viata cea de toate 
zilele. Se spune că pădurile sunt „plămânii planetei“ (adică 
produc cel mai mult oxigen). De fapt, toate plantele, de la 
cele pitice, la cele uriaşe, alcătuiesc... plămânii planetei. 
De aceea, dragi elevi, respectaţi, nu rupeți şi nu călcaţi pe 
nici o plantă din jur! 

Ce este, însă, fotosinteza? Să descifrăm pentru tinerii 
naturalişti tainele frunzelor şi ale fotosintezei. La şcoală 
învăţăm că frunza îndeplineşte trei funcţii: fotosinteza, 
transpirația şi respirația plantei. Ea este... bucătăria plantei! 

Fotosinteza este un proces prin care se formează 
substanţele hrănitoare atât de necesare pentru creşterea 

Sistem deschis (între arbore şi mediul înconjură- 
tor se produce un schimb de substanțe şi energie): 


1 — energie solară; 2 — bioxid de carbon; 3 — oxigen; 
4 — o parte din energia termică degajată; 5 — apa; 6 — apa 
cu săruri minerale. 


plantelor. Aceasta are loc în cloroplaste, numai în prezența 
luminii venite de la Soare. E foarte important să rețineţi că 
aceste cloroplaste conţin un pigment de culoare verde 
numit clorofilă. Ce face clorofila (termen cunoscut de 
orice copil)? Absoarbe energia luminoasă de la Soare. 
Să privim schema unei frunze care produce oxigenul 
vital! Seva brută urcă de la rădăcina plantei la frunză. E 
vorba de apa şi sărurile minerale extrase din pământ. În 
prezenţa dioxidului de carbon (CO3), care pătrunde prin 
nişte pori (stomate) de sub frunză, în intimitatea acesteia, 

deci în celule, se formează substanțele organice, adică 
seva elaborată şi oxigenul. Aceasta este fotosinteza! 
Principala substanță organică din seva elaborată este 
amidonul (zaharurile). În procesul tainic al fotosintezei, 
CO; (dioxidul de carbon) şi H20 (apa) se combină, pentru 
a forma zaharuri, folosind energia solară. Oxigenul este, 
pur şi simplu, eliminat din frunză, tot prin stomate, ca 
produs rezidual. Înainte de apariția plantelor, pe Terra nu 
exista oxigen. Aşadar, plantele au meritul formării 
atmosferei. Ele consumă gazul toxic (dioxidul de carbon) 
pentru om şi animale, lăsându-ne nouă să consumăm... 
oxigenul. 

Lumina solară este foarte importantă în fotosinteză, la 
fel ca apa (cu sărurile minerale) şi temperatura. 
Fotosinteza este intensă în timpul zilei, mai -ales 
dimineața, iar după amiaza scade şi noaptea încetează. 
La temperaturi minime (iarna) fotosinteza nu are loc. Ea 

Cum se face un ierbar? 


lerbarul este socotit un bun 
mijloc de a ne familiariza cu 
ştiinţa botanică. Este o colecţie 
de plante uscate prin presare. 
Numele derivă de la cuvântul 
latinesc herba, care înseamnă 
iarbă, buruiană. 

La început, plantele erau desenate, gravate sau pictate. 
Apoi au fost minuțios fotografiate, filmate, azi realizându-se 
imagini impecabile color, pe care le aflăm în atlase, albume 
sau pe Internet. 

Ştiţi care sunt cele mai vechi şi mai preţioase ierbare din 
lume? Să amintim colecţia celebră de plante a lui Buillard 
(Franța). Vechi sunt ierbarele lui W. Turner (Anglia—1538), al 
lui Aldrovandi (Italia—1554), al țarului Petru cel Mare (Rusia, 
dar care a fost distrus în 1912 de un incendiu). 

La Londra se păstrează ierbarul valoros al marelui naturalist 
suedez Linne, cel care spunea: „lerbarul e necesar tuturor 
botaniştilor“. Adăugăm noi: e necesar şi micilor botanişti, adică 
elevilor din clasele primare, care — îndrumați de învățători şi 
părinți — culeg din natură plante, le usucă prin presare şi 
alcătuiesc ierbare personale sau pentru clasă. În clasa a V-a, 
însă, profesorii care predau botanica îi învaţă pe elevi cum se 
face sistematic un ierbar, atât pentru şcoală, cât şi pentru ei 
înşişi. 

lerbare de valoare se păstrează la universităţile din Cluj, 
din Bucureşti şi din laşi. În multe şcoli, în laboratoarele de 
biologie, există colecții de plante, alături de insectare, colecții 
de scoici, melci, colecții de semințe, rădăcini, animale 
împăiate ş.a.. 

Pentru şcolarii care doresc să-şi însuşească temeinic 
studiul botanicii, ierbarul trebuie să fie o operă personală, 
deoarece un ierbar primit cadou sau cumpărat îşi pierde 
valoarea lui educativă şi chiar instructivă. 

Care sunt instrumentele micului botanist? 

În orice laborator şcolar de biologie. trebuie să existe 
câteva instrumente şi ustensile de lucru cu elevii, aşa cum 
vedem şi în manualele de botanică. 


Stativ cu eprubete Trepied cu sită Foarfecă Pahare 


Mojar cu pistil Spirtieră 


Dar pentru ierbar? Pentru colecta- 
rea, presarea şi conservarea plante- 
lor culese de elevi este nevoie de: un 
deplantator, un cuţitaş, o cutie de 
ierborizat, o mapă de ierborizat, o 
lupă, o presă de uscat plantele ş.a. 

Deplantatorul şi cuțitaşul servesc 
la scoaterea părților subterane ale plantelor din sol (rădăcini, 
tulpini subterane cu rizomi, bulbi, tuberculi). 

Aşa arată cutia de ier- 
borizat (cilindrică, uşor 
turtită). La cele două ca- 
pete ale acestei cutii se 
prinde o panglică de 
purtat pe umăr, când 
ieşim în natură. Aici — = 
putem pune şi o cutiuță Cutie de ierborizat 


Deplantator şi cuțit 


de colectat insecte. Dar putem colecta plante şi în rucsac, cu 
condiția să nu rupem plantele în timpul transportului. 
Mai bine ar fi să avem o g~ 
mapă de ierborizat, în locul f 
cutiei. Aceasta e alcătuită din 
două cartoane sau plăcuţe din 
plastic, între care se pune hâr- 
tie albă, sugativă etc. Sunt foi 
care servesc, pe teren, la aşe- 
zarea plantelor colectate, până 
ajungem acasă sau la şcoală. Cartoanele de protecție sunt 
legate cu sfoară sau prinse : 
cu scotch, ca să nu pierdem f 
plantele pe drum. (= 
Lupa e necesară pentru 
observarea detaliilor plantei. 
Aceasta e presa de uscat plantele, cu stinghii prin înşuru- 
bare. Sunt două planşete din lemn sau metal (45-35 cm) 


Mapă de ierborizat 


strânse cu şuruburi. Aici se pun în foi de ziar sau sugativă `“ 


plantele culese şi se strâng la presă. Când avem puţine foi cu 
plante putem improviza o presă din două bucăţi de scândură 
(tablă sau plastic) pe care aşezăm greutăţi (cărămizi, pietre, 
plumb). 

Pentru foile de ierbar, materialele necesare sunt: hârtia de 
ziar, hârtia poroasă, sugativa, hârtia albă, etichetele pentru 
notarea datelor despre plantă: denumirea ştiinţifică şi 
populară, data culegerii, locul şi numele elevului. 

Cum se culeg plantele? 

Pe timp frumos, în timpul excursiilor şcolare, sub 
conducerea învățătorului, profesorului de biologie. Plantele 
se aşază cu grijă în mapă sau cutie, pentru a le feri de vânt 
şi soare, care le usucă repede. Se colectează cu rădăcină, 
tulpină, frunze, flori, fructe. 

La cele cu rizomi, bulbi sau tubercule se vor lua şi aceste 
organe. Plantele mici vor fi luate în întregime. Colectăm 
desigur exemplarele sănătoase, care nu-s atacate de 
insecte. Se înțelege că nu putem lua pentru ierbarul nostru 
un brad sau un stejar. La plantele mari, alegem doar frunzele, 
florile, fructele. Dacă avem aparat de fotografiat sau cameră 
video, putem să „luăm“ în imagine arborele întreg. 

Cum se usucă plantele? 

— Prin metoda de uscare cu ajutorul presei (uscare la rece) 

— Prin metoda de uscare în termostat (uscare la cald), mai 
rapidă, prin introducerea foilor cu material în cadre de ierbar 
într-un termostat (35- 50*c). 

— Cu fierul de călcat de câteva ori pe zi, metodă care gră- 
beşte uscarea plantei, fiind aşezată între foi poroase, tre- 
cându-se fierul de călcat peste toate organele (afară de floare). 

— Uscarea plantelor în vată, metodă recomandată mai 
ales la flori, pentru a menţine culoarea naturală. 

— Ciupercile culese din pădure, însă, nu se pun la presat. 
Ele se lasă ca să se usuce şi se păstrează în borcane de 
sticlă sau în formol. 

Cum aşezăm plantele în ierbar? 

După ce s-au uscat, aşezăm plantele pe coli de hârtie 
albă, potrivite cu dimensiunile lor. Obişnuit, colile sunt de 
30x50 cm. În şcoli se pot tăia coli mai mici. Pe o coală se 
prinde doar o plantă, însă, dacă sunt micuţe, putem pune mai 

multe din aceaşi specie. Dacă planta e prea lungă, o îndoim 
uşor sub forma literei N, ca în imagine. 


O foaie din ierbar (4) Plantă îndoită 


Semințele se pun în punguţe de plastic şi se prind cu scotch 
de coală. Apoi se lipeşte o etichetă la dreapta, cu datele 
explicative. 

Se pot face şi tablouri mari din plante de ierbar, expuse 
mai ales în laboratoarele de biologie sau pe culoare, la 
expoziții cu caracter biologic, alături de insectare, colecţii de 
scoici, melci, seminţe ş.a. 

lerbarele se păstrează în cutii şi dulapuri uscate, ferite de 
umezeală şi închise. Din când în când trebuie aerisite, 
deoarece aerul prea uscat le vatămă (se sfarmă uşor). Nu le 
ţineţi la mare căldură, lângă, calorifer. Trebuie puse în 
dulapuri închise, pentru a le feri de praf sau insecte (cei mai 
periculoşi duşmani ai ierbarului sau insectarului). Insectele 
se combat cu o soluție de sublimat, prin folosirea sulfurii de 
carbon sau prin stropire cu petrol. 

2. Grupe de animale 


(mamifere, păsări, pești, reptile, 
insecte) și diversitatea lor 


Terra este planeta vieții. De la Ecuator până spre Poli 
trăiesc astăzi, după anul 2000, peste 6 miliarde de oameni 
şi un număr de circa 2.000.000 de specii de animale, de la 
minusculele protozoare (invizibile cu ochiul liber), până la 
uriaşele balene albastre, de 33 m lungime (cât 30 de 
elefanţi). Am spus specii, pentru că numărul total al 
exemplarelor este enorm şi nu poate fi aflat nici cu cele 
mai complicate statistici pe calculatoare. Cine poate 
număra, de exemplu, câţi peşti sunt în Oceanul Planetar? 
Sau câte insecte sunt într-o pădure... Cifrele sunt, pur şi 
simplu, uluitoare. 

Şcolarul vrea să ştie cum împărțim animalele. Care sunt 
grupele principale de animale K3 
observabile? Priviti! 

Animalele din imagine sunt mami- 
fere, care trăiesc pe uscat, în apă sau 
ascunse în pământ, cum e cârtița. 
Sunt animale cu sânge cald, acope- 
rite cu păr.  Respiră prin plămâni. 
Femelele masc pui vii, pe care îi hră- 
nesc cu lapte. 

Păsările sunt o altă grupă mare de 
animale, cu caracteristici diferite de 
mamifere: au corpul acoperit cu pene şi 
se înmulțesc prin ouă. 


Peştii au corpul acoperit cu solzi, trăiesc în apă şi se 
înmulțesc prin icre. 

Reptilele au corpul acoperit cu 
piele solzoasă şi se înmulțesc prin 
ouă. Unele trăiesc pe uscat, altele Æ% 
în apă. BRA: 

În comparaţie cu mamiferele, 
păsările, peştii şi reptilele, insectele E 
nu au schelet, corpul lor e acoperit 
cu un înveliş tare şi se înmulțesc 
prin ouă. Cele mai numeroase 
insecte pot zbura. 


Care sunt părţile componente ale unui animal? 


Asemenea corpului omenesc, şi corpurile animalelor de 
pe Terra (mamifere, păsări, peşti, reptile, insecte) se com- 
pun din cap, trunchi şi memebre. Aceasta este o ase- 
mănare generală, deoarece fiecare animal are înfăţişare 
diferită, după care îl recunoaştem. 


Z 

Ce rol joacă părțile 
corpului? 


CAPUL. Ca şi la om, aici sunt 
principalele organe de simț ale 
animalului: ochii, nasul, urechile, 
cavitatea bucală. Ochii îl ajută să 
vadă, cu urechile poate auzi, nasul îi 
este necesar pentru respirație şi 
miros, limba şi dintii îi folosesc la 
hrănire. Nasul şi gura alcătuiesc, la 
unele animale, botul (de exemplu, la câine sau urs). La 
păsări gura are formă de cioc. 

La fel ca la om, ochii sunt pozitionati la unele animale în 
fată (maimuţă, tigru, câine), pe când la alte animale se află 
lateral (găină, vrabie, şarpe). Cât priveşte urechile, 
acestea sunt uriaşe la elefant şi mici la urs. Dinţii au rolul 
de a fărâmiţa hrana, fiind perfect adaptaţi la hrănire. Unele 
animale sunt erbivore, mestecând numai plante (vaca, 
antilopa gnu, iepurele), altele carnivore (leoparaul, 
rechinul, păianjenul), iar o parte dintre ele sunt omnivore, 
adică mănâncă atât carne, cât şi alimente vegetale (ursul, 
câinele). 

TRUNCHIUL este legat de 
cap printr-un gât, mai lung sau 
mai scurt. Forma şi mărimea 
trunchiului sunt diferite de la o 
grupă de animale la alta. Păsă- 
rile şi peştii au, de obicei, trun- 
chiul alungit. De ce? Ca să 
zboare sau să înoate mai bine. 
La fel se întâmplă şi la unele ma- 
mifere. Ghepardul e înzestrat cu 
un corp lung şi suplu, adaptat — 


ca şi membrele sale — la alergarea după gazele. Crocodilul 
are un corp alungit, ca să atace rapid, din apă, zebrele 
care trec prin vad. 

MEMBRELE ajută animalul să stea în picioare şi să se 
mişte, în căutarea hranei. Sunt bine adaptate la deplasare 
prin mediul lor de viaţă, la înot, la cățăratul prin copaci. 
Păsările au picioare cu gheare, care le ajută la mişcare pe 
sol, precum şi aripi, cu ajutorul cărora cele mai multe pot 
zbura. Peştii se mişcă prin apă cu ajutorul aripioarelor 
înotătoare, schimbându-și brusc direcția de mişcare. 

Atât la om, cât şi la mamifere sau unele reptile, 
deplasarea se face pe picioare. Omul are două picioare şi 
este, de aceea, biped. Vulpea, calul, căprioara, oaia au 
patru picioare, şi sunt patrupede. 


Şopârla are şi ea patru lăbute, cu 
care fuge ca săgeata prin iarbă, pe 


când insectele sunt înzestrate şi 
ele cu membre, însă ceva mai 
numeroase.: Corpul lor se sprijină 


pe trei perechi de picioruşe (albina, fluturele, d 30 Mai 
sunt înzestrate de natură cu două perechi de aripioare, 


care pe unele le ajută la zbor. 


Cum este acoperit corpul animalelor? 


Să răspundem pornind iarăşi de la noi, oamenii, care 
avem corpul acoperit cu piele de culoare albă, neagră, 
galbenă, roşie (depinde din ce rasă umană provenim). Sub 
piele se află muşchii, scheletul, organele interne. 

La animale, pielea le protejează corpul şi este acoperită 
cu păr (porc, cal, maimuţă), cu blană când părul este des 
(lupul, vulpea, pisica), cu pene în 
cazul păsărilor ori cu solzi (la şerpi, 
şopârle, peşti). Toate acestea le 

apără corpul de frig, protejându-le orga- 
nele interne, muşchii, scheletul. 

Penele fiind uşoare, le ajută păsărilor 
să poată zbura mai uşor. La rândul lor, 
solzii le permit peştilor să înoate iute, iar 
şerpilor să se târască prin mediul lor de 
viață, pe uscat sau în apă. 


Care sunt organele interne ale animalelor? 


La fel ca omul, multe animale sunt numite vertebrate, 
având vertebre. În interiorul corpului lor se află scheletul, 
care împreună cu muşchii, ajută mamiferele, păsările, 
reptilele şi peştii să-şi menţină poziția corpului şi să se 
mişte. Insectele însă (furnicile, viespile, fluturii) nu au 
vertebre (schelet osos) şi de aceea, ele sunt numite 
nevertebrate. 

Trunchiul adăposteşte, în interiorul său, organele 
interne ale animalului, ca şi la om. Plămânii au rol în 
respirație; inima este organul vital care pompează sângele 
în tot organismul prin artere; stomacul, organ al digestiei, 
ajută la prepararea hranei. Cei doi rinichi, asemănători cu 
două boabe de fasole, au rolul de a elimina lichidele 
nefolositoare (urina), iar resturile alimentare nedigerate 
(fecalele) sunt evacuate prin anus. 

În interiorul craniului (capului) se află creierul, care 
este centrul de control al corpului, atât la om, cât şi la 
animale. Acesta seamănă leit cu o nucă mare sau cu o 
conopidă. Dirijorul corpului se află aici, în cutia craniană a 
animalului, fie el peşte, şarpe, mamifer sau pasăre. 


Mamiferele şi lumea lor spectaculoasă 


Aceste animale au sânge cald (în comparaţie cu repti- 
lele, care au sânge rece) şi sunt foarte diverse, de mărimi 
şi forme spectaculoase. Cum s-a spus, sunt acoperite cu 
păr produs de piele sau cu blană (păr foarte des). Respiră 
prin plămâni, ca omul. Femelele nasc pui vii, pe care-i 
hrănesc cu lapte. Există însă multe excepții, taine şi 
curiozități pe care le vom dezlega. Mamiferele se împart 
în: erbivore, carnivore şi omnivore. Trăiesc atât pe uscat 
(cămila, capra, bivolul), cât şi în apă (balena, foca, morsa, 
delfinul). 

În cărţile publicate de noi (Mamiferele de pe Terra, 
Zoologia distractivă ş.a.) găsiți prezentate în detaliu toate 
mamiferele importante, domestice şi sălbatice, care există 
de la Ecuator până spre Poli. 

lată acum câteva curiozități alese pentru voi, copiii! 

— Acest animal exotic este ciudat. < 
Ornitorincul viețuieşte în Australia, 
pe lângă lacuri. El face excepţie de 
la regula generală referitoare la mamifere, care nasc pui 
vii. Dumnealui, care are în loc de buze un... cioc de rață 

lat, prevăzut pe margini cu dinţi cornoşi, face o ispravă 
nemaipomenită în lumea mamiferelor: depune ouă, ca 
păsările. Din ouă ies puii, care sunt hrăniţi cu laptele 


acestui animal lung de 65 cm, acoperit cu blană. Mai are 
ornitorincul nişte ciudățenii: picioare scurte cu cinci degete 
unite prin membrane înotătoare, ca la păsările acvatice, iar 


labele dinapoi au câte un pinten mobil, cu care înțeapă 
prada şi-i inoculează un venin ucigător. 

Cangurul, mamifer cu pungă din Australia, este. şi el 
ciudat. Naşte femela un pui viu, dar acesta e mititel cât o 
sămânță de bostan, de 2 centimetri şi 1 gram greutate. 
Deci noul născut e incomplet dezvoltat şi este „găzduit 
într-un marsupiu (un buzunărel) de pe burta doamnei 
cangur. Puiul stă în punga mamei vreo 190 de zile, sugând 
lapte din mamelon şi crescând mărişor. Îşi scoate năsucul 
din marsupiu, ca să respire, însă se ascunde repede şi 
doarme acolo, chiar când mămica aleargă, pe două 
picioare, peste câmpiile australiene. 


` 


Cine poate să-l ajungă 

Pe acest alergător 

Care-şi poartă puii-n pungă? 
la ghiciţi, foarte uşor! 


-= Uitaţi, aici aveţi medica- 
mentul! îi zice medicul vete- 
rinar unui client. 

— Cum se administrează? 
întreabă fermierul. 

` — De două ori pe zi, câte o 
linguriţă. 

- Păi, asta va fi cam greu! 
Ştiţi, la noi la fermă, cangurul 
bea din găleată, n-are tacâ- - 
muri! 


Din grădina lui Mihai 
De sub tufe de urzici 

A ieşit un ghem de scai 
Ca să caute furnici. 

Cine-i? 

Ariciul, cu înfăţişarea lui 
comică, de jucărie cu ţepi, este 
lacom şi îndrăzneț. Nu se mulţumeşte cu insecte, melci, 
păianjeni, broscuțe sau șopârle. Nu, nu! Micutul atacă şi 
viperele. Dacă şarpele veninos îl muşcă de bot, ariciul 
moare. Dar de obicei ariciul ucide vipera şi o mănâncă 
pofticios, cu tot cu punga de venin. Şi nu pățeşte nimic. 

Liliacul e, de asemenea, curios, fiind singurul mamifer 
zburător ca pasărea. Zboară noaptea țipând, săgetând 
văzduhul, în căutare de insecte. Adună într-o noapte o 
cantitate de insecte egală cu greutatea propriului corp, 
fiind şi el foarte lacom. Urâţii „şoricei cu aripi”, care ziua 
stau ascunşi prin peşteri şi poduri cu capul în jos, zboară 
noaptea cu o precizie uluitoare, fără să se lovească de 
obiecte, ziduri, copaci. Cum? Ştiinţa a descifrat enigma. 
Orientarea liliacului se face pe bază de... ecolocaţie, adică 
pe bază de ecou. Laringele şi corzile lor vocale produc 
sunete cu frecvenţă înaltă, se lovesc de obstacole. Apoi 
aceste sunete “sunt reflectate şi captate de urechile 
micuțului, care ştie în acest mod ingenios să se ferească 
de orice obiect aflat în cale. Acest sistem îl foloseşte şi la 
vânarea insectelor. Interesant e că, dacă i se astupă 
boticul (prin care emite acele sunete), liliacul nu se mai 
poate orienta şi se izbeşte de ziduri. 

hsa 

În podul unei case părăsite sălăşluiesc mai 
mulți lilieci. Toți stau cu capul în jos, numai unul 
dintre ei stă invers. Un liliac nou-sosit îi întreabă 
pe ceilalți: 

— Cu ăsta ce s-a-ntâmplat? 

— A leşinat. 

Ştiaţi că... 

rt Omul a domesticit câinele cu 10.000 de ani în urmă, iar 1.000 
de ani mai târziu, a domesticit capra şi oaia? 

p’ Acum 7.000 de ani chinezii au domesticit porcul şi bivolul, iar 
sud-asiaticii au îmblânzit găina şi cocoşul? 

wt Pisica are mustăţi, care funcţionează ca nişte'radare, care o pun 
în gardă asupra unui pericol? Dar vai de pisica lipsită de mus- 
tăţi! Deci, dragi copii, nu tăiaţi cumva mustăţile pisicii voastre, 
că-i faceți un mare rău! 

„| Lupul are un auz foarte fin, încât percepe foşnetul ierbii de la 50 
m depărtare? 

a Nevăstuica e cel mai mic carnivor, dar e foarte feroce? E lungă 
de numai 15 cm şi are o greutate de 100 grame. 

< Delfinul este cel mai inteli- 
gent animal, putând fi dresat 
uşor în delfinarii? 4 

A Atunci când e furios /eul 
poate doborî omul doar cu o 
lovitură de... coadă? 

~> Fiind foarte puternic, tigrul poate căra un bou răpus, de 200 kg, 
pe o distanță de 1 km? 3 

ao] Ghepardul este cel mai rapid mamifer din lume, pe distanțe 
scurte, atingând 113 km/oră pe un teren plat? Pe locul doi se 
află antilopa şi apoi leoaica. 


(A Cel mai mare urs polar împuşcat şi împăiat avea 1.000 de kg 
greutate? 
Cămila poate trăi fără apă 17 zile, dar când dă de un izvor 
într-o oază înghite lacom 100 litri de apă? 


Pi Girafa e singurul animal de pe Terra cu desăvârşire mut? 


S Cel mai mare mamifer (şi animal) din lume este balena albastră 
de 33 m lungime şi 185.000 kg greutate? 

„+În Cosmos au zburat, în cabinele navelor special construite 
câini, maimuțe, țestoase, peşti? Celebra căţeluşă Laika este 
prima viețuitoare care a zburat pe orbită, dar a murit acolo, când 
rezervoarele de oxigen s-au terminat. S-a sacrificat, săraca, 
din... interese ştiinţifice. În 1960, căţeluşele Belka şi Strelka 
călătoreau şi ele în Spaţiu, tot într-o navă rusească. Numai că 
ele s-au întors tefere pe Pământ, după 18 rotații pe orbită. 

Glume despre mamifere 


Pe pajişte pasc o vacă şi o zebră. Vaca o studiază curioasă pe zebră 
şi, la un moment dat, îi spune: 

— Cu ce vă ocupați? 

— Păi, de ce mă întrebaţi? 

— Fiindcă umblaţi şi ziua în pijama. 


ret 


Din cămară dispar două kilograme de unt. Gospodina o bănuieşte pe 


pisică, aşa că o prinde, o pune pe cântar şi vede că are două kilograme. 
— Ei bine, untul l-am găsit, dar unde-o fi pisica? 
Într-un sat uitat de lume poposeşte o trupă de circ. În timpul nopții, 


leoaica scapă din cuşcă, fără ca cineva să observe. În dimineața următoare 
soseşte un sătean cu animalul legat în lesă şi le spune nervos circarilor: 

— V-am adus câinele! Altădată să aveţi mai multă grijă de el, că este 
atât de prost încât nici măcar nu ştie să latre! 


Păsările — o lume minunată 


Păsările sunt animale cu sânge cald, ca mamiferele 
(Sângele rece caracterizează reptilele). Corpul în formă de 
fus le este acoperit cu pene, fulgi şi puf. La cap, observăm 
că gura păsărilor are formă de cioc, cu care înhaţă hrana. 
Nu au dinți, ca mamiferele şi reptilele. Urechile se află de 
o parte şi de alta a capului, fiind pitite în nişte găurele, 
ascunse între pene. Şi ochii sunt poziționați în dreapta şi în 
stânga capului, ca să zărească imediat prada sau duşmanii. 

Păsările sunt înzestrate, de fapt, cu patru membre: 
două sunt aripi, pentru zbor, iar celelalte două sunt 
picioare folosite la mers şi acoperite cu piele solzoasă, 

terminându-se cu gheare. Ele se înmulțesc prin ouă, pe 
care le clocesc, din ele ieşind puişorii. 

Cu ce se hrănesc? Vrabia, găina, porumbelul, ciocăni- 
toarea şi alte păsări domestice şi sălbatice mănâncă atât 
semințe de plante, cât şi insecte, râme, omizi. Alte păsări 
sunt, însă, răpitoare, cum ar fi uliul, vulturul, bufnița, 
cucuveaua, care ucid şi mănâncă alte vietăţi pentru a 
supraviețui. Practic, ele sunt carnivore, vânând păsări mai 
mici, mamifere rozătoare, şopârle, şerpi. Păsările acvatice, 
precum pelicanul, pescăruşul, cormoranul ş.a. consumă 
peşte, iar barza se dă în vânt după broaşte, şerpi, şopârlițe. 

Lumea păsărilor, care viețuiesc de la Ecuator până la 
Cercul Polar (unele migrând câte 10.000 de kilometri pe 
an), este minunată, plină de taine, curiozități şi recorduri 
nemaipomenite. Există păsări domestice, dar şi păsări 
sălbatice migratoare sau sedentare (adică nu călătoresc 
în alte zone, la schimbarea anotimpurilor). Le-am descris 
pe larg în serialul nostru de cărţi Planeta animalelor. 


Struțul este cea mai mare pasăre 
actuală de pe Terra. Atinge 80 kg, deci 
cât greutatea omului. Având aripile 
scurte, nu poate zbura, însă e înzes 
trat cu picioare puternice, care au 
două degete cu pernute elastice ce 
împiedică afundarea în nisip. De 
aceea, struțul aleargă cu mare viteză, 
făcând un pas de 4 metri lungime. 
Există şi la noi ferme de struţi, pe care 
îi pot hrăni chiar copiii crescătorilor. 
Sunt simpatizați mult de către aceştia. 
Prichindeii năzdrăvani se urcă în aaan 
spinarea struțului domesticit, ca pe UN ş; fricos, şi uriaş 

măgăruş... Struțul fuge cu 50 km pe oră, încât un vânător 
călare nu-l poate ajunge din urmă. Cu o simplă lovitură de 
picior poate culca la pământ un om. Oul său lung de 20 cm 
are o capacitate de 1 litru (cât 20 de ouă de găină). 

Kiwi este cel mai mic strut şi, 
totodată, o ciudățenie a naturii din 
Noua Zeelandă, insulă extraordinară 
din Pacific, dincolo de Australia. 
Penajul nu seamănă deloc, cu cel al 
altor păsări. Privindu-l, ai impresia că este acoperit cu... 
blană ca a mamiferelor. De fapt, penajul său constă în 
nişte peri lungi, de culoare brună, care sunt pene 
modificate. Aripile sunt ascunse sub acest penaj. Numele 
de „kiwi” i-a fost dat de băştinaşi, după sunetele „ki-wi, 
ki-wi”, pe care le scoate din ciocul lunguieț. Imaginea 
păsării a devenit emblema naţională a Noii Zeelande. 


Curios este şi faptul că oul păsării ciudate cântăreşte 30% 
din greutatea ei corporală. Îl cloceşte aproape 3 luni până 
la scoaterea puiului! Extraordinar! O găină de la noi stă pe 
ouă, până când ies puii, numai vreo 30 de zile! 


Condorul este stăpânul absolut al 
văzduhului, populând Anzii Cordilieri 
(America de Sud). Cu aripile des- 
chise, în zbor, măsoară 3,20 m. 
Capul şi gâtul sunt golaşe, împodo- 
bite cu creastă roşie. 


Albatrosul, uriaşul păsărilor 
acvatice, are o deschidere a aripilor 
de 3,7 m. Seamănă cu un deltaplan 
alb, cu vârful aripilor muiat în tuş 
negru. Trăieşte în bătaia vântului, 

zburând razant deasupra valurilor ori plonjând în apă după 
bancurile de peşte. E un... prinţ al înălțimilor, planând 
deasupra oceanului, chiar dacă bate vântul cu 100 km pe 
oră. Albatrosul trăieşte 100 de ani. 


Pasărea colibri sau muscă é 
e o bijuterie a naturii. De fapt, „é< 
sunt mai multe specii de ase- EN 
menea păsări minuscule, care 
îi fascinează mai ales pe copii. 
Astfel, unele păsări mititele, de 
acest fel, din Cuba şi Brazilia, 
cântăresc numai 2 grarhe şi 
sunt renumite în lumea zoolo- 
gilor, ca cele mai mici păsări 
din lume. Privindu-le în razele 
soarelui, strălucirea penajului |) 
lor dă reflexe de rubin, smarald *” 
şi topaz şi ai impresia că vezi o colecţie superbă de pietre 
prețioase sau un foc de artificii. Pasărea colibri e singura 
făptură divină care se hrăneşte cu nectarul florilor, la fel ca 
fluturii, bondarii, albinele. Până şi cuiburile lor liliputane sunt 
adevărate bijuterii, măsurând doar cât o coajă de nucă. 


Cucul de la noi, vrednic şi el, face un extraordinar voiaj; 
peste Asia şi Indonezia, 
ajungând până în Australia şi 
retur. De asta nu mai are timp 
să-şi clocească singur ouăle, 
depunându-le, şmecherul, în 
cuiburi străine. 

Singuratic şi hai-hui, 

Işi cântă numele lui. 

Chira polară, numită de unii şi rândunica polară, e 
campionul terestru absolut al zburătoarelor călătoare. 
Această făptură micuță întreprinde cea mai lungă călătorie 
oceanică, de la Polul Nord la Polul Sud şi invers, într-un 
singur an. | se mai spune pasărea cu două veri (ea fuge 
mereu de iarnă). Jumătate dintr-un an, ea zboară 
traversând de două ori Ecuatorul, 
făcând între Poli, peste Atlantic, 
dus-întors... 26.000 de kilo- 
metri. Într-o viață neobosită, chira 
polară zboară peste 1 milion de 
kilometri. n 

Călătoreşte mult şi furtuna-“ 
rul australian, care traver- 
sează, într-un an, de două ori Ecuatorul, peste Oceanul 
Pacific. 

Dintre păsările migratoare de la noi, cele mai îndrăz- 
nețe călătoare sunt barza, rândunica, privighetoarea, 
cucul sau vulturul pescar, care vin în Europa noastră 
tocmai din sudul Africii (dincolo de Ecuator), după o 
călătorie extraordinară şi periculoasă, peste junglă, 
tropice, deşert sau Marea Mediterană. 


-Ce să fie oare A 


Cu aşa de lungi picioare? 
Neagră, albă peste tot 
Este roşie pe cioc! 
Cine-i? 


O dăgeată de cărbune 
Zboară iute peste lume. 
Cine-i? 

Cântăreaţă delicată 
Vraja-i seara ne desfată! 


Ştiaţi că... 


A. Pinguinii, pe care-i vedea zilnic 

„naturalistul român E. Racoviţă în 
călătoria sa fascinantă, cu vasul 
Belgica, la Polul Sud, trăiesc 
natural numai în Antarctica şi nu 
la Polul Nord? Cum vedem şi 
într-un simpatic film premiat 
recent cu Oscar, pinguinii sunt 
cele mai inteligente păsări 
(alături de papagali), care pot fi 
uşor dresați. a 

Y Papagalii rămân, totuşi, păsările care pot 
imita cel mai bine vorbirea omului? Unii 
dintre papagali, cum vedem pe canalele 
Discovery, se pricep a folosi cuvinte şi fraze 
scurte, spre hazul telespectatorilor. 


Într-un apartament elegant locuieşte o fată 
bătrână. O vecină o bate mereu la cap: 

— De ce nu-ți găseşti şi tu un bărbat cumsecade? 

— De ce? răspunde bătrâna domnişoară, Doar am 
un câine, un papagal şi o pisică, 

— Dar aceste animale nu pot ţine locul unui soț! 

— Cum să nu! Câinele mârâie mereu, papagalul 
înjură toată ziua, iar pisica-i plecată toată noaptea. 


Ce moțată, dragii mei, 
A prins Creangă într-un tei? 

aÇ Pupăza, frumoasa moțată prinsă în tei de 
lon Creangă, are obiceiul urât de a-şi spurca 
scorbura cuibului cu excremente, pentru a-i 
scârbi pe duşmani? Intâmpinaţi cu ase- 
menea miros dezgustător, aceştia nu mai au 
chef să-i fure ouăle sau puişorii. 


pă 
C2 
$ 


E7 
7 

Vine doctoru-n pădure 
Cu fes roş şi cu secure. 


| Ciocănitoarea nu are dureri de cap atunci 
când loveşte cu putere scorbura copacilor? De . 
ce? Craniul ei are mai multe cămăruţe goale, 
care amortizează şocul şi.. iată de ce n-o doare 
capul! 


Care babă supărată 
Şade-n scorbura uscată? 
Are ochii de motan 

Şi seamănă cu-n hultan! 


N Bufnița distruge anual 10.000 de șoareci care, 
împreună, ar putea mânca 1.000 kg de cereale? 
Ca şi cucuveaua, e o straşnică pasăre răpi- , 
toare de noapte. Ziua nu vede, stând pitită prin 
scorburi şi turle de biserici 

> După ultimele statistici, viteza de circa 
100 km/oră a ghepardului este întrecută 
de două zburătoare extraordinare: 
ferestraşul moţat (cel mic, dedesubt) 
şi, mai ales de şoimul călător (dea- 
supra), care este astăzi cea mai rapidă 
ființă din lume? Acesta din urmă se 
năpusteşte din înaltul cerului, asupra 
prăzii, în picaj, cu... 200 km/oră. Acest 
şoim ucide astfel păsările mici şi chiar pe cele mai mari decât el 
însuşi! 


è Gripa aviară — spaima omenirii! 


Cu toții cunoaştem sensul cuvântului gripă. Este o 
boală care apare frecvent la om. Când tuşeşti, ai febră, îţi 
curge nasul, mergi la doctor şi îţi spune: Suferi de gripă! 

Gripa aviară (lat. avis = pasăre) este o boală infecțioasă 
a păsărilor, cauzată de virusul gripal H5N1. Produce 
îmbolnăviri la curci, rațe, gâşte, potârnichi, fazani, găini, 
pasări acvatice şi migratoare. Boala se răspândeşte 
repede şi afectează un număr mare de exemplare. 
Păsările migratoare şi, în special, cele de apă sunt 

considerate rezervorul de 
virus pentru gripa aviară. 
Porcul şi alte specii nu se 
infectează, nu fac boala, 
dar o pot retransmite păsă- 
rilor sau omului. Transmi- 
terea se face pe calea 
aerului sau prin fecale, 
iar persoanele vulnerabile 
sunt purtătorii virusului 
uman de gripă, dar şi cei 
care au un sistem imunitar 
slab. În forma sa actuală, 
virusul gripei aviare se Hä SA + 
transmite de la pasăre la pasăre şi de la pasăre la om, da 
nu şi de la om la om. Sursele de infectie sunt reprezentate 
de păsările migratoare, de păsările bolnave, cadavrele 
păsărilor infectate, secrețiile şi excrețiile păsărilor infec- 
tate, apa, furajele, echipamentele, adăposturile, mijloacele 
de transport, care àu fost în contact cu virusul. Riscul de 
transmitere la om există în caz de contacte frecvente cu 
păsări infectate. Mâinile trebuie să fie bine spălate cu 
săpun, deoarece ele pot transmite maladia afectând căile 
respiratorii sau ochii. Consumul de carne de pasăre pre- 
gătită termic este în schimb fără riscuri: virusul moare la 
707C. 

La sfârşitul anului 2003, prezentă la puii de găină din 
mai multe țări din Asia de Sud-Est, boala a determinat 
moartea sau distrugerea a peste 100 milioane de păsări. 
Din zona asiatică s-a transmis, prin intermediul păsărilor 
sălbatice călătoare şi a comerțului cu produse specifice 
aviculturii, în Canada, S.U.A. etc. Acest virus a ucis deja 
peste 90 de persoane. 

Cum se manifestă la om? 


Medicii atrag atenţia că gripa aviară începe brutal, cu 
febră ridicată (39* C), frisoane, dureri de cap, musculare şi 
de gât, astenie şi nas înfundat. O altă trăsătură a bolii este 
faptul că şi după ce simptomele bolii au trecut, tusea şi 
astenia persistă încă două săptămâni. 


Cum se manifestă la păsări? 


Pasările bolnave nu mai mănâncă, stau ghemuite cu 
aripile retrase, au creasta şi bărbițele de culoare roşie 
închisă, au scurgeri de secretii din cioc şi nări. Pot avea 
diaree, tuse sau respiraţie zgomotoasă. 


Ce se poate face pentru protecţia păsărilor şi a popu- 


latiei umane? 


Vaccinarea pare să fie singura posibilitate certă de 
prevenire a gripei aviare. Pentru combaterea bolii la păsări 
în focarele diagnosticate, este necesară sacrificarea 
întregului efectiv şi efectuarea de dezinfecții generale 
riguroase în adăposturi. Este esențială respectarea 
normelor de igienă pe tot parcursul procesului de creştere a 
păsărilor, de obținere şi de prelucrare a produselor avicole. 

Păsările sălbatice- migratoare nu trebuie să vină în 
contact cu păsările domestice şi nici cu hrana şi apa 
destinată acestora. Este mai ales important ca păsările 
domestice să fie crescute în spaţii închise, în care nu au 
acces păsările sălbatice. 

Fierberea sau prăjirea cărnii şi ouălor exclude 
posibilitatea infectării omului, iar spălarea cu apă caldă şi 
săpun a mâinilor şi a suprafețelor contaminate, ca şi 
utilizarea de antiseptice şi dezinfectante obişnuite, asigură 
distrugerea virusului gripal în decurs de câteva minute. 

Vaccinul actual antigripal nu 
protejează împotriva virusului 
gripei aviare decât în mică 
măsură. Dintre medicamen- LA 
tele antivirus, Tamiflu, produs Eeng ja T „U Bow 
de Laboratorul Roche, ar fi cel A emana O 
mai eficient şi ar permite 
reducerea cu 30% a mortalităţii în raiul aeri Există, 
de asemenea, măşti-de protecție respiratorie, ochelari de 
protecție, mănuşi de unică folosință etc. 


TAMIFLU” 


(oseltam ir phosphate) Capsule: 


tiati că... 
Primul caz de infecție la mamifere cu virusul H5N1 în Europa a 
fost identificat la o pisică din Germania? Animalul a fost 
descoperit mort, într-o zonă unde peste 100 de păsări sălbatice 
au fost infectate şi se crede că pisica a mâncat o pasăre 


bolnavă. În Tailanda, tigri şi leoparzi au fost infectați în 2003 
după ce au fost hrăniţi cu găini, într-o grădină zoologică. $ 
Apariția epidemiilor de gripă la păsări şi la om generează temeri 
în lumea ştiinţei? Zeci de institute de virusologie caută soluții 
pentru prevenirea producerii viruşilor. 

La nivel mondial pierderile economice produse de gripa aviară 
sunt imense? Să amintim numai cazul din Olanda (2003) când 
au fost ucise 30 de milioane de păsări, în valoare de 750 de 
milioane de dolari. 

Preşedintele SUA, George W. Bush, a propus ca guvernul ame- 
rican să cheltuiască 7 miliarde de dolari pentru planurile de pre- 
gătire, în cazul în care această boală ar afecta grav omenirea? 

Glume despre păsări 
— Aveţi cumva papagali? întreabă un domn într-un magazin de 
animale exotice. 
— Avem numai doi papagali, îi spune vânzătorul, dar nu-i vindem 
decât împreună. 
-— De ce? 


— Unul nu ştie decât turceşte, iar celălalt îi traduce. 


Y 


lonel îl înnebuneşte pe taică-său cu o mulţime de întrebări: 

— Tăticule, de ce cântă cocoşii dimineața, atât de devreme? 

— Ştii, trebuie să se grăbească, că dacă se trezesc găinile nu 
mai au timp să zică nici „pâs“. 


lon se plânge vecinului: 
— Nu mai pot să dorm din cauza papagalului. Toată noaptea 
imită scârțâitul uşii. Ce să mă fac cu el? 


— Unge- -l! 
Y 


— Aş dori un fazan mai mare, dar vreau să nu aibă prin el alice. 
— Stimată doamnă, fazan care să fi murit de râs nu ținem. 


Doi amici se întâlnesc după mulţi ani. 

— Cu ce te ocupi? întreabă unul dintre ei. 

— Vând non-stop doi porumbei călători. 

— Cum adică? 

— Păi, cel pe care-l vând dimineața, se întoarce sigur până seara. 

Peştii şi lumea lor acvatică 


Trăind numai în apă, peştii au o formă deosebită a 
corpului, în comparaţie cu păsările şi mamiferele. Cine nu 
ştie, atunci când curăță un caras sau un crap, că acest 
animal e acoperit cu solzi, produşi de pielea lor. Oriunde, 
în oceane, râuri sau lacuri, peştii se deplasează prin înot. 
Forma corpului, solzii şi înotătoarele îi ajută să săgeteze 
apa, până la adâncimi ameţitoare, întunecate. 

Aripioarele înotătoare sunt aşezate atât în partea de 
sus şi de jos a trunchiului, cât şi la coadă. Peştii se mişcă 
în apă ondulându-şi coada. 

Ca toate animalele, peştele are nevoie de oxigen, ca să 
trăiască, iar apa conține oxigenul necesar vieţuirii. Dacă 
apa n-are suficient oxigen, peştele moare. 

Apa pătrunde prin gura peştelui şi trece prin branhii 
care absorb oxigenul. El respiră prin branhii, pitite sub 
nişte căpăcele osoase. Apoi apa iese prin urechi. 

Curios este faptul că peştele n-are... pleoape, ochii 
rămânând mereu deschişi! 

Cum se înmulțesc peştii? Prin icre, pe care femelele le 
depun la marginea apelor, în perioada de reproducere. 

Căutaţi amănunte captivante despre peşti, despre 
rechini în cartea publicată de noi Peştii de pe Terra, în 
Zoologia distractivă ş.a. 


Rechinii sunt desigur, nişte peşti mari, lacomi şi feroci, 
încă de mici. Sunt vivipari (nasc pui vii). Filmele documen- 
tare de pe Animal Planet sunt de-a dreptul palpitante, mai 
ales pentru copiii pasionaţi de biologie. Într-o femelă de 
rechin au fost găsiţi vreo 70 de pui, fiecare de jumătate de 
metru. Cum s-au născut, nesăţioşii consumă lacom crabi, 
scoici, peşti mici, broscuţe țestoase. Într-un an cresc un 
metru! Groaza răspândită printre marinari şi înotători de 
către rechinii mari depăşeşte orice închipuire. Mereu se 
aud cazuri de rechini care sfâşie oameni, la malul mării, în 
zonele calde. Rechinul alb e spaima mărilor, unde exem- 
plarele capturate ajung la 10 m lungime. 

La rândul său, rechinul albastru e una din bestiile 
oceanelor. Are 8 m lungime şi înoată de trei ori mai repede 
ca un vapor. La fel de înspăimântător pentru plajele din 
S.U.A. şi alte țări este rechinul 
ciocan. Ne uimeşte prin „barosul“ de 
pe nasul său periculos. Într-un 
exemplar monstruos capturat de 
marinari s-au găsit: 130 kg de carne 
de cal, picioarele unui câine, o sticlă 
de vin, bucăţi de porc şi oaie. 
Fantastic! 

Cei mai periculoşi sunt dinţii lor, Á 
ca nişte ace. 

În contrast cu rechinii prădători, 
există şi specii paşnice. În Marea 

Neagră nu viețuieşte nici un rechin periculos, ci numai 
câinele de mare, care nu deranjează oamenii. Îi plac 
numai scrumbiile, stavrizii, crabii, hamsiile. Pescarii noştri 
îl prind şi-l consumă cu plăcere. 

Paşnic este şi rechinul balenă, un uriaş de 13 m lun- 
gime, greu de 8 tone, asemănător cu o balenă. Împrejurul 


goliatului înoată scufundătorii, fără nici o frică, deoarece e 
total nepăsător față de micuțul om. 

Pisica de mare, cu forma 
ei ciudată de deltaplan (ca şi 
vulpea de mare), se ascunde 
în nisipul de la fundul mării. § 
Coada ei lungă, prevăzută X 
cu doi ţepi, este periculoasă. 
Dacă o necăjeşti, sub apă, 
înțepătura cozii e veninoasă 
şi devine mortală pentru om. Pescarii o prind cu grijă, mai 
întâi retezându-i coada veninoasă. 

Căluţul de mare parcă e un obiect micut 
de porțelan. E de fapt un peşte cu o ciudată 
formă a capului, semănând cu un cal. Cu 
codița se prinde de plante subacvatice, 
căutând mici crustacee. Trăieşte şi în Marea 
Neagră. 


Ştiaţi că... 
wap Există în mările tropicale un peşte 
care seamănă cu un arici, fiind numit 
chiar aşa: peşte arici? Are forma 
unui balon cu tepi, iar carnea sa este 


otrăvitoare, Sinucigașşii japonezi se 
otrăveau cu carnea acestui ciudat peşte. 
»i> Peştele spadă, un răpitor g 


agresiv al oceanelor, atinge 
dimensiunea de 5 m, 
ajungând 
în Marea 
Neagră destul de rar? 
wi Peştele zburător are înotă- 
toare mari, ca nişte aripi, cu care 
pur şi simplu zboară pe deasupra 
apei? El țâşneşte deodată din 
apă, se ridică la 5-6 m înălţime şi 
planează vreo 200 de metri. 
Astfel scapă de duşmanii care-l 
urmăresc. Poate fi văzut zburând în Atlantic şi Mediterana. 
»u> Dracul de mare are 2 m lungime şi mai 
este numit şi peştele undiță? Priviţi-l 
atent şi veţi vedea cum îşi ţine „undița“ 
ca să-şi prindă prada, pe fundul mării! 
Leneş din fire, el stă la pândă, ascuns 
printre alge, fluturându-şi deasupra o 
nadă falsă, ca un viermişor. Naivii cad ; 
direct în gura sa enormă. Rareori apare şi în Marea Neagră. 
»i> Peştele căţărător, din pădurile de mangrove, se urcă pe 
ramurile ieşite din apă şi, pur şi simplu, vânează insecte, 
viermi, melci, mişcându-se cu ajutorul înotătoarelor ca 
şopârlele? j 

Glume despre peşti şi pescari 


Soţul se adresează soției: 

— Ai spălat peştele înainte de a-l găti? 

— Nu dragă, pentru ce aş spăla o ființă 
care trăieşte numai în apă? 


— Ce faci aici, pescuieşti? 
— Nu! Îi dresez pe peşti să mănânce 


din cârlig... 
— Ce-ai pescuit ieri, Mitică? 
— Am prins şase crapi, scumpo. 
- 6 crapi? Înseamnă că te-a înşelat vânzătorul! Pe bon sunt 


facturați 8! 

— Nu ştiai, întrebă paznicul, că în acest 
lac pescuitul este interzis? 

— Păi, cine pescuieşte? Eu învățam 
râma asta să înoate... 


go 


SAS 
— Aveţi o carte cu pescari? 
— Scuzaţi-ne, noi nu ţinem cărţi cu 
poveşti. 


— Costele, de ce dai la motan mâncarea peştişorilor? 
— Pentru că peştişorii sunt deja în motan, mami. 

Reptilele şi lumea lor fioroasă 


Crocodilul, cameleonul, şopâria, varanul, iguana, şerpii şi 
țestoasele fac parte din grupa de animale numită reptile. 
Au corpul alungit, acoperit cu solzi (la şerpi, şopârle) sau 
cu nişte plăci osoase tari (la crocodili). Broaştele țestoase 
sunt acoperite cu o carapace (test). 

Majoritatea dintre reptile se deplasează prin târâre; de 
aceea se numesc târâtoare. Dacă şopârlele şi crocodilii au 
patru picioare, şerpii nu au deloc membre. Şi totuşi se 
mişcă în viteză pe uscat şi în apă. 

Cele mai multe sunt carnivore fioroase, care atacă orice 
întâlnesc în cale, pentru a se hrăni. Temperatura corpului lor 
este variabilă, încălzindu-se mereu la soare. Cum se înmul- 
tesc? Prin ouă, depuse în nisip, la soare, din care ies pui. 

Detalii ştiinţifice, legende, poveşti, pagini de divertis- 
ment găsiţi în cartea noastră Reptile şi amfibieni de pe 
Terra. Extragem aici pentru şcolari câteva curiozități. 

Crocodilul de Nil, cel mai temut, atinge lungimea de 
până la 8-10 m. Pândeşte din fundul apei prada (antilope, 

îşi schimbă culoarea după mediul 
ambiant. De ce? Ca să nu fie reperat de 


O şopârlă de cinci cofi, i 
Hai, ghiceşte-o dacă poți! 


bivoli, zebre, maimuțe, chiar şi oameni), se năpusteşte 
asupra ei şi o înşfacă în gura sa enormă, cu dinţi ascuțiți. 
O trage sub apă, ca s-o înece, o sfâşie şi o înghite lacom. 
Ca şi leii sau tigrii, crocodilii, aligatorii, caimanii, sunt... 
mâncători de oameni, înregistrându-se multe întâmplări 
triste cu aceste reptile neiertătoare. Periculoşi pentru om 
mai sunt: rechinii, varanii, urşii, urşii polari. 

Cameleonul, mică reptilă ce 
trăieşte : în copaci, cu coada 
agățată de ramuri, ne prezintă o 
curiozitate ştiută de orice copil: 


duşmani. Cum îşi schimbă culoarea? Oamenii 
de ştiinţă au dezlegat misterul. Modificarea 
culorii cameleonului se explică prin prezenţa în 
piele a unor -celule pigmentate (cromatofori), 
care conţin în interior granule de substanţă colorată 
(pigment). Schimbările de culoare a pielii sale sunt 
rezultatul contracției sau destinderii diferiților coloranţi, în 
urma comenzii din „creierul“ animalului. Când culoarea 
frunzelor e verzuie, şi cameleonul devine verzui. Când 
fondul mediului e gălbui şi culoarea reptilei se deschide. 


73 


guşter, e mititică şi inofensivă 
pentru om. Nu vă temeti de ea, 


Cureluşă verde 

Prin iarbă se pierde 

Cine-i? 

Şopârla de la noi, numită şi 


copii, că nu vă face nimic! Ea este folositoare, deoarece se 
hrăneşte cu insectele grădinii. Cine nu ştie dintre voi, ce se 
întâmplă cu coada ei lungă, atunci când e călcată sau 
atacată de pisici sau căţei? Pur şi simplu, ca să-şi salveze 
viața, biata şopârliță îşi lasă coada, care se desprinde de 
trup. În câteva luni, coada îi creşte la loc. | 


nos care trăieşte şi la noi, de la 
şes până la munte. Vânează 
noaptea şoareci. Ea nu atacă 
omul decât dacă este iritată, 
ațâțată, ca să se apere. 

Dacă muşcă pe om, veninul e foarte periculos şi victima 
trebuie să ajungă repede la spital, pentru a i se injecta un 
ser antivenin, pentru a fi salvat. 


200 kg greutate, poate răpune şi un 
caiman, ca în ilustrația alăturată. E 
periculos şi pentru om. | se spune 
şarpele constrictor, deoarece are o 
mare forță, încolăcindu-se în jurul 
prăzii şi sufocând-o prin ştran- 


gu 


cel învins (porc, 
caiman, pasăre, peşte, broască) 
şi-l digeră lent. 

Vipera este un şarpe veni- 


Uriaşi sunt şerpii: boa, pitonul, anaconda. 
Anaconda, un gigant de peste 12 m lungime şi 


lare. Apoi îl înghite întreg pe 
căprioară, 


Broasca țestoasă uriaşă 
sau elefant este considerată 
un tanc viu, cu o carapace de 
2 m lungime şi o greutate de 
250 kg. Poate trăi până la 200 
de ani. Când vestitul naturalist 
Ch. apti 
Galapagos, i s-a povestit că | 22 i 
acolo vin țestoase pe care le pot ridica de la 


Darwin a vizitat Insulele 


7 oameni voinici. 


La noi în România, există numai țestoase mici, în zona 


lacurilor. 


pa 
S 
So 

Gavialul este un crocodil mare, de 5 m lungime, care trăieşte 
în India-şi are un cioc lung, cu care prinde peştii? 

Puii de crocodil crescuţi în bazine se pot dresa uşor, încât, 
strigați pe nume, vin la stăpân aşa cum vin câinii? 

Varanul de Komodo este un fel 
de dragon, asemănător cu fiarele 
din poveşti? Trăieşte în insulele 
Indoneziei, atinge 3 m lungime şi e 
un prădător feroce, atacând şi 
oamenii. Se hrăneşte cu porci de 
pădure, căprioare, şobolani, păsări. 
Şopâria uriaşă are o salivă veni- 
noasă, care paralizează prada. 
Iguana, reptilă care pare urâtă, este crescută pe lângă casa 
omului, devenind un liniştit animal de companie? 

Îmblânzitorii de şerpi au domolit până şi cobrele, acestea fiind 
folosite în spectacole captivante? Spectatorii cred că acestea 
ar dansa ritmic după muzică. Dar, curiozitate! Specialiştii au 
dovedit că toţi şerpii sunt... surzi. Cei care îmblânzesc cobrele, 
au grijă ca, din când în când, să le scoată dinţii cu venin. 
Şarpele cu clopoței, întâlnit în America, are o coadă care 
vibrează când reptila e iritată? Astfel, ia naştere un zgomot, 
asemănător cu cel al castanietelor, auzit de la 30 m distanţă. 
„Clopoţeii“, care vestesc moartea, determină alte animale s-o 
ia la sănătoasa... 

Glume cu reptile 


Doi crocodili stau de vorbă în 
bazinul unei grădini zoologice: 

— leri, îngrijitorul mi-a vorbit 
tare urât, spune cel mai bătrân. 

— Dar ce-ai făcut? întreabă 
celălalt. 

— L-am înghiţit... 


emp 


— În ce grupă de animale 
clasificăm noi şarpele cu oche- 
lari? întreabă profesorul 

— În cea a animalelor cu 
vederea slabă, răspunde un 
elev. 


Dai i si 


— Am văzut un crocodil care n-a mâncat nimic de vreo doi ani, 
se laudă Petrică. 

- Nu se poate! Unde l-ai văzut? săriră mai mulți colegi cu 
întrebarea. 
— La muzeul de ştiinţe ale naturii. 


Dai 


— De ce plânge crocodilul? întreabă profesorul. 
— li este dor de Nil, răspunde Mitică. 


Åm 


În arena circului se prezintă un număr senzațional: dresoarea de 
şerpi fine între dinți o bucată de zahăr, pe care cobra se apropie şi 
o ia direct din gură. După aplauze îndelungi, ea anunță: 

— Circul nostru oferă un premiu de 1.000 de dolari celui care se 
încumetă să repete acest număr. 

— De acord, se aude un glas de la galerie, dar vă rog să scoateţi 
şarpele din scenă! 


l 
| 
| 
| 


a 

Insectele — o lume fascinantă 


De primăvara până toamna târziu, peste tot mişună 
insectele, micile viețuitoare de pe Terra, cuprinse de 
zoologi în marea grupă a nevertebratelor (deoarece n-au 
coloană vertebrală ca mamiferele, păsările, reptilele, 
peştii). În lume, există 950.000 de specii de insecte, 
alcătuită din cărăbuşi, viespi, albine, furnici, muşte, 
libelule, pureci, păduchi, greieri, gândaci, fluturi, molii, 
ploşnițe ş.a. 

Cum vedeţi în imaginea 
alăturată, corpul unei insecte 
e compus din: cap, torace şi 
abdomen. Capul e protejat 
de o capsulă chitinoasă, are 
2 antene, 2 ochi compuşi, 
un aparat bucal. Toracele 
are 3 segmente, fiecare cu 
o pereche de picioare. În: 
total, o insectă are 6 pi- 
cioare şi, de regulă, 2 pe- 
rechi de aripi. 

Respiră prin trahei şi 
înmulţirea se face prin ouă, care suferă câteva 
transformări spectaculoase, până când ajung adulte. 


TT 


Imaginea de mai jos este o metamorfoză (adică o 
transformare) completă, care cuprinde stadiile: ou, larvă, 
pupă (nimfă), adult, ca la cărăbuşi, sau una incompletă cu 
stadiile: ou, larvă, adult — ca la libelule. 


Între insecte există asemănări şi unele deosebiri. 
Gărgărița, fluturele, albina au picioruşe terminate cu 
gheare, pe când altele, ca de pildă musca, sunt înzestrate 
cu pernuțe moi, lipicioase. Dacă unele specii, cum ar fi 
gândacii, taie şi mestecă hrana, altele înțeapă şi sug, ca 
' de exemplu tântarii. 

Copiii trebuie să ştie că există insecte folositoare, ca 
albina sau fluturele de mătase şi dăunătoare omului: 
molia, țânţarul, gândacul de Colorado (care distruge 
culturile de cartof), muştele şi gândacii de bucătărie (care 
infestează alimentele noastre, transmițând diferite boli). 

Albina este insecta cea mai folositoare, deoarece 
produce mierea. Culege de pe flori polenul şi nectarul, pe 
care le cară în zbor într-un stup, unde se află familia de 
albine. În cuib trăiesc până la 100.000 de albine, într-o 
ordine şi organizare perfectă. Regina sau matca este, 
aici, o eternă prizonieră, răsfăţată de lucrătoare, cu 
condiția să depună ouă în permanenţă. Se zice că există 
câteva sute de masculi cu cap masiv, numiți trântori, 

albină 
trântor matcă (regină) lucrătoare 


deoarece nu muncesc toată ziua, cum procedează 
albinele lucrătoare. 


Comunicarea la albine 


Celebrul Karl von Frisch, care a primit premiul Nobel 
pentru studiile sale asupra albinelor, a demonstrat că 
albinele dispun de trei moduri de comunicare: un limbaj 
tactil, cu ajutorul antenelor, prin palpare, un limbaj olfactiv 
şi un limbaj gestual, adică printr-un dans caracteristic. 

Dansul în cerc timp de 1-3 secunde (în funcţie de 
cantitatea de hrană descoperită) când albinele zboară fie 
spre stânga, fie înspre dreapta transmite că sursa de 
provizii este la o distanță mai mică de 100 m de stup. 

Dansul în 8 indică distanța, direcția şi cantitatea de 
hrană situată la o distanță mai mare de 100 m. 

Albinele, ca insecte sociale, au lansat deviza „Toţi 
pentru toți“ sau, şi mai concret, „Totul pentru societate“. 


Hărnicuţa gospodină 
Strânge zahăr din grădină. 


Cine-i? 
i 


Inspectează floricele 
Şi strânge nectar din ele. 

10.000 de albine = 1 gram de venin 

Se ştie că veninul de albine este întrebuințat, între altele, 
şi ca medicament pentru tratarea unor afecţiuni reumatis- 
male. Procedeul folosit pentru extragerea veninului, de la 
binefăcătoarele zburătoare, este în general distructiv, în 
sensul că „donatoarele“ mor după ce şi-au folosit acul 
pentru golirea pungii de otravă. În vederea evitării masa- 
crelor săvârşite, căutătorii de venin au recurs la procedeul 
recoltării prin electroşoc; 
rezultatele au continuat să 
fie mediocre, deoarece albi 
nele posedă ace păroase şi 
acestea rămân mai totdea- 
una în locul unde se pro- 
duce înțepătura, ceea ce 
provoacă moartea albinei. 
Cercetări făcute de un grup 
de oameni de ştiinţă de la 6 
Cornell University din S.U.A. AN 
au dus la perfecţionarea lb K M 
acestui sistem. Este vorba U 
de un aparat cu ajutorul căruia albinele sunt silite să-şi 
„doneze“ veninul, fără consecințe grave pentru ele. S-a 
confecționat o mică instalaţie din pânză specială de nylon, 
cu pori unsuroşi, care nu rețin acele albinelor — pânză 
prevăzută cu o rețea de fire metalice întrerupte la distanțe 
regulate şi prin care trece un curent electric slab. Legătura 
între aceste fire o face albina când trece peste ele, 
provocând şocul, care o determină să-şi vâre acul şi să-şi 
lase veninul. După actul de luptă, albina zboară fără să-şi 
piardă acul, deci scapă cu viață. 

Aceste „mulgătoare“ electrice sunt aşezate la gurile 
stupilor şi albinele trec pe rând peste ele, păcălite de jocul 

la care sunt supuse. Când întreg stupul şi-a lăsat obolul pe 
pânză, veninul este sterilizat şi înfiolat. 

În medie, un gram de venin este recoltat de la 10.000 
de albine. 


Fluturele de mătase 


Una dintre cele mai studiate insecte este fluturele de 
mătase, a cărui larvă e cunoscută sub numele de viermele 
de mătase. Este originar din Asia răsăriteană, dar din 
cauza mătăsii obținute din coconii săi, s-au creat multe 
rase şi în țările mediteraneene. Hrana principală o 
constituie frunzele de dud. Fluturele de mătase nu mai 
există în stare sălbatică. În Europa a fost introdus în anul 
555, adus din China, probabil țara sa de origine. 

Adultul are culoarea alb-gălbuie, cu 2-3 linii, slab 
nuanțate pe aripile anterioare. Anvergura aripilor este de 
4 cm. Capul este mic, cu antene pectinate (ca nişte dinţi 
de pieptene) la ambele sexe. Acestui fluture îi lipseşte 
trompa. Larva este cenuşie, netedă, cu un spin curbat 
înapoi şi situat dorsal spre partea posterioară. Adultul are 
un corp scurt, gros şi păros. Ochii sunt mari. Trăieşte 8-10 
zile şi în această perioadă fluturele nu se hrăneşte. În 
acest timp, femela depune fad 
pe o frunză ouă mici, cât «Cy DNN 
gămălia unui ac. Din ouă ies T ae 
larve (viermi de mătase) care 
sunt crescute în camere 
luminoase cu paturi de lemn 
curate. Pe paturi se pun 
frunze proaspete de dud pe 
care larvele le mănâncă cu 
lăcomie şi cresc repede. In 
acest timp trebuie menţinută 
o curățenie exemplară, altfel 


larvele se pot îmbolnăvi. Într-o lună, larvele ajung la 8-10 
cm lungime şi năpârlesc de patru ori. După ce ating 
această dimensiune, mănâncă mai puţin, deoarece se 
apropie transformarea larvei în nimfă. Acum se aştern 
crengi pe paturi, pe care larvele se urcă şi construiesc 
gogoaşa din firul de mătase. Larvele au nişte glande care 
produc un lichid cleios, care în contact cu aerul se 
întăreşte mereu în jurul corpului, formând o gogoaşă 
ovală, numită şi cocon. Larva se transformă în nimfă în 
interiorul gogoşii. Pentru înmulţire se aleg gogoşile mari, 
se pun deoparte şi nimfa se transformă în fluture. Firul de 


borangic lung, lucios şi rezistent se poate tese 
obținându-se astfel mătasea naturală. Creşterea şi 
îngrijirea larvelor fluturelui de mătase se numeşte 


sericicultură, fiind practicată şi în țara noastră (în ultimul 
timp multe ferme fiind desființate). 


Firul din învelişul unui cocon de la viermele de mătase are 
peste 1 km lungime? 


Minunatele țesături de borangic venite din Extremul Orient 
erau cunoscute şi invidiate încă din perioada regilor 
macedoneni şi împăraţilor bizantini, care le cumpărau la prețuri 
exorbitante? Secretul de „fabricaţie“ era păstrat cu străşnicie 
de cei ce se îndeletniceau cu creşterea viermilor de mătase. 


Yg Sericicultura a început să fie practicată acum 5.000 de ani în 
China, de unde s-a răspândit apoi în India şi în Persia? 


Celebrul explorator Marco Polo ar fi adus în secolul XIV, în 
Europa, ouă de viermi de mătase ascunse în bastoane de 
bambus? În felul acesta el a pus bazele înfloritoarei industrii 


italiene de mătase naturală. 


Doi pureci fumează la marginea drumului. La un moment dat se 
apropie de ei un câine. 

— Hei, aruncă-tți ţigara, zice unul dintre pureci. Nu vezi că vine 
autobuzul? 

Cum se face un insectar 


æ Ce este un insectar? 
æ Instrumente şi utilaje de prins insecte. 
æ Cum se prind şi se prepară insectele. 


Ştiţi ce înseamnă hobby? Aţi auzit mereu expresia: eu 
am un hobby, adică am o pasiune, o îndeletnicire plăcută 
în afara învățăturii, a preocupărilor profesionale. Fiecare 
dintre voi are una sau mai multe pasiuni, legate de şcoală 
sau extraşcolare. De pildă, unii elevi au acasă acvarii cu 
peştişori, cuşti cu pagali, canari, hamsteri ş.a. Alţii sunt 
crescători de câini sau pisici de rasă. Alţii îi ajută pe părinţi 
în creşterea iepurilor de casă, porumbeilor, struţilor etc. 

Câţi dintre voi nu sunt filatelişti, colecționari de vederi, 
portrete color, obiecte de artă, medalii, urmând pilda celor 
din jur? 

Pasionatii de biologie merg adesea în natură şi adună 
o mulțime de plante şi flori, pentru ierbarele personale 
sau ale şcolilor, după cum micii entomologi (entomologia 
e ramura zoologiei care se ocupă tocmai cu studiul 
insectelor) adună din drumeţii, cu instrumente simple, fel 
de fel de insecte, pentru a le admira şi studia îndea- 
proape. Scopul lor este de a-şi face un insectar, adică o 
colecţie frumoasă de insecte, aranjate — cu ajutorul 
profesorilor de biologie sau învăţătorilor pasionaţi — pe 
criterii ştiinţifice. i 

Care sunt instrumentele pentru prinderea insecte- 
lor? În excursiile şi drumeţiile şcolare, micii naturalişti 
(uneori organizaţi în cercuri speciale) devin „vânători“ 
de insecte, mai ales rarităţi. Este o ocupaţie plăcută de 

„capturare“ din natură a insectelor dorite pentru colecții şi 

de cunoaştere directă şi amănunțită a faunei de insecte 

dintr-o regiune, exact în mediul de viaţă al vietăţilor căutate. 
In timpul expedițiilor după insecte, naturalistul amator 

trebuie să fie înarmat cu mai multe utilaje şi instrumente 

specifice: 

%9 plasa sau fileul; 

%9 umbrela entomologică; 

%9 penseta de rachete; 

Kap) borcănaşe pentru prins insecte; 

%5 sticluțe de alcool; 

$9 cutiuțe pentru insectele colecţionate; 

g5 ace entomologice; 

3.9 pensete şi alte măruntțişuri necesare. 


E bine să te îmbraci cu o geacă (haină) cu multe 
buzunare, iar în spate să porți un rucsac, pentru cutii şi 
alte lucruri. În mâinile micului entomolog nu trebuie 
purtată decât plasa de prins insecte. Multe instrumente 
pot fi colecționate simplu, cu ajutorul părinţilor sau 
cadrelor didactice. 


/ Penseta de 
E rachete 


Diferite pensete 


Laboratorul portativ 

Cum se prind şi se prepară insectele? Prinderea 
insectelor se face cu îndemânare, răbdare şi agilitate. 
Procuraţi-vă, pentru detalii, cartea Insectarul meu de 
lon Nemeş. 

Insectele se prind în mediul lor de viață, cu instru- 
mentele pe care le vedeți în aceste imagini. Apoi ele 
sunt aduse, în cutii şi borcane, pentru a fi preparate de 
un entomolog specializat sau chiar de către voi, după 
învățarea unor reguli simple. Se înțelege că fluturele, 
rădaşca sau cărăbuşul viu va fi sacrificat, fiind fixat în 
cutii cu ajutorul -acului de preparat (boldului). În cutii 
puteţi pune: libelule, albine, bondari, viespi, gândaci, 
ploşnițe, cosaşi, buburuze, gărgărițe, păianjeni ş.a. Puteţi 
folosi cutiile de carton procurate de la orice magazin, care 
se aruncă la deşeuri. Din acestea puteţi croi cutii pentru 
insectare, folosind scotch-ul (se găseşte pretutindeni), 
hârtia colorată, polistirenul expandat (în care se înfig acele), 
cartonul ondulat, substanţele conservante împotriva 
insectelor vii, dăunătoare, care pot distruge colecţia. 
Desigur cutiile-insectar se pot face şi din lemn, cu geam. 


verandă un loc, lângă 
un bec, de prins 
insecte noaptea. 


Capcană pentru prins 
gândaci. ' 

Borcan cu fluturi, 
pregătiți pentru transport. 
Locul unde Locul pe 


Aşa puteţi folosi umbrela entomologică. 

fluturilor 
în cutie. 


Dulap pentru colecția 
86 de insecte. 

3. Părţile componente și enigmele 
dezlegate ale CORPULUI UMAN 


Care sunt părțile corpului omenesc? E o întrebare la 
care ştii să răspunzi încă din copilărie. Te uiţi la ceilalți 
oameni (mari şi mici) sau te priveşti singur, într-o oglindă 
din casă, din... cap până în picioare. 

Aşadar, corpul tău are o alcătuire oarecum asemănă- 
toare cu cea a animalelor. Este format din cap, gât (care 
uneşte capul de trunchi), trunchiul, membrele superioare 
(mâinile) şi membrele inferioare (picioarele). Numai că 
pisica sau câinele tău se deplasează pe cele patru 
membre (lăbuțe), iar tu mergi numai pe două picioare, 
omul fiind biped (adică are două picioare, nu patru). 

Acestea sunt componentele generale observabile, 
acoperite peste tot cu piele. Sub piele, există elemente 
(organe) neobservabile, la prima vedere. De-a lungul timpu- 
lui, oamenii de ştiinţă (medicii) au căutat să descifreze 
tainele şi curiozităţile din interiorul trupului omenesc, care 
este alcătuit din celule, țesuturi, organe (inima, plămânii, 
ficatul etc.) şi sistemele de organe (digestiv, respirator, 
circulator, osos, muscular, nervos, reproducător ş.a). 

1. Capul se află, cum observi singur, în partea supe- 
rioară a coipului. Este rotund ca o minge şi, sub cutia 

craniană, ascunde creierul, care conduce activitatea între- 
gului nostru organism. A fost asemuit cu un minunat 
computer. La cap observăm: cei doi ochi cu care vedem, 
cele două urechi cu care auzim, nasul cu care respirăm şi 
mirosim, gura cu ajutorul căreia respirăm, mâncăm, bem 
apă şi vorbim, precum şi părul de deasupra capului. 

2. Gâtul-este partea componentă a trupului, care face 
legătura dintre cap şi trunchi. Pe,aici trec: aerul inspirat şi 
expirat, mâncarea şi băutura. Aici sunt coardele vocale, 
care ne ajută la vorbit şi 


cântat. De asemenea, pe creier 
aici circulă sângele spre 
creier. Muşchii gâtului asi- plămâni __, inima 
gură mobilitatea capului, pt 
adică posibilitatea de miş- X rinichi 

a P . E A: Stai 
care în sus, în jos, la A KN) W 
dreapta sau la stânga. ; 2 Ica e 

vezica urinară {f \ intestinul subtire 


3. Trunchiul este cea mai 
mare parte a corpului. Aici muşchi 
se găsesc organele vitale 
ale corpului, deci cele care 
ne ajută să trăim: inima, 
plămânii, stomacul, ficatul, pancreasul, intestinul subțire şi 
gros, rinichiul, splina şi altele. 

4. Membrele superioare (cele două mâini) ne ajută să 
apucăm diverse obiecte şi să muncim, să scriem, să 
desenăm, să mâncăm, să ne spălăm, etc. Omul are câte 
cinci degete la fiecare mână. 

9. Membrele inferioare (cele două picioare) au rolul de 
a ne ajuta să ne deplasăm, adică să mergem sau să 
alergăm. La fiecare picior avem tot câte cinci degete. 

Trupul omului este susţinut de oase şi muşchi. Toate 
oasele, din creştet până în tălpi, alcătuiesc scheletul, 


intestinul gros 


schelet 

sistemul osos. Oasele sunt legate între ele prin articulații. 
Pe ele se află aşezaţi muşchii. Împreună, ajută omul să 
execute mişcările. Peste oase şi muşchi se află pielea, 
care are rol mare în respiraţie, precum şi în eliminarea 
toxinelor din corp, prin transpiratie. 

În timpul vieţii, de la naştere, până la moarte, omul îşi 
schimbă înfăţişarea continuu. Priveşte fotografiile din 
albumul familiei, unde vei găsi înfăţişarea bunicilor, din 
copilăria lor până la bătrânețe. Sau deschide albumul 
şcolar de mare popularitate /storia ilustrată a literaturii 
române (publicat de editura noastră) şi vei observa, la 
paginile dedicate lui I.L. Caragiale, cum arăta scriitorul la 8 
ani, 


şarea s-a schimbat, păstrându-se însă elementele esen- 
tiale ale chipului. Mai răsfoieşte cartea şi vezi, la Nichita 


Stănescu, fotografiile poetului, de la cea de bebeluş în 
landou, până la cea de la maturitate, trecând prin câteva 

etape ale vieţii sale. Reproducerile alăturate din această 
carte ne dovedesc clar că trupul omenesc, de-a lungul 
vieții, îşi schimbă înfăţişarea. 


Care sunt organele de simț 
ale omului şi ce rol au? 


Văzul, auzul, mirosul, gustul şi atingerea (simţul tactil 
sau pipăitul) sunt cele cinci 


înconjurătoare. Numai cu ajutorul văzului putem viziona un 
film; cu urechea auzim pe cineva la telefonul mobil; cu nasul 
mirosim un parfum suav; cu mâna mângâiem blana căţelului. 

Însă simţurile nu ne oferă numai plăcere, ci ne ajută 
practic să ne ferim de pericole, să ne protejăm corpul. 
Dacă zăreşti o maşină care vine spre tine în viteză, fugi din 
calea ei, dacă auzi mormăitul ursului pe munte, o iei la să- 
nătoasa, dacă miroase tare a ars, te duci iute în bucătărie 
să vezi ce s-a întâmplat cu omleta ta, dacă guşti din gre- 
şeală oțet dintr-o sticlă, în loc de apă, scuipi cât colo, dacă 
atingi fierul de călcat încins, usturimea te face să strigi: Au! 

Ne punem întrebarea: cum funcționează simţurile 
noastre? Senzaţiile oferite de gură, nas, urechi, piele sau 
ochi determină nişte impulsuri electrice, care ajung prin 
nervi la creier. Acesta le înregistrează şi le prelucrează, 
întocmai ca un computer. Mirosul şi gustul sunt frați buni, 
care lucrează împreună. În acelaşi timp, urechile şi ochii 
se sincronizează perfect şi ne oferă imagini auditive şi 
vizuale. Cel mai mare organ de simț este, totuşi, pielea 
noastră, care e plină de senzori, înregistrând matematic 

tot ce atingem. Sub piele sunt receptori tactili, care 
reacţionează la stimuli şi transmit semnale spre creier. 


Ochii şi vederea 

Ochii ne ajută să observăm corpurile din jurul nostru: 
forma, culoarea, mărimea sau mişcarea acestora. Cu 
ajutorul acestor organe ne menţinem în echilibru, mergem 
sau alergăm. Tot cu ochii apreciem distanțele. 

Fiind foarte sensibili, ochii trebuie protejaţi, pentru a 
nu-ți diminua sau pierde vederea, cel mai scump bun al 
omului. Nu-ţi expune ochii la lumină puternică! Nu privi 
direct la soare! Nu-ţi freca ochii cu mâinile murdare! Nu sta 
multă vreme la televizor sau calculator, ca să nu-ţi dimi- 
nuezi vederea! Foloseşte ochelarii, dacă medicul oftalmolog 
îți recomandă folosirea acestora! Cel mai cumplit blestem, 
pentru un om (mai ales tânăr) este să-şi piardă vederea. 
Oamenii care nu văd deloc sunt nevăzători (orbi). 


Cum vedem? P 


Trebuie să ştii că ochiul tău 
este mult mai complex decât 
orice aparat foto sau de luat 
vederi. lată cum funcţionează 
ochiul, care seamănă cu o bilă! 

Înaintea ta se află o imagine 
obişnuită. Lumina pătrunde 

printr-o membrană subțire şi umedă, ca o perdea trans- 
parentă, spălată de lacrimi. Trece prin cornee şi pupilă. 
Pupila este deschiderea aflată în centrul stratului care dă 
culoare ochiului: irisul. Cantitatea de lumină care pătrunde 
prin pupilă este reglată de iris. La lumină puternică, irisul se 
contractă şi pupila se micşorează, lăsând o cantitate redusă 
de lumină pe suprafața retinei. Dimpotrivă, la lumină mai 
slabă, pupila se dilată şi lasă să pătrundă mai multă lumină 
în ochi (La pisici sau bufniţe, în timpul nopții, pupila se poate 
dilata foarte mult, pentru a vedea pe întuneric). 


Retină 


Nerv optic 


Lumina intră în interior, dând de cristalin, care are rolul de 
a selecta razele de lumină, unele din ele fiind respinse. 
Informația optică e apoi receptată de retină şi transmisă prin 
nervul optic la creier. Imaginea luminoasă din fața ta ajunge, 
sub forma unor impulsuri electrice în creierul tău, care le 
recunoaşte. Curios este faptul că imaginea văzută, iniţial, de 
ochi e răsturnată (cu capul în jos), însă creierul transformă 
imediat imaginea inversată în poziţie dreaptă — şi astfel 
vedem normal. Creierul analizează şi împerechează infor- 
mațiile primite, ca un extraordinar calculator. Aşa se for- 
mează o imagine finală, o adevărată oglindă a ceea ce vezi. 
- Din această legătură frumoasă între ochi şi creier noi trăim, 
bucurându-ne sau întristându-ne de lumea colorată din jur. 


92 


| 


De unde vin lacrimile? 


Exact deasupra ochiului se află glandele lacrimale. 
Când clipeşti, aceste lacrimi se scurg pe suprafața globului 
ocular şi curăță ochiul de praf, de microbi. Când curățăm 
ceapă în bucătărie, ne dau lacrimile! Dacă pisica ta s-a 
îmbolnăvit sau ai luat o notă proastă, dacă te ceartă mama 
sau doamna învățătoare, te podideşte plânsul. Nervii sunt 
cei care determină aceste glande să producă lacrimile, pe 
care le simți imediat cum îţi udă obrajii. Aceste mici picături 
se scurg prin canalele lacrimale. 


Cum vedem culorile? 


În retină există milioane de celule cu conuri, care de- 
tectează lumina roşie, verde, albastră. Lumina care ajunge 
pe retină stimulează combinaţiile între cele trei feluri de 
conuri, pentru a realiza toate culorile pe care noi le vedem. 

Dacă unui om îi lipseşte natural un fel de con, atunci nu 
distinge toate culorile. Această deficiență vizuală se numeşte 
daltonism, care afectează 1 din 10 bărbaţi, fiind rar la femei. 


Urechile şi auzul 

Urechile sunt organele de simț cu care 
auzim,  ajutându-ne să recunoaştem 
diverse sunete şi zgomote din mediul 
înconjurător. Fiind sensibile, ca şi ochii, 
urechile trebuie protejate, pentru a nu se 
îmbolnăvi. Există persoane care nu pot 
auzi: surzii. Cauzele pierderii auzului sunt 
multiple. De aceea, te sfătuim să-ți fereşti 
urechile de zgomote infernale: muzica 
tare, explozii cu petarde, concerte zgomotoase, cu 
microfoane foarte puternice, zone de intensă circulație 
rutieră şi altele. De asemenea, e bine să te comporți 
civilizat cu oamenii surzi, ca şi cu orbii, neluându-i în 

derâdere, pentru că niciodată nu se ştie ce poţi păţi şi tu în 
viață. Intensitatea sunetelor se măsoară în decibeli. 
Sunetele care depăşesc 100 de decibeli pot afecta negativ 
urechea, ducând la surzenie. Un avion supersonic care 
decolează (zgomot de 140 de decibeli) poate afecta 
timpanul omului aflat aproape. 


Cum auzim? Q 


Urechile noastre preiau sunetul, mai întâi prin cele două 
pavilioane, de unde ajunge la timpan. Membrana 
acestuia, întinsă ca o tobă, captează vibraţiile aerului, 
vibrând şi ea. Cele trei oscioare (numite ciocănel, nicovală, 
scăriță) transmit mai departe sunetul în urechea interioară 
(labirint), la un nerv special. Acesta face legătura directă 
cu creierul, care descifrează semnalele. Astfel auzim. 
Există şi boli care duc la pierderea auzului. Este important 
să menţinem igiena urechilor, pentru a ne proteja. Nu este 
bine să introducem în ureche obiecte, mai ales cele 
ascuțite, pentru că putem perfora timpanul şi surzi! 


Cum funcţionează organul auzului: 


UE = urechea externă ; UM = urechea mijlocie ; 

: jlocie ; UI= urechea internă; 1 — direcția 
undelor sonore ; 2 — timpan ; 3 — terminațiile nervului ansuit ia mile: a esta 
nervoase; 65 — scoarța crelerului. 

Limba este organul de simţ al 
gustului, care poate fi sărat, amar, dulce, 
acru.Trebuie să păstrezi zilnic igiena 
gurii, spălându-ți dinţii cu periuta şi pasta 
parfumată, dezinfectantă! 

Nasul este organul de simţ al miro- 
sului, ajutându-ne să descifrăm concret 
mirosurile plăcute şi neplăcute din ambi- — 
anța în care viețuim. Totodată, nasul ne ajută şi la respirație. 

Pielea este organul de simț legat de pipăit şi care ne dă 
semnale despre forma şi dimensiunile corpurilor. De 
asemenea, pielea ne informează imediat despre alte 
caracteristici ale corpurilor atinse: dacă sunt reci sau 
fierbinţi, tari sau moi, mari sau mici etc. Se ştie că pielea, 
mare cât un cearceaf, este organul de simţ cel mai întins, 
învelind corpul nostru din'creştet până în tălpi. 


Plămânii. Cum respirăm ? 


Nici un om nu poate trăi fără aer. Respirația (adică 
inspirația şi expirația) asigură schimbul permanent de gaze 
între organismul nostru şi atmosfera înconjurătoare. Inspi- 
răm oxigenul şi eliminăm dioxidul de carbon (un gaz 
toxic). Cei doi plămâni au rolul de a asigura acest schimb 
vital. Când plămânii nu funcţionează, omul se sufocă şi 


moare. „ANRE 
Aerul care pătrunde, la om, Ca 


prin nas şi gură, faringe şi 
laringe, continuă să ajungă în 
trahee, tub care se ramifică 
brusc în două bronhii mari, 
dreaptă şi stângă. Fiecare 
bronhie duce spre cei doi 
plămâni, care purifică sângele. 


La respirație, participă muşchii intercostali şi diafragma. 
Diafragma ‘se contractă, la inspirarea aerului, iar muşchii 
intercostali împing coastele în faţă, mai sus, mărind astfel 
capacitatea plămânilor. Aerul umple cu presiune spațiul 
disponibil din plămâni. Apoi, la terminarea inspirației, 
muşchii respiratori se relaxează şi aerul folosit iese afară, 
prin expiratie. Într-o oră inspirăm de 1000 de ori, iar într-un 
an de... 9 milioane de ori. 


Inima. Cum bate inima? 9 


Inima este unul din bunurile noastre cele mai de pret. 
Ea se aseamănă cu o perfecționată pompă. Pompează 
neîntrerupt sânge în tot corpul, asigurând oxigen şi hrană 
organelor şi țesuturilor noastre vitale. Care copil nu ştie că 
inima, cântată de poeți şi muzicieni, e situată în partea 
stângă, în spatele cutiei toracice, fiind înconjurată de 
plămâni. 

Prin pulsaţii regulate, dilatându-se 
şi contractându-se mereu, această 
pompă puternică (alcătuită din carne, 
nu din metal!) trimite neobosită sânge : 
în tot organismul. Cântăreşte 300 de : 
grame şi e mai mare ca un pumn 
strâns. Seamănă cu o pară, având 
vârful îndreptat în jos. 

Fiecare contracție, urmată de o dA 
relaxare, e denumită bătaie a inimii. pis: 0 
De fiecare dată, când se relaxează, ea se umple cu 
sângele adus de vasele de sânge numite. vene. Apoi, 
inima se contractează şi împinge sângele în vasele numite 
artere. 

De fapt, inima e alcătuită din două pompe alăturate şi 
separate prin sept, un perete gros. Cum funcţionează ? 


vs 


vU 


ee 


Sângele vine lent, încet, spre 
inimă, de jos în sus, împotriva forţei. 
de gravitație. Adică vine dinspre 
picioare la inimă, prin vene. Numai 
din venele capului sângele se scurge 
firesc spre inimă, de sus în jos. 
Acum el e încărcat cu dioxid de 
carbon, un gaz toxic care ne face 
mult rău. Aşa pătrunde sângele în 
partea dreaptă a inimii, la prima 
pompă. Priveşte sângele în ilustrația alăturată! Observi că 
acest sânge viciat este pompat spre plămâni, prin artera 
pulmonară. 

Ce se întâmplă în plămâni? Dioxidul de carbon este 
eliminat prin expirația aerului şi sângele primeşte o 
încărcătură proaspătă de oxigen din inspiraţiile aerului. 
Sângele devine astfel roşu deschis. Acest sânge oxigenat 
se întoarce la partea stângă a inimii, adică la pompa a 
doua. De aici, inima trimite sângele, prin artera aortă, către 
toate componentele trupului nostru (cap, gât, trunchi, 
mâini şi picioare). Prin inima noastră neobosită, care bate 
zi şi noapte, trec într-un minut 5,5 litri de sânge. Într-un 
minut „pompiţa” noastră se contractă de 70 de ori. 

Dar bătăile inimii, pe care le simțim? Cu sprijinul aşa 
numitelor valve (care sunt elastice şi au o formă de clapă), 
sângele pompat din inimă e împiedicat să pătrundă înapoi. 
Valvele funcţionează ca nişte uşi, care se deschid şi se 
închid la timpul potrivit, astfel ca sângele să circule corect 
prin inimă, într-o anumită direcţie, ca un râu. 

Acel sunet „bum-bum” ce însoţeşte fiecare bătaie a 
inimii provine tocmai de la valvele ce se închid zgomotos, 
împiedicând sângele în presiune să curgă înapoi. Bătăile 
inimii sunt deci mişcările pe care le auzim şi le simțim 

atunci când apăsăm cu mâna partea 
stângă a pieptului, unde se ascunde 
inima noastră, motorul organismului. 
Dar pulsul? Contracţiile inimii se 
propagă de-a lungul vaselor, care 
pot fi simţite cel mai bine, la 
încheietura mâinii. De fapt, arterele 
noastre se dilată, datorită valurilor 
de presiune, la fiecare bătaie a 
inimii. Fiecare dilatare sau puls este 
generat de o bătăie a inimii. Pulsul, 
care ne arată clar cât de repede ne 
pompează inima, este primul semn 
că suntem în viață. Când pulsul a 
încetat definitiv, omul este mort. 


Ştiaţi că... 

À Primul transplant de inimă, de la un om la altul (grefă cardiacă) 
s-a realizat la 3 decembrie 1967? Intervenția chirurgicală a fost 
făcută de chirurgul sud-african Christian Barnard. 

À Un tânăr de 16 ani, R. Walski, din Chicago, a supraviețuit, în 
1995, timp de 16 zile cu o... inimă artificială? Apoi chirurgii 
americani i-au transplantat o inimă adevărată. 

À Inima exploratorului celebru David Livingstone, care timp de 33 
de ani a cercetat eroic Continentul Negru, a fost îngropată în 
inima Africii? În 1873, când s-a stins (după descoperirea 
Cascadei Victoria), negrii săi credincioşi i-au scos inima, cum 
dorise, şi i-au îngropat-o sub un arbore, iar corpul fără inimă a 
fost conservat şi dus la Londra. 

À Inima Reginei Maria se păstrează până astăzi? Soția Regelui 

- Ferdinand, care a avut un rol important în făurirea României 
Mari la 1918, a murit în 1938. Bunica Regelui Mihai, de origine 
engleză, a dorit ca inima ei să se păstreze. Desprinsă din piept, 
inima reginei, învelită în vată formolizată, a fost depusă, într-o 
casetă, într-o biserică din Balcic, pe litoralul Mării Negre (azi în 
Bulgaria). Fiica ei, Principesa Ileana, a ascuns-o apoi, în mare 
secret, lângă Castelul Bran, într-o stâncă. Descoperită târziu, a 
fost dusă, în 1970, la Muzeul Naţional de Istorie. 

Curiozități dezlegate pentru şcolari 


Câte fire de păr ai? Circa 100.000. Dacă 
le-ai pune cap la cap, părul tău s-ar întinde 
cam 11 km. Într-o viață, părul care-ţi creşte 
totalizează 1.000 km. Un fir de păr creşte cu 
12 cm pe an. 

De ce avem culori de păr diferite? 
Culoarea este dată de o substanță numită 
melanină. Când aceasta e pură, ai păr negru sau castaniu. Când 
melanina are sulf sau fier, părul tău e roşcat sau blond. 

De ce unii copii sunt pistruiaţi? Cauza vine tot de la melanină. 
Pistruii sunt aglomerări de melanină din piele (mici pete maronii), 
pe care le au unele persoane. 

De ce râgâim? Împreună cu mâncarea, apa minerală sau 
sucurile acidulate înghițim mici cantităţi de aer. De aceea avem 
râgâieli, adică bule de aer care ies înapoi pe nas şi pe gură. 
Zgomotul e neplăcut şi jenant. 

De ce uneori caşti? Unii medici consideră că, prin căscat, 
elimini deodată mult dioxid de carbon şi, de aceea, te simţi bine. 
Alţii spun că tu caşti pentru că n-ai suficient oxigen. 

De ce sughiți? Un sughiț e o înghiţitură de aer. Diafragma se 
contractă brusc şi, atunci, tragi rapid aer în piept. Inspirația închide 
traheea (capacul tubului care duce la plămâni), iar corzile tale 
vocale scot un sunet, care te amuză. 

De ce strănuți? Pentru că ceva îţi gâdilă 
nasul. Ca să fii decent, pune repede batista 
la nas. Când simti că vei strănuta, apasă tare 
cu degetul între nas şi buza de sus, la mijloc. 
Astfel, opreşti nervul care transmite | 
comanda de strănut spre creier. Şi nu mai gI 
strănuți! 

De ce unii oameni sforăie? Pentru că, atunci când dorm, unii 
oameni nu respiră pe nas, ci pe gură. Aerul face țesutul moale de 
pe cerul gurii să vibreze, provocând sunetul enervant al sforăitului. 
Dacă persoana are, de obicei, nasul înfundat, atunci sforăie 
zgomotos, imediat ce! ațipeşte. Şi tu poţi sforăi! Când? Dacă ai 
polipi sau amigdalele mărite, nasul fiindu-i înfundat. 

Cât sânge ai în corp? Copiii au în jur de 3 litri. 

De ce sângele e roşu? Din cauza fierului din celulele roşii ale 
sângelui. 

De ce uneori te înroşeşti? Din pricina efortului fizic sau a 
emoțiilor, micile tale vase de sânge din piele se umflă şi se umplu 
de sânge. Gâtul şi fața devin calde şi se înroşesc brusc. 

De ce clipesc ochii? Ca să păstrezi ochii umezi şi curati. 
Clipeşti o dată la 6 secunde şi numai când ochii sunt deschişi. 


A SIDA - o boală cumplită 
a timpului nostru A 


Numele de SIDA vine de la inițialele bolii cu numele: 
Sindromul Imuno Deficitar Achiziţionat. Cauza o reprezintă 
infecția cu HIV (virusul imunodeficienței umane). Cum se 
răspândeşte boala? Se transmite pe cale sangvină, prin 
transfuzii de sânge infectat, când sunt folosite incorect 
seringile şi acele. Se utilizează numai seringi de unică 
folosință, ca să nu se transmită boli de la o persoană la 
alta. De asemenea, când mergem la dentist, e posibil ca 
personalul cabinetului stomatologic să folosească instru- 
mentar dentar nesterilizat, infectat cu HIV de la alte 
persoane, virus care pătrunde direct în sângele nostru. 

Dacă mama este infectată cu acest virus teribil, trece şi 
în sângele fătului, copilul fiind bolnav de SIDA chiar de la 
naştere. Se mai transmite, de asemenea, pe cale sexuală. 

HIV distruge sistemul imunitar al omului, adică acele 
celule din corpul nostru care ne apără de migTobI sau 
virusuri periculoase. 

Persoana infectată cu acest virus se numeşte 
seropozitivă şi nu prezintă semne de boală, deci nu are 
încă SIDA. După o evoluţie lentă (10-15 ani de la 
infectare) apar şi simptomele bolii. Fiind distrus sistemul 
imunitar, organismul este atacat din plin de microbi şi 
virusuri din mediul înconjurător şi nu se mai poate apăra. 
Nimeni nu s-a vindecat încă de SIDA. 

Trebuie să ştiţi, dragi 
cititori, că un copil sero- 
pozitiv nu prezintă un 4 
pericol pentru tine, ci $ 
dimpotrivă, tu ai puteaţi 
reprezenta o ameninţare $ 
pentru el. De ce? Nume- 
roşi microbi viețuiesc în exte- 
riorul şi interiorul corpului nostru, 
însă apărarea eficientă a orar | 
nismului (printr-un sistem imu- 4%" 
nitar sănătos) ne fereşte dea 
ne îmbolnăvi. Trupul unui om 
sănătos luptă singur împotriva 
amenințărilor exterioare, care 
sunt prezente mereu în jurul nostru. În schimb, o persoană 
bolnavă de SIDA nu se mai poate apăra de năvala acelor 
microbi. 

Ce trebuie să mai ştie toți copiii? HIV este un virus pe 
care îl distrug imediat temperaturile mai mari de 57° C, 
precum şi săpunul, alcoolul, detergenţii obişnuiţi, care 
îi sunt inamici. Boala nu se transmite prin aer, apă, 
alimente, prin atingerea diferitelor obiecte (jucării, îmbră- 
căminte, rechizite şcolare). De asemenea, SIDA nu trece, 
prin sărut ori îmbrăţişare, de la un copil seropozitiv la altul 
sănătos. 

Cercetătorii. lucrează de 20 de ani pentru realizarea 
unui vaccin împotriva HIV, dar omenirea nu. dispune în 
prezent de un asemenea medicament salvator de vieți 
umane. 

În societate, în şcoli vedem copii purtând o fundiță 
roşie. Dacă o purtăm, înseamnă că ne pasă de HIV şi de 
SIDA, de copiii şi adulţii care s-au îmbolnăvit şi suferă din 

cauza bolii înspăimântătoare 
a timpurilor noastre. Fundița 
roşie este un simbol al spriji- 
nului şi solidarității omeneşti oA 
în fata necazului, un simbol N 
al speranţei de vindecare. , 
Este cunoscut în şcoli 
Programul Naţional Educaţia 
pentru sănătate în şcoala românească, program care 
cuprinde şi „Combaterea HIV/SIDA”. O statistică este 
alarmantă: în România există 6.000 de copii şi adulţi 
infectați cu virusul HIV (deci purtători, seropozitivi) şi 5.000 
de bolnavi de SIDA. Cele mai multe dintre persoanele 
înregistrate au sub 20 de ani. De aceea, şcoala are 
misiunea de a“educa tinerii elevi în domeniul prevenirii 
transmiterii virusului HIV. Dacă recunoaştem că „este mai 
uşor să previi, decât să tratezi” şi să „educi copiii mai mult 
decât adulții”, în programul sus amintit elevii mici şi mari 
învață ce înseamnă HIV/SIDA, ca să prevenim 
îmbolnăvirile, cum să se trateze cei deja infectați, cum să 
ne comportăm cu cei bolnavi şi loviti de soartă, cum să-i 
acceptăm în jurul nostru fără teama de a ne îmbolnăvi. 


47 
Oy 


Stomacul şi digestia 


Pentru a trăi, animalele şi oamenii au nevoie de hrană 
şi oxigen. Hrana este sursa principală de energie a 
corpului nostru. Alimentele pe care le *mestecăm şi 
înghițim ajung, prin gură şi esofag, în stomac. Stomacul 
este un organ important, din interiorul trupului tău, care 
transformă alimentele în substanțe hrănitoare. Este un 
organ intern digestiv, aflat în burtă (partea din față). 
Seamănă cu un săculeț, de forma literei J, întins sub 
diafragm. „Săculeţul” are rolul de a depozita temporar 

înmagazinare este de circa 2 litri. În imaginea alăturată, ÎI] 
vedeți cum arată un stomac gol şi, alături, unul plin, când 


alimentele şi lichidele înghiţite de noi. Capacitatea lui de... | 


te-ai ghiftuit, mâncând pe sătu- 
rate. 

În plus, stomacul are rolul de a 
transforma mâncarea în sub- 
stanțe nutritive şi în energie 
pentru corp, printr-un proces nu- 
mit de medici digestie. Aceasta 
se realizează cu ajutorul sucului 
gastric, care are conţinut acid. 

Ştiţi cât e de lung tubul diges- 
tiv? Cu tot cu intestine are... 7 m 
lungime! 

În această călătorie, alimen- 
tele şi lichidele consumate de noi 
suferă transformări importante. 
Căptuşeala stomacului produce 
acid şi o enzimă digestivă (pep- 
sina). Acidul distruge microbii din 
mâncare şi băutură, iar pepsina 
începe să digere proteinele din 


mâncare. Ficatul produce bilă, care e stocată în vezica 
biliară. Aceasta se scurge în duoden, unde se combină 
cu grăsimile. Grăsimea e apoi digerată. Enzimele produse 
divid mâncarea în componentele ei de bază (nutrienți), de 
care are nevoie corpul nostru, pentru a se hrăni. Nutrienţii 
sunt absorbiți prin pereţii intestinului în sânge şi sunt 
folosiți apoi de organismul nostru. Hrana necesară 
corpului e luată de sânge şi transportată în tot organismul, 
fiind energia necesară vieţii noastre. lar componentele 
alimentelor care nu se pot folosi trec în intestinul gros. De 
aici, apa e absorbită în sânge. Ceea ce rămâne este elimi- 
nat din corp prin anus, ca resturi nefolositoare (fecale). 


Ştiaţi că... 

| Într-un an, în burta unui om se 
perindă 1.000 kg de alimente şi 
apă? Cei lacomi se ghiftuiesc cu 2 
tone, dar trăiesc mai puţin decât 
oamenii cumpătaţi. Lacomii riscă 
să devină obezi, bolnavi de inimă, 
ficat sau chiar cancer. 

À Fără apă omul moare în câteva 
zile, însă fără alimente poate 
supraviețui până la o lună? 

À Mâncarea introdusă uneori în 
câteva secunde prin gură, rămâne 
în stomac, pentru digerare, între 
2-4 ore, însă uneori se elimină din 
organism, prin intestinul gros, 
într-o zi (în cazuri extreme în 
câteva zile)? 

À Dacă mâncăm alimente alterate, 
putem suferi de toxiinfecții 
alimentare, care ne îmbolnăvesc 
grav? Copiii sunt mai sensibili şi 
pot fi afectați de infecțiile alimen- 
tare periculoase pentru sănătatea lor. Mai bine staţi flămânzi 
gona să înghiţiți alimente dubioase, care vă pot periclita chiar 
viața! 

SS 


Organe din interiorul omului. 


— Ce părere aveţi, domnule doctor, dispare negul meu de pe ceafă, 
dacă îngrop o pisică, la miezul nopţii, după gardul cimitirului? întreabă o 
femeie superstițioasă.. 

— Cu siguranţă, doamnă, dar numai dacă negul e pe... pisică! o 
lămureşte medicul... 


t 
— Bunicule, şi tu ai fost cândva copil? 
— Desigur, puişor! 
— Trebuie să fi arătat tare caraghios cu chelia şi bărbița ta! 


— Din ce cauză transpiră omul? îl întreabă vestitul anatomist Victor 
Papilian pe un student, la examen. 
— Printre altele şi din cauza... examenului. 


A 

Tot la examenul de anatomie, profesorul clujean V. Papilian, văzând că 
un student nu cunoştea subiectul de pe bilet, îl întrebă: 

— Vrei altă întrebare? 

— Da! răspunse studentul, luminându-se la faţă. 

Cum nici la această întrebare examinatul nu ştia răspunsul, profesorul 
i se adresă: 

— Vrei ceva? 

— Da. Alta. 

— Nu, altul! 

Adică... alt examen, pe la toamnă... 


Rinichii şi filtrarea sângelui 


Ca orice „maşinărie”, corpul produce reziduuri. Acestea 
sunt colectate în intestinul gros şi în sânge. Pentru a fi 
sănătoşi, aceste resturi alimentare 
trebuie eliminate. Rolul rinichilor noştri 
este de a filtra sângele, îndepărtând f 
din el reziduurile. 

Unde se află rinichii? Omul are doi 
rinichi care seamănă cu două boabe de 
fasole. Se află în spatele corpului, cam 
la nivelul taliei, în trunchiul uman. Ce rol 
au rinichii? Curăţă sângele de substan- 
tele nefolositoare, pe care le elimină 
prin urină. 

Din rinichi, urina trece în vezica urinară şi apoi este 
eliminată în exterior, atunci când simţi nevoia să mergi la 


toaletă. 
Ştiaţi că... 


trebuie eliminate neapărat? 


rinichi? 


de 150 de ori pe zi? 


= -e e 


vieți? 
Scheletul şi rolul său 


Corpul nostru este susținut în 
poziţie verticală de un sistem de 
oase, care formează scheletul. 
Acesta ne apără organele din 
interiorul corpului şi — împreună cu 
muşchii — ne permite să ne mişcăm. 
Şi animalele vertebrate au schelet de 
susținere. Numai că fiecare specie 

are câte un schelet şi o formă a 
` corpului diferite față de om. Doar 
maimuțele au scheletele aproximativ 
asemănătoare cu ale oamenilor. 

Scheletul, care ne înfricoşează în 
laboratorul de biologie, este temelia 
corpului uman. Reprezintă totalitatea 
oaselor noastre, circa 206 la adulți. 
Oasele din noi nu sunt organe 
moarte, ci vii. De aceea, uneori ne 

Urina conţine substanţe toxice concentrate ce 
Peste 1 litru de sânge trece în fiecare minut prin 


Tot sângele din corp trece prin rinichi din 10 în 
10 minute, astfel că sângele nostru este filtrat 


Dacă rinichii nu mai funcţionează normal, astăzi chirurgia 
modernă recurge la transplantul de rinichi, care salvează multe 


dor, chiar fără să fie lovite. Oasele primesc, prin vasele de 
sânge, substanțe nutritive şi de aceea cresc mereu, din 
copilărie până pe la 25 de ani, când creşterea lor 


încetează. Dacă n-ar înceta, am deveni uriaşi! 

Priviţi, scheletul general e alcă- 
tuit din scheletul capului (rotund), 
scheletul trunchiului, scheletul 
mâinilor şi picioarelor (mem- 
brelor). 

Dacă îţi rupi un os (mai ales în 
tinerețe), acesta se poate vindeca 
singur, deoarece celulele osului se 
divid pentru a produce un nou 
țesut osos, în locul fracturii. 
Trebuie doar să-l ţii fix, în ghips, 
pentru a permite noului os moale 
să crească şi să se întărească. 
Osul poate fi consolidat de chirurg 
cu tije. 


Ştiaţi că... 

e Oasele din noi se înnoiesc complet 
la 10 ani, fără a fi... schimbate? 

€ La bătrânețe, oasele se micşorează 
şi oamenii devin mai mici ca la 
maturitate? 

* Oasele nu sunt grele, reprezentând 
abia 5% din greutatea trupului 
nostru? 

Cercetătorii actuali deja au reuşit să 
fabrice... oase sintetice, utilizate în 
tratarea fracturilor şi bolilor osoase? 

* Cel mai mare os din corp este 
femurul (osul coaâpsei), iar cel mai 
mic este scărița, aflată în urechea internă? 


“ Corpul are nevoie de calciu pentru întărirea oaselor şi dinţilor? 


Dacă alimentaţia e săracă în calciu, rişti să ai oasele fragile. 

Umor despre corp şi năravuri 


— De ce fumezi, mă, nu ştii că tutunul face rău sănătăţii şi 
scurtează viața? 

— Să trăiţi, domnule locotenent, eu am un unchi care fumează 
de când era copil şi azi are 84 de ani! 

— Ei bine, dacă n-ar fi fumat, azi ar fi avut 94 de ani! 


tiit 


— Măi Costică, de când porţi tu ochelari? 
— De când am vrut să omor o muscă. 

— Ei, cum aşa?! 

— Păi, nu era muscă, ci o pioneză. 


tth 
Un tânăr, care stătea pe o bancă în sala de aşteptare a gării, 
mesteca gumă. Bătrâna care şedea alături de el pe bancă i se 
adresă: 
— Eşti tare drăguţ că vrei să faci conversaţie cu mine, dar să știi 
că eu sunt surdă şi nu te pot auzi. 


thit 
lonuț: Am auzit că mama ta e soră geamănă. 
Vasilică: Da, aşa este. 
lonut: Şi nu rişti niciodată să faci confuzie? 
Vasilică: Nu, fiindcă fratele ei poartă mustață. 


tti 


Mitică vizionează împreună cu fratele său un documentar 
despre Venus din Milo, cea fără brațe şi găseşte astfel prilej să-i 
dea o lecție mezinului: 

— Vezi, uite-aşa ai să pățeşti dacă-ți mai rozi unghiile! 

tii 

— Trebuie să-i spun bunicii să se ducă la şcoală, la şedinţa cu 
părinţii. 

— Dar de ce nu-i spui mamei? 

— Fiindcă bunica e aproape surdă. 


tiit 


— De ce eşti aşa de roşu la nas? îl întreabă un vecin pe lonel. 
— A fost la şcoală un iluzionist care mi-a scos câteva monede pe 
nas. 

— Şi te-a durut, lonele? 

— Nu atunci, ci după plecarea iluzionistului. 

— N-am înţeles! Cum? 

— Toţi colegii m-au tras de nas, ca să le dau şi lor bani. De aceea 
am nasul ca Pinocchio... 


tth 
- Eu am o vedere foarte bună: văd o muscă tocmai pe turla 
bisericii. 
— Eu, în schimb, am auzul foarte fin: aud chiar acum bâzâitul 
acelei muşte. 


thit 


— Cum am venit eu pe lume, mămico? o întreabă Gigel pe 
mama sa. i 

— Te-a adus barza, puişor. Dar de ce mă întrebi? 

— Avem de scris o cumpunere cu tema „Obârşia familiei mele“. 
Dar tu, mamă, cum ai apărut? 

— Tot barza m-a adus. 

— Dar bunica? 

— La fel. 

Complet derutat, Gigel începe să scrie: 

„De trei generaţii, nimeni din familia mea nu s-a născut normal...“ 


thit 


— De ce tragi cu urechea la ce vorbesc eu cu domnul director? 
îl chestionează învăţătoarea pe Gigel. 
— Fiindcă mămica mi-a spus să vă ascult tot timpul, doamnă. 


thit 


Un tânăr cu părul lung se adresează frizerului din cartierul său: 
— Tot dumneata m-ai tuns, meştere şi data trecută? 
— Nu cred! răspunse frizerul. Eu lucrez aici abia de doi ani. 

Ghicitori despre corpul uman 


1. Am o furcă; 

Pe furcă un burduf; 

Pe burduf - o cruce; 
Pe cruce - bostanul. 


2. Am o pădure, 

sub pădure - două lacuri, 
lângă lacuri - o movilă, 
lângă movilă o râpă, 
pădure dedesubt, 
pădure deasupra. 


3. O pădure deasă, 
Şi-n ea nici-o casă. 
De ploaie o păzeşti, 
De frig o-nveleşti. 


4. Drăgan la noi, 
Drăgan la voi. 


5. Am doi fraţi 
care nu se pot vedea. 


6. Sub două păduri întinse, 
Două ape aprinse. 


7. Ciocănel cu două găuri: 
Ghici, ce-i? 


8. Firicele fără cele, 
Mă feresc de praf cu ele. 


9. Am două rude de fier 
Cu care ajung la cer. 


10. Am două pietre nestemate 
incotro le-arunc, acolo se duc. 


11. Am două poşte anume, 
Care-mi spun veşti din lume. 


12. Ce apă este în lume 
fără nisip? 


13. Am o ladă plină cu cuie 
Şi oricui îi trebuie. 


14. Am o oiţă, stă între lupi, 
dar n-o mănâncă. 


15. Într-o poiană 
Pasc două herghelii. 


16. Cine şade-n apă 
fără să putrezească? 


17. Am un bordei 
Plin cu purcei. 


18. Am o grădiniță 
Plină de oițe, 

Şi-n mijlocul lor 
Un bou roşior. 


19. Bate fără încetare 
Începând chiar de la născare. 
lar când ceasul a sosit, 
Atunci şi ea a tăcut. 


20. Furculiţă cu cinci dinţi 
Căpătată din părinți. 


21. Peste tot găseşti în lume | 
Cinci frați cu acelaşi nume. 


22. Am doi căluşei, 
Tineri sprintenei, 
Cutreier țara cu ei. 

Educaţie pentru sănătate — încă 
din copilărie! 


Dieta şi starea noastră de sănătate 


Copiii ştiu de mici că, pentru a-şi menţine starea de 
sănătate, trebuie să folosească în permanenţă câteva 
modalități practice: o dietă rațională, o igienă personală, 
exercițiul fizic şi. alte mijloace adecvate vârstei lor. De 
aceea, educația pentru sănătate se face încă din 
copilărie, de la grădiniţă şi şcoala primară. 

Cunoscând părțile propriului corp şi rolul acestora, 
şcolarul trebuie să accepte sfaturile părinteşti, pildele 
învățătorului şi sugestiile medicului. De asemenea, să urmă- 
rească atent emisiunile televizate despre medicină şi sănă- 
tate, să citească reviste şi cărți (cum este cea de față), 
“unde găseşte cunoştinţe, informaţii, sfaturi despre un 

subiect care-l interesează direct: cum să-şi păstreze 
sănătatea? 

Starea de sănătate trebuie păstrată de fiecare, ca pe 
ochii din cap. Şi aceasta. pentru că vechiul dicton latin 
Minte sănătoasă într-un corp sănătos nu trebuie uitat 
niciodată. 

Organismul tău, unic în lume, pe care trebuie să-l 
iubeşti, să-l protejezi zilnic, se poate dezvolta armonios 
numai dacă... e sănătos. 

Cele mai dese urări de bine pe care şi le adresează 
oamenii, la orice ocazie fericită, sună aşa: Să trăieşti mulţi 
ani! Să fii sănătos! Îţi doresc viață lungă şi sănătate! Hai 
noroc şi sănătate, că-s mai bune decât toate! 

În primul rând, tu singur trebuie să te îngrijeşti de 
sănătatea ta! Ce trebuie să faci concret? 

1) Să te hrăneşti cu alimente variate: carne fără 
exces de grăsimi, peşte slab, lapte, brânzeturi, de 

asemenea nu prea grase, ouă (dar nu în exces), legume, 
fructe şi sucuri naturale (nu sintetice), cereale nerafinate 
excesiv şi în cantități raționale. 

2) Să te îngrijeşti de igiena corporală şi a spațiilor 
din împrejurimi. Zilnic, trebuie să te speli, să schimbi des 
rufele, să porti haine curate, potrivite pentru fiecare anotimp. 

3) Să-ţi protejezi sănătatea făcând mişcare, în aer 
liber, prin practicarea sportului (exerciţii fizice, înot, aler- 
gare etc.) şi jocurilor. r POET E 

Dar dieta? i 


Trebuie să-ți impui tu 
singur o alimentatie sănă- 
toasă, corectă şi ratio- 
nală, fără constrângeri, 
dar şi fără abuzuri. Hrana 
ta, adică mâncarea şi bău- 
turile pe care le consumi 
de câteva ori pe zi, e bine 
să fie echilibrată: nici 
excesivă, nici săracă în substanțe nutritive. 

Pentru a creşte armonios şi a avea un trup suplu, 
puternic, frumos, trebuie să consumi alimente variate, 
câte puțin din fiecare. Dacă mănânci după instinctul nesă- 
tios al poftei şi înghiţi, de pildă, multe ciocolate, prăjituri 
sau înghețate, s-ar putea ca, mai târziu, să regreți amar- 
nic. Dacă îți plac mult mâncărurile şi preparatele grase, 
pâinea, pastele făinoase, smântâna, untul, frişca, brânze- 
turile picante, pizza cea mai gustoasă — trebuie să fii atent! 
Consumate în cantități mari, aceste alimente tentante (cui 
nu-i plac?) pot provoca, mai apoi, deteriorarea stării de 
sănătate. Cum? Întâi te poți îngrăşa şi, ca urmare, e 
posibil să contactezi boli cardiovasculare, diabet, hiper- 
tensiune arterială, hepatită, obezitate şi chiar cancer. 

Încă din copilărie trebuie să-ți impui, prin voință, să nu 
te îngraşi; dimpotrivă, să fii zvelt, armonios construit, plă- 
cut în relațiile cu cei din jur. 

De exemplu, dacă n-ai timp de 
sport şi mişcare, dacă stai mult la cal- 
culator sau la masa de lucru şi ai 
tendință de îngrăşare, cântăreşte-te 
imediat şi ia singur o hotărâre. În 
această situație, alimentele consis- 
tente pe care ți le-a pus în mâncare 
bunica sau mămica trebuie să-ţi dea 
de gândit. Te-ai umflat şi nu e bine! 
Grăsimea s-a stocat pe burtă, coapse, fese şi pe obraji. 
Treci degrabă la dietă, aleargă, fă sport, iar grăsimile 
depuse inutil dispar ca prin minune! Şi astfel corpul tău îşi 
reduce greutatea. Cântarul vorbeşte! 

Există ceea ce numim o... sănătate a alimentaţiei. 
Suntem ceea ce mâncăm! 

Corpul nostru are nevoie, pentru a creşte şi căpăta 
energia necesară muncii, învățăturii, de alimente diverse, 
de substanțe nutritive, dar în cantităţi potrivite. 

Se recomandă, de către medicii nutriţionişti, câteva 
mese echilibrate, în care alimentele diferite se comple- 
tează în meniul zilnic. 

Substanțele de bază din mâncare, absorbite de intestin, 
sunt: proteinele, glucidele, lipidele. Din copilărie trebuie 
să le cunoşti! 

Proteinele sunt cele care construiesc trupul nostru, 
găsindu-se în muşchi, oase, piele, creier, ficat, inimă. Noi 
le luăm din alimentele de origine animală (carne, peşte, 
lapte, ouă), dar şi din produsele vegetale (fasole, mazăre, 
nuci, cereale, soia). Şi totuşi, nu trebuie să exagerăm 
consumul de proteine, ele trebuind să totalizeze doar 20% 

din alimentația noastră zilnică. Un elev, aflat în creştere, 
are nevoie numai de 100 g de proteine pe zi. 

Glucidele, adică substanțele dulci, sunt o sursă 
importantă de energie pentru copil şi adolescent, dar nici 
aici nu trebuie să exagerăm. Fiecare tânăr ştie asta! Luaţi 
glucidele mai puţin din dulciuri (ciocolate, îngheţate 
asortate) şi mai mult din fructele şi legumele proaspete, 
din cereale sau lapte. Şi nu uitaţi că există glucide şi în 
alimentele care n-au gust dulce, cum ar fi pâinea şi cartofii; 
însă şi acestea îngraşă. 

Lipidele se găsesc mai ales în grăsimi. Cu excepţia 
legumelor şi fructelor, toate produsele alimentare conțin 
grăsimi, mai mult sau mai puţin. Feriţi-vă de cele foarte 
grase şi periculoase pentru sănătate, deşi sunt tare 
gustoase! Grăsimile (lipidele) se găsesc din belşug în: 
carnea grasă, untură, slănină, costiță şi alte preparate, mai 
ales de porc, în peştele gras (somn, crap, somon), în unt, 
smântână, brânzeturi grase, laptele natural. Sunt mai 
degrabă preferate şi sănătoase grăsimile din produsele 
vegetale (nuci, arahide, uleiuri, mai ales uleiul de măsline). 
Dacă nu le puteți evita, măcar consumaţi-le în cantități 
moderate (doar 20% din alimentaţia zilnică). 

Vitaminele utile sunt substanțe esenţiale pentru creş- 
tere şi menținerea stării de sănătate a tânărului. 

Se ştie că, în lipsa acestora, o persoană n-ar putea 
supravieţui decât câteva luni. De altfel, chiar cuvântul 
vitamine provine de la cuvântul latinesc vita, care 
înseamnă viață. Cele mai multe se află în verdeturi, 
legume, fructe. În general, se cunosc peste 20 de 
vitamine, cele mai cunoscute fiind vitaminele A, B, C, D, K. 

Vitamina A favorizează o vedere bună, creşterea 
corpului. Se găseşte în unt, untură de peşte, gălbenuşul 
oului, în rădăcini de morcov, în caise, roşii, piersici ş.a. 

Conținutul de vitamine al fructelor 


Vitamina B este prezentă în nuci, fasole, ouă, ficat, 
lapte, tărâțe de cereale. În absenţa acestei vitamine, se 
produc în final tulburări nervoase, paralizii, uscarea pielii, 
căderea părului, oprirea creşterii. 

Vitamina C contribuie la creşterea şi rezistența 
organismului. Se află în legumele sau fructele proaspete 
şi se distruge prin fierbere. Abundă în vitamina C urmă- 
toarele: lămâile, portocalele, roşiile, măceşele, zarzava- 
turile. În absenţa ei se produce boala numită scorbut, de 
care sufereau şi chiar mureau marinarii care plecau în 
expedițiile geografice nemaipomenite ale lui Magellan, 
Columb sau Cook. Scorbutul duce la sângerarea gingiilor, 
căderea dinţilor, infecţii. i 

Vitamina D favorizează creşterea oaselor. În lipsa ei, 
mai ales la copiii săraci, din țările africane şi asiatice, se 
produce boala numită rahitism (deformarea oaselor 
scheletului). Oasele rămân moi, fără a putea să susțină 

corespunzător greutatea corpului. Această vitamină se 
găseşte în untura de peşte, unt, ficat, gălbenuşul de ou. 

Vitamina K ajută la coagularea sângelui. 

În fine, alimentele furnizează corpului nostru atât apă, 
cât şi săruri minerale, cum ar fi calciul (mai ales din lapte), 
care contribuie la dezvoltarea oaselor, dar şi alte săruri 
utile: fosfor, fier, iod, magneziu, potasiu, toate necesare 
organismului. 


Exercitiul fizic 


Spre deosebire de plante, ale căror 
mişcări sunt cu totul neînsemnate 
(determinate de vânt sau orientarea 
spre Soare), animalele fac multe 
mişcări, pentru deplasare. 

Omul însă execută mişcări com- 
plexe. Merge, aleargă, sare, înoată, 
munceşte. Este important ca, în 
perioada de creştere, copilul, apoi tână- 
rul să facă zilnic mişcări ritmice, care 
să ducă la dezvoltarea musculaturii. 

Educaţia fizică şi sportul, exercițiul 
fizic, în general, au o mare înrâurire 
asupra circulației sângelui şi 
respirației şi, astfel, indirect şi asupra 

Nu e nevoie ca toți copiii să facă sport de performanţă. 
Majoritatea copiilor iubesc sporturile, dar iată că sunt şi alţii, 
care nu prea se dau în vânt după mişcare. Ei trebuie să pri- 
ceapă cât este de necesară, pentru dezvoltarea lor armoni- 
oasă, din toate punctele de vedere. Exercitiul fizic se poate 
realiza uşor: în apartament, în curte, lângă bloc, în parc. 

Gimnastica de dimineaţă ne ajută să ne trezim din 
_amorţeala somnului, să facem trecerea de la starea de 

repaus la cea de mişcare. Deschide geamul şi, pe o 
muzică ritmică, fă mişcări în voie, inspiră aer curat. La 
sfârşit, răcoreşte-te cu un duş. 

Orele de educaţie fizică şi sport ne relaxează şi ne 
dezvoltă sănătatea. Nu trageţi chiulul de la acest program 
binefăcător! 

Alergarea prin curte, parc, grădină este plăcută şi sănă- 
toasă. Începe cu o alergare scurtă, în zilele următoare 


mărind progresiv distanța parcursă. Plămânii, muşchii şi 
inima se antrenează şi pot face faţă efortului tău fizic, fără 
probleme. În cazul în care suferi de anumite boli, părinţii şi 
medicul îţi vor indica ce mişcări îţi sunt benefice. . 
Excursiile şi drumețiile pe jos, cu clasa sau cu părinții, 
urcarea pe munte, cu rucsacul în spate, au un mare rol în 
modelarea armonioasă a corpului tău, precum. şi în 
cunoaşterea naturii. Nu trebuie să mergeţi numai cu 
maşina sau autocarul, ci şi pe jos! Copiii care nu fac 
mişcare, stând ore întregi în faţa televizorului sau 

computerului, riscă să se îngraşe, să rămână cu muşchii 
slăbiți, nedezvoltaţi. Corpul lor e mai puţin rezistent la efort 
şi e predispus la îmbolnăviri în comparaţie cu acei copii 
care se mişcă zilnic, aleargă, sar, merg pe role, bicicletă, 
schiază sau patinează. 


Igiena personală a şcolarului 

Cuvântul igienă vă este cunoscut din fragedă copilărie, 
deoarece fiecare om raţional are grijă de sănătatea sa. 
Dacă eşti sănătos, poţi învăţa, alerga, munci, gândi, bucu- 
rându-te din plin de viață. Dacă nu-ţi îngrijeşti dinţii, de 
pildă, se cariază şi te apucă dureri cumplite sau dacă 
mănânci, cu mâinile murdare, fructe nespălate, de la piață, 
rişti să faci dizenterie, cu crampe dureroase... 

Respectând mereu regulile de igienă, vei fi permanent 
sănătos şi puternic. 

Igiena este ramura ştiinţelor medicale care se ocupă cu 
păstrarea şi promovarea sănătăţii. De igienă se ocupă 
medicii, cercetătorii specializați în domeniul sănătăţii 
publice, cadrele didactice şi elevii înşişi. Ce trebuie să faci 
pentru a fi tot timpul curat, îngrijit, ordonat, sănătos tun, 
cum se spune? lată câteva reguli şi sfaturi utile! 


a. Igiena corporală 


Eşti de-acum elev, mai mic sau mai mare. Nu mai 
aştepta ca părinții (în special mama) să te spele ca pe-un 
bebeluş. Ca să ai un corp sănătos şi îngrijit, trebuie să-ți 
îngrijeşti singur: pielea, picioarele, mâinile, părul, urechile, 
ochii, nasul, dinții. 

Pielea. Săptămânal fă o baie sau două, iar seara, când 
eşti murdar şi transpirat, fă câte un duş. Spală-te cu săpun 
dimineața, până la brâu, ca să nu miroşi urât ziua, la 
şcoală. Foloseşte totdeauna nu numai apa, ci şi săpunul. 
Fereşte-te de substanţele fierbinţi, de lovituri sau tăieturi. 

Îmbracă-te dimineaţa după vremea de afară şi după 
prognoza meteo de la televiziune. 

Picioarele. Seara, spală-te pe picioare, mai ales dacă ai 
alergat şi ai transpirat. Adidaşii trebuie curăţaţi de murdării 
şi aşezaţi la uscat. Nu aştepta ca mama să facă acest 
lucru. Şi ea e obosită! O dată pe săptămână taie şi curăță 
singur unghiile de la picioare, dând cu puțin spirt. 

Mâinile. Înainte şi după orice 
masă, spală-ți mâinile cu săpun 
dezinfectant. După ce foloseşti 
toaleta, spală-te pe mâini. 
Unghiile trebuie tăiate scurt şi 
curățate cu periuta, deoarece 
acolo se adună microbi care te 
pot îmbolnăvi de hepatită, 
dizenterie, viermi intestinali ş.a. 

Urechile. Când faci baie sau 
duş, spală-ți cu grijă urechile, 
ca să nu rămână murdărie sau 
ceară. Nu fă greşeala de a 
băga un obiect dur în ureche, 
pentru că rişti să-ți pierzi auzul. 

Ai grijă să nu-ţi intre, când dormi la ţară, vreo insectă 
sau urechelniță în ureche. Niciodată nu da radioul prea 
tare, că rişti, mai târziu, să-ţi pierzi auzul. larna, pe ger, e 
bine să-ți protejezi urechile în căciulă sau fes. 

Părul. Săptămânal sau când te umpli de praf, spală-te 
bine pe cap cu şampon (săpun). Piaptănă-te frumos 
dimineaţa, când pleci la şcoală, dar şi seara, dacă ai părul 
lung. Pieptenul nu se împrumută, deoarece poate 
transmite mătreață, râie, păduchi etc. 

Ochii. Organul cel mai scump şi mai sensibil trebuie 
spălat cu delicateţe. Ochii se şterg uşor, cu un prosop 

foarte curat. Nu-ţi freca niciodată ochii cu mâinile (mai ales 
murdare). Când îți pătrunde o musculiță, un gunoi, o 
geană, un fir de praf î în ochi cere ajutorul celor din il ca 
să îndepărteze igienic corpul străin. 

Ai grijă să nu-ţi răneşti ochii, deoarece nimic nu e mai 
preţios pe lume ca lumina ochilor. Când ai probleme cu 
vederea, vorbeşte cu părinţii să te ducă la oftalmolog, 
poate ai nevoie de ochelari. 

Nasul. Nu-ţi sufla nasul pe stradă ca bădăranii. 
Foloseşte o batistă curată sau un şervețel parfumat. E 
politicos să strănuţi în batistă. Dacă te-ai lovit tare la nas 
sau ai hemoragie anunţă-i pe cei mari. Când îţi curge des 
sânge din nas, ai o boală care trebuie tratată. 

Dinţii. În fiecare dimineaţă şi după mesele principale, 
spală-te pe dinți cu o pastă parfumată, ca să miroşi frumos 
în timpul zilei. Dinţii trebuie periaţi pe toate fețele, mai ales 
vertical, ca să îndepărtezi resturile alimentare. Nu lua şi nu 
da nimănui periuta ta, deoarece aceasta poate împrăştia 
microbi. Nu strica între dinţi nuci, alune, bomboane deoarece 
se sparge smalțul protector. Nu ronţăi unghiile între dinţi, dar 
nici pixurile, creioanele, alte obiecte. Când te dor dinții, 
apelează fără frică la stomatolog, ca să ai mulţi ani dinți 
sănătoşi şi frumoşi. Dacă nu-ți speli multă vreme dinții, îti 
miroase urât din gură, iar resturile alimentare fermentează 
şi-ţi atacă dinții, favorizând apariţia cariei dentare. 


b. Igiena hainelor şi ghiozdanului 


Calul, câinele, pisica şi celelalte animale îşi acoperă 
corpul cu haine? Bineînţeles că nu! În primul rând, nu ştiu 
să facă aşa ceva. În schimb, omul — care este o ființă 
raţională — îşi acoperă trupul cu haine. De ce? Îmbră- 
cămintea şi încălțămintea îl protejează de frig, vânt, 
căldură, praf, microbi. Ar fi indecent să-i vezi pe oameni 
umblând pe stradă goi-goluți. 

Vestimentaţia are rolul de a feri organismul uman de 
unele posibile primejdii (insolaţie, loviri, ger, înțepături de 
insecte etc.) şi de a forma deasupra pielii temperatură 


constantă. Atât îmbrăcămintea, cât şi încălțămintea 
trebuie să fie curate, dezinfectate şi ordonate, dând omului 
o înfăţişare civilizată. 

Hainele şi ghiozdanul şcolarului trebuie să respecte 
nişte reguli de igienă, pentru a-l feri pe elev de 
îmbolnăvire. De asemenea, acestea trebuie să fie în pas 
cu moda momentului, dar şi cu unele tradiții specifice şcolii 
(uniforme militare sau ale unor vechi licee, de prestigiu). 

E bine să ştii că, între corp şi hainele 
tale, adecvate anotimpurilor, se formează 
un strat de aer care primeşte căldură de la 
propriul tău trup, apărându-l de frig. larna, 
porți vestimentaţie suprapusă (maieu, 
cămaşă, flanea, haină, geacă sau cojoc), 
tocmai pentru a se crea mai multe 
învelişuri de aer şi a menţine uniformă 
temperatura corpului. 

Când e ploaie sau lapoviță, pentru a nu te uda până-la 
piele, urmează să te acoperi cu o geacă specială din cau- 
ciuc sau metalizată, trăgând pe cap şi gluga protectoare. 

Ce culori trebuie să aibă îmbrăcămintea ta, în funcţie de 
vreme şi anotimp? Când e arşiță afară, pune pe tine 
tricouri sau cămăşi deschise la culoare, care resping razele 
solare. lar când e frig, poartă haine închise la culoare, 
deoarece acestea absorb şi menţin căldura soarelui. 

Nu purta încălțăminte şi haine strâmte, 
deoarece acestea tulbură circulația nor- 
mală a sângelui, îngreunează respirația 
şi te stânjenesc în mişcare. Dacă pantofii 
te strâng, poţi face bătături dureroase şi-ţi deformează 

piciorul. Încălțămintea cu toc înalt nu e recomandată 
fetelor sub 18 ani. 

Te sfătuim să-ţi perii şi să-ți scuturi singur hainele, cât 
mai des, dar nu în cameră, ci afară. Nu te culca îmbrăcat 
cu hainele purtate toată ziua, deoarece vestimentația e 
îmbibată de microbi, care te pot îmbolnăvi. În hainele tale 
de zi se pot furişa pureci, păduchi şi alte insecte 
nesuferite, care te pot chinui în timpul nopții şi-ţi pot 
transmite felurite boli molipsitoare. 

Dacă acasă ai maşină de spălat, învaţă s-o programezi 
şi, cu un foarte mic efort, îți poţi spăla singur lenjeria 
intimă, tricourile, treningurile, uniforma şcolară, geaca şi 
alte haine, fără să-i mai chinui pe părinţi. Nu numai fetele, 
ci şi băieţii trebuie să-şi spele şi să-şi curețe vestimentația, 
fără a căuta „servitori“ prin casă. 

Dar ghiozdanul? Dacă nu-l îngrijeşti, „A 
arată urât, fiind totodată şi o sursă de | 
infecţie. Ghiozdanul trebuie să fie obiectul 
igienic folosit pentru transportul (în spate) 
al rechizitelor şi pachetelor alimentare, 
nu o lădiță de gunoi. În micuţele sale 
cotloane, se furişează resturi alimen- 
tare, praf, pastă de pix etc., care adună 
milioane de microbi periculoşi pentru tine. Aşa că scutura | 
zilnic, iar o dată pe lună bagă-l în maşina de spălat (dacă 
nu e confecționat din carton). 


c. Igiena camerei tale 


Dacă acasă ai camera ta (sau împreună cu frații), ai 
obligaţia ca — împreună cu sprijinul părinţilor — să-ți creezi 
condiții bune de învățătură, joacă, divertisment, ca să 
creşti sănătos şi bine educat. 

Odaia ta trebuie să fie curată, ordonată, luminată şi 
igienică. larna sau vara, dimineaţa şi seara, tu vei 

deschide fereastra pentru a se primeni aerul. Fumul sau 
praful te pot îmbolnăvi de astm sau alte boli respiratorii. 
Praful aşezat pe mobile şi cărţi trebuie şters cu o cârpă 
umezită sau un burete moale. În afară de maşina de 
spălat, un.copil civilizat utilizează frecvent aspiratorul. În 
lipsa acestuia, e bună şi mătura tradițională, puțin umezită, 
ca să nu stârnească în cameră colbul plin de microbi. 

Aranjatul patului şi al camerei intră în sarcina părinţilor? 
Nicidecum! Atât dimineaţa, cât şi seara, tu trebuie să faci 
ordine perfectă în camera ta. Nu numai calculatorul (dacă 
îl ai) trebuie să arate frumos, ci şi dulapul cu cărți, caiete 
şi jucării. 

Dacă ai pisică sau căţel, nu-i primi în patul tău, deoarece 
uneori sunt purtători de microbi. Florile din casă trebuie 


îngrijite de tine, mai ales udate. Nu uita nici de papagali, 

hamsteri, testoase, peştişori de acvariu şi alte animale vii 
pripăşite în locuinţa ta. Au nevoie de ajutorul tău. 


d. Igiena clasei şi a şcolii tale 


A doua ta „locuință“ este sala de clasă. Aceasta nu 
trebuie să aibă aspect de cocină (ca în multe şcoli din 
țară), cu pereţi coşcoviți, podele şi bănci degradate, gea- 
muri sparte ş.a. Ambianţa locului unde înveţi trebuie să fie 
civilizată, curată, ordonată şi mai ales igienică. 

Multe clase arată „ca la carte“, numai bune de filmat şi 
de arătat la televiziune. De aspectul lor răspund admi- 
nistratorii şcolilor, cadrele didactice, părinţii, dar şi elevii. 
Elevii trebuie să contribuie la operaţiunile de curățenie şi 
amenajare plăcută a interioarelor. Dacă la ferestre sunt 
mai multe vase cu flori, în şcoală e mai mult oxigen, 
necesar respirației. 

Sunt mai multe obligaţii ale elevilor, ca să se respecte 
normele igienice din colectivitate şi să nu se transmită 
bolile molipsitoare: 

— Pupitrul nu trebuie izbit, scrijelat, murdărit de „auto- 
grafele“ şcolarilor, ci trebuie păstrat curat, eventual cu 
huse igienice. 

— Resturile de mâncare, hârtii, alte deşeuri se pun, de 
către fiecare, la coşurile de gunoi. 

— Sala de clasă trebuie aerisită des, prin grija elevilor de 
„serviciu, iar florile trebuie zilnic udate. 

—- Când e noroi sau praf, încălțămintea se va şterge la 
intrarea pe culoare. 

— Pereţii claselor, laboratoarelor, culoarelor nu trebuie 
murdăriți. 

— Elevii sunt obligați să păstreze curăţenia desăvârşită 
la grupurile sanitare. 

— Tabla se şterge de cretă cu buretele ud, pentru că 
acest praf e dăunător căilor respiratorii. 

Există reguli precise privind condiţiile de igienă ale 
microclimatului din şcoală. În tratatele (cărţile) de igienă, 
specialiştii înscriu frecvent normele obligatorii pe care 
trebuie să le respecte învățământul, pentru a crea un 
minim de confort în şcoli: 

— Se consideră că temperatura aerului din încăperi e 
ideală, în clase, între 17-19*C. Pe culoare, în ateliere, săli 
de sport, temperatura poate fi de 15-17*C. La grupurile 
sanitare, minima ar putea fi de 18*C. 

— Încălzirea centrală, pe timp de iarnă, este indicată, cu 
condiția ca umiditatea scăzută să se corecteze prin 
aşezarea vaselor de apă pe radiatoare, pentru ca aerul din 
clasă să nu fie uscat. Desigur că, în țara noastră, sunt 
multe şcoli (mai ales rurale), unde încălzirea se face cu 

sobe de teracotă (de zid). Nu sunt recomandate sobele 
metalice, care n-au capacitate termică. Gurile sobelor nu 
trebuie să fie în clase, ci dincolo de zid, pentru a feri copiii 
de fum şi cenuşă. 

— Sursa de apă potabilă (de băut şi de spălat) trebuie să 
fie verificată permanent, pentru a nu transmite boli grave, 
molipsitoare. Unui copil trebuie să i se asigure 15 | apă pe 
zi, la şcolile fără internate. Apa potabilă trebuie să fie 
limpede, incoloră, fără gusturi şi mirosuri speciale, să nu 
conțină substanțe nocive. Pentru spălarea mâinilor se 
prevede un robinet la 30 de elevi. 

- Băncile şcolare, solide şi confortabile, se construiesc 
potrivite cu dimensiunile corporale ale elevilor. 

- Clasele trebuie să fie izolate de zgomotul intens al 
oraşului, care depăşeşte nivelul de 30 decibeli, ajungând 
până la 100 decibeli. Zgomotul mare influențează negativ 
dezvoltarea vorbirii corecte, mai ales la elevii din primele 
clase, care prezintă tulburări de vorbire şi citit. Trebuie 
făcute izolatii fonice ale pereţilor pentru reducerea până la 
30 de decibeli a zgomotelor puternice din exteriorul şcolii. 


© Perle din caietele elevilor © 


Sistemul nostru osos este format din schelet şi alte oase care au 
un aspect de înmormântare. 

Auzul face parte din ureche. 

Creierul este un organ mititel, băgat în cap, care face să iasă 
mintea pe limbă. 

Dunărea se varsă în Marea Neagră cu ajutorul unei delte. 
Animalele care ne dau lână sunt oaia, capra şi pinguinul. 

Vaca este un animal cu coarne care se mulge de mai multe ori 
pe zi. 

Delfinul este un animal aeronaval. 

Cele mai periculoase reptile sunt cele care poartă ochelari,-de 
exemplu cobra. 

Animalele sălbatice trăiesc la grădina zoologică, iar dinozaurii 
trăiesc în filme. 

ENIGME DEZLEGATE 
DIN ȘTIINȚELE NATURII 
(fizică, biologie, chimie) 


Transformări ale corpurilor 
și materialelor 


Soarele — sursă de schimbări periodice 
în mediul înconjurător 


Există planete fierbinţi, apro- 
piate de Soare, precum şi pla- 
nete înghețate, îndepărtate de 
Soare. Numai pe Pământ există 
viață, civilizație, cultură. Soa- 
rele are un rol pozitiv, fiind o 
sursă de schimbări periodice în 
mediul înconjurător de pe 
Terra. 


Lumină — întuneric, zi — noapte 

Datorită rotirii Pământului în jurul axei sale, în 24 de ore 
partea planetei expusă la Soare este luminată. În acea 
zonă luminată a Terrei este ziuă, însă pe partea opusă 
este întuneric, cu alte cuvinte noapte. De exemplu, când în 
Europa (unde se află şi România) este zi, pe continentul 
american este noapte, şi invers. Deci în timpul mişcării de 
rotație a globului (de la vest spre est) se produce 
succesiunea perpetuă a zilelor şi nopților. 

Cu toții ştim că lumina este un factor de mediu, o 
condiție necesară vieţii. Dacă pe pământ ar fi numai 
întuneric, lipsind lumina, vegetația ar muri în puţin timp, 
deoarece frunzele (bucătăriile plantelor) pregătesc hrana 
numai dacă este lumină solară, cu ajutorul unei substanţe 
de culoare verde şi al dioxidului de carbon, gaz pe care 
frunza îl extrage din atmosferă. Fără lumină, clorofila 
(căci aşa se numeşte substanța verde) poate să dispară 
din frunzele tuturor plantelor. În consecință, planta nu mai 
poate pregăti substanţele nutritive şi piere. Totodată, în 
timpul zilei luminoase, frunzele elimină oxigenul necesar 
omului şi vieţuitoarelor, consumând dioxidul de carbon, 
periculos pentru acestea. 

Dispariţia luminii ar avea efect negativ asupra majorităţii 
animalelor şi chiar asupra oamenilor. Când e noapte şi nu 
văd, viețuitoarele intră, de obicei, în repaus şi se odihnesc, 
neputând să mănânce decât pe lumină. Noaptea, şi 
oamenii îşi încetează munca şi se odihnesc. 

Cu alte cuvinte, plantele, animalele şi omul s-au adaptat 
succesiunii perpetue a ciclului zi-noapte (adică lumină-întu- 
neric), desfăşurându-şi viața, hrănirea şi somnul zilnic în 
funcţie de schimbările din natură, venite de la Soare şi de 
la căldura acestuia. 

De regulă, viețuitoarele sunt 
diurne, legate strâns de lumina 
şi căldura solară. Unele flori se 
deschid dimineaţa, iar noaptea 
se închid. Altele, ca de pildă 
floarea-soarelui, se rotesc pur şi 
simplu după Soare. Floarea 
numită regina-nopții se deschide 
noaptea, iar ziua doarme. 

Există însă şi animale nocturne, care sunt active noaptea. 
Lumina le supără şi văd excelent noaptea. E cazul pisicii, 

liliacului, bufniței sau cucuvelei, care pornesc după vânat 
prin întuneric, ziua mistuindu-şi prada în burtică. 


Cum se schimbă anotimpurile? 

Planeta noaŝtră se deplasează în jurul Soarelui. Din 
cauză că Pământul este uşor înclinat într-o- parte fată de 
planul orbitei pământeşti, iar planeta noastră nu-şi 
schimbă direcția în timpul deplasării în jurul Soarelui, pe 
parcursul rotației sale prin Cosmos apar anotimpurile. 
Anotimp (termen din astronomie) = fiecare dintre cele 
patru diviziuni ale unui an (primăvară, vară, toamnă şi 
iarnă). Fiecare anotimp are câte trei luni, iar patru 
anotimpuri ale anului a câte trei luni fac douăsprezece luni. 

Observati Pământul care 
se învârte înclinat în direcția 
arătată de cele două săgeți. 
Mai sus de Ecuator e emi- 
sfera nordică (unde se află 
şi România), iar mai jos este 
emisfera sudică. Ca să înțe- 
legeți mai bine, emisfera este ca o minge tăiată în "două 
părți. Astfel, este vară în emisfera înclinată spre Soare şi 
iarnă în cealaltă emisferă. Când e vară la noi, în Europa 
sau în America de Nord, e iarnă în emisfera sudică, adică 
în America de Sud, Africa de Sud, Australia etc. 

Când e iarnă lå noi, e vară în emisfera sudică (Australia, 
India, țările din sudul Africii sau din America de Sud). 

Acum puteți înțelege uşor migrația păsărilor călătoare. 
De exemplu, barza, rândunica sau privighetoarea nu 
iubesc deloc iarna şi nici nu se întâlnesc vreodată, în viața 
lor, cu anotimpul rece. Vin la noi primăvara, trăiesc şi scot 
pui în anotimpul călduros, iar când vine toamna migrează 
în zbor peste Marea Mediterană, trec peste Ecuator şi 
ajung tocmai în Africa de Sud, acolo unde se instalează 

(după iarna din emisfera sudică) anotimpul cald, adică 
primăvara, vara şi toamna. 

Ți s-ar părea o minune, copil fiind, să te vezi în urmă- 
toarea postură: călătoreşti în ianuarie ou avionul de la 
Bucureşti, îmbrăcat cu cojocul şi cizmele îmblănite, şi 
aterizezi la Sidney — Australia (unde s-au desfăşurat Jocu- 
rile Olimpice), pomenindu-te în toiul verii, pe o căldură toridă. 
Trebuie să laşi cojocul şi cizmele, urmând să-ți cumperi 
(dacă n-ai fost prevenit!) tricou, pantaloni scurți şi sandale. 

Să privim, însă, şi cea de a doua schemă lămuritoare! 

22 V 


pa 50/57/77 primăvară 
DE VARA Fa e vara 


PIN 
ON 
j 


27 I] 
ECHINOCTIU 
YG DE PRIMĂVARĂ 


ECHINOCHUS 

DE TOAMNĂ 22 XU 
SOLSTITIU 
DE /ARĂĂ 


Această ilustrație ne convinge cum este luminat 
Pământul de către Soare, în cele patru anotimpuri. Începu- 
tul astronomic al primăverii este la 21 martie (echinocțiul 
de primăvară, când ziua este egală cu noaptea), al verii la 
21 iunie (solstițiul de vară, când ziua e foarte lungă şi 
noaptea foarte scurtă), al toamnei 
la 23 septembrie (echinocțiul de 
toamnă, când din nou ziua este 
egală cu noaptea), al iernii la 22 
decembrie (solstițiul de iarnă, când 
noaptea e foarte lungă şi ziua e 
foarte scurtă). 

Contrastul cel mai pronunţat dintre 
anotimpuri, din punctul de vedere al 

climei, se manifestă în zona temperată a Pământului (deci 
şi la noi, în vatra românească). 


Lumea vieţuitoarelor şi anotimpurile 

Farmecul succesiunii regulate a anotimpurilor e simțit 
nu numai de către oameni, ci şi de plante şi animale. 

Schimbarea acestora le influențează decisiv viaţa, 
hrănirea, înmulţirea. În timpul primăverii, plantele — parcă 
amorţite în anotimpul rece — se trezesc la o nouă viață, 
înverzesc, înfloresc şi se dezvoltă, sub imboldul căldurii şi 
luminii, în mediile lor de trai. Florile plantelor se transformă 
în fructe. Fructele conțin seminţe, care se împrăștie sin- 
gure sau sunt dirijate de om în pământ, pentru înmulţire. 
Semințele, aşezate în patul umed al solului, încolțesc, ies 
la suprafață şi dau naştere plantelor noi. Simţind apro- 
pierea anotimpului rece, unele plante (roşiile, castraveți, 
porumbul, cartofii) se ofilesc şi mor. Însă copacii, vița de 
vie şi alte plante intră într-o perioadă de .amorțire, până 
trece iarna. Frunzele cad, rămânând golaşe, fără podoaba 
verde, în anotimpul friguros, pentru ca primăvara să 
înceapă un nou ciclu vegetativ. 

Ascunse iarna în cotloanele solului, insectele reapar 
primăvara şi se împrăştie în vegetaţia abundentă din jur 
(gândaci, albine, furnici, greieri, păianjeni, urechelnițe, bon- 
dari, cosaşi etc.), pentru ca toamna să-şi caute adăpost în 
crăpături ale pământului, prin scorburi de copaci. 

Păsările călătoare se întorc, în martie-aprilie, din țările 
calde; împreună cu cele sedentare (care au rămas iarna 
aici: vrăbii, ciori, piţigoi etc.), îşi amenajează cuiburile, 
depun ouă, din care ies puişorii, pe care-i hrănesc toată 
vara. Puii încep să zboare. Toamna, berzele, rândunelele, 
privighetorile şi alte călătoare migrează spre ţările calde, 
uneori zburând mii de kilometri. 

Când soseşte anotimpul rece, cu viscol, zăpadă şi ger, 
animalele îşi adaptează viața la noile condiţii neprielnice. 
Caută să-şi petreacă iarna, găsind cea mai bună 
modalitate de a trăi până în primăvară. Păsările călătoare 
din emisfera nordică (deci şi de la noi) migrează în sud. 
Există însă animale care nu migrează, rămânând aici şi 
înfruntând vremea rea. 

Animale care hibernează. Liliecii, at 
micile mamifere nocturne, care vânează “Y 
vara insecte, se ascund iarna în peşteri, 
poduri şi turle părăsite, în locuri ferite de ger. Se adună 
mai mulți la un loc, uneori cu sutele şi miile, agățându-se 
cu picioruşele de tavane şi atârnând cu capul în jos. Se 
înfăşoară cu aripile lor călduțe, care ţin loc de plapumă, 
pentru a rezista frigului. Ca să se încălzească, liliecii (atât 
de folositori omului, deoarece stârpesc vara insectele dău- 
nătoare) se ghemuiesc strâns unii lângă alţii şi încep hiber- 
narea. 

Popândăul şi hârciogul hiber- 
nează şi ei în galeriile săpate în 
pământ, sub rădăcini ale copacilor. 
Numai că, în perioadele mai blânde 
ale iernii, se trezesc din amorţeală şi 
încep să mănânce din proviziile adu- 
nate în vizuine, încă din toamnă (porumb, grâu ş.a.) 

Unii spun că şi ursul hibernează, însă zoologii de azi 
afirmă că, de fapt, Moş Martin trage iarna un somn mai lung. 

Animale amorţite în timpul iernii. Aşadar, ursul se 
retrage iarna în bârlog, prin peşteri şi stâncării sau sub 
pământ, în găuri aflate sub rădăcinile copacilor. Moş 
Martin intră într-o stare de somnolenţă. Când afară e ger, 
dumnealui nu iese deloc din vizuină, nu se hrăneşte, ci 

consumă din grăsimea strânsă 
sub piele, în timpul verii. Când 
vine primăvara, ursul brun (cel 
care trăieşte prin Munţii Carpaţi) 
iese din bârlog aşa de slăbit şi 
flămând, încât abia se ţine pe 
picioare. Parcă a ţinut un... regim 
de slăbire! În anotimpul friguros, 
ursoaica naşte în bârlog 2-4 ursu- 
leţi, ca nişte păpuşi de catifea (ca şi ursul alb de la Polul 
Nord). Sunt aşa de mititei ursuleții, încât — dacă i-ai cântări — 
ai constata că au doar jumătate de kilogram fiecare. 
Mămica, deşi slăbită, îi hrăneşte bine cu lapte până se 
topesc zăpezile, când întreaga familie iese din bârlog, 
pornind o nouă viaţă. 

larna, trăiesc în ascunzători subpământene şi alte ani- 
male care amorțesc şi se află într-o stare de somnolenţă. 

Şopârlele, şerpii, broaştele îşi caută toamna, când 
vremea se răceşte, locuri de iernare sub rădăcini, în 
crăpăturile solului, sub pietre, deci acolo unde nu pătrunde 
zăpada şi vântul rece. La rândul lor, melcii se ascund sub 
frunze şi rădăcini, prin gropi, unde zac în amorțire. Cum? 
Melcii se ascund în cochiliile lor, îşi astupă intrarea cu mai 
multe căpăcele, pe care le redeschid doar primăvara, când 
se încălzeşte afară. 

Dar insectele ce fac iarna? Cele 
mai multe dintre ele se ascund sub 
scoarța copacilor, sub covorul de frunze 
moarte, prin găurile pământului. Le 
cuprinde şi pe ele o stare de amorțire, 
de somnolenţă. Ai zice că sunt moarte, 
însă în zilele ceva mai călduțe numai ce le vezi sco- 
țându-şi căpuşorul la razele solare, începând foiala sub 

scoarța pomilor. În unele ierni, prin ianuarie-februarie, 
când temperatura se ridică, numai ce vezi albine şi muşte 
zburând, crezând că-i primăvară. Dar când vremea se 
înrăutățeşte, venind din nou viscolul şi gerul, insectele se 
ascund din nou în căsuțele de iarnă, intrând iarăşi în 
starea de amorţeală. 

Animale care rămân active iarna. După plecarea 
păsărilor migratoare în ţările calde, la noi rămân păsările 
sedentare, care toată iarna zboară şi-şi caută de 
mâncare. Vrăbiile, guguştiucii, piţigoii, sticleţii, ciorile se 


apropie iarna în stoluri de aşezările umane încălzite, cu 
speranţa că vor găsi hrană mai multă, uneori şi prin dăr- 
nicia copiilor, care le oferă pâine, grăunțe, mămăligă. Mai 
ciugulesc seminţe din copăcei, din hambarele oamenilor, 
ca să supraviețuiască. 

lepurii sălbatici, câți au mai rămas, 
au blănița deasă şi un strat de grăsime, 
ca să nu-i doboare gerul iernii. Fricoşii 
umblă noaptea prin zăpadă, căutând 
prin grădinile părăsite cotoare de varză, 
morcovi nerecoltaţi, alte rădăcini, iar 
dacă nu găsesc de mâncare şi-i răz- 
beşte foamea, ronțăie coaja pomilor, 
producând stricăciuni prin livezile tinere. 

Dar veveriţele? larna nu hibernează, deoarece prin pă- 
durile unde trăiesc vezi pe zăpadă urmele lor de lăbuţe — 
semn că, în anotimpul alb, sunt foarte active. Au avut grijă 

veverițele ca toamna să adune, în . 
scorburile din copaci, alune, nuci şi X 
alte provizii. Când depozitele s-au 
golit, veverițele sar acrobatic din 
copaci, sapă iute la rădăcini şi 
dezgroapă ciuperci pe care le 
ronţăie. Apoi se cațără în viteză în / 
vârfurile ameţitoare ale brazilor, 
adunând conuri pe care le consumă cu plăcere. 


Transformări ale stărilor de agregare: topire, 
solidificare, vaporizare, condensare 


Să pătrundem şi alte taine, pentru a le explica şcolarului 
curios. 

Ai observat acasă, nişte fenomene obişnuite, dar care 
acum trebuie să ţi le explici cu ajutorul învățătorului, 
părinţilor, fraților mai mari. 

Ai pus în tigaie o bucată de unt, în stare solidă, şi la 
influenţa căldurii aragazului, observi că se topeşte imediat. 
Deci corpul acesta (untul) trece dela -=~ 
starea solidă la starea de agregare 
lichidă. Aceasta este topirea, datorată 
temperaturii ridicate. 

Zăpada şi gheaţa iernii se topesc 
atunci când temperatura de afară 
creşte peste 0° C. 

Să luăm şi situația inversă. Pune tigaia cu unt topit 
(lichid) afară, la temperatura iernii geroase şi vei vedea că, 
în scurt timp, trece de la starea de agregare lichidă la 
starea solidă. Această închegare se numeşte solidificare. 

Uită o căldare de apă pe terasa deschisă, într-o noapte 
geroasă, şi vei constata că s-a solidificat, fiind trans- 
formată în gheaţă. 

Ce este vaporizarea? Dacă 
uiţi ceainicul cu apă pe flacăra 
aragazului şi-ţi aminteşti de el 
peste vreo două ore, rişti să nu 
mai găseşti nici o picătură de 
apă. Ceainicul încins te frige. 
Unde e totuşi apa? S-a transformat în vapori, adică a 
trecut din starea lichidă în cea gazoasă. Unde sunt 
vaporii? Răspândiţi prin bucătărie! Invizibili! S-au con- 
densat pe geam. Trecerea corpurilor lichide în stare 
gazoasă se numeşte vaporizare, realizată 
la temperatură înaltă. 

lar condensarea este fenomenul invers, 
sub influența temperaturii scăzute, adică 
transformarea vaporilor, din stare gazoasă, 
în stare lichidă. Condensul de pe geam 
sau pahar este dovada faptului că feno- 
menul s-a petrecut. 


Circuitul apei în natură 


Pe Terra, suprafeţele acoperite cu apă sunt mai mari 
decât cele acoperite cu uscat (continente, insule). Pe sate- 
litul nostru natural Luna nu există apă. Nici pe celelalte 
planete şi sateliți din sistemul nostru solar, fierbinți sau 
reci, nu există apă. Savanţii afirmă că e posibil să existe 
apă pe planeta Marte (dar nu pe sol, ci în subsolul acestei 
planete), spre care e planificat să plece un echipaj uman, 
peste vreo 10 ani. Atunci se va vedea dacă „Planeta 
Roşie” ascunde apă şi viață inferioară. l 

Pentru-că dispune de mari cantități de apă, de oameni, 
animale, plante, Terra este o planetă a vieţii, o lume a 
fericirii. Apa, aerul şi lumina solară ne aduc această 
fericire: viața. 

vasale 


patesti ati PND mare; 


Sub ce formă se găseşte apa pe Pământ? În stare de 
agregare lichidă (oceane, mări, lacuri, ape curgătoare), 
stare solidă (gheață, zăpadă, grindină) şi gazoasă (nori, 
aburi). 


În natură, apa este în continuă mişcare, datorită 


vânturilor şi contrastului rece-cald. Există permanent un 
adevărat circuit al apei, adică trecerea apei din natură 
prin cele trei stări de agregare: lichidă, solidă şi gazoasă. 
Cum se desfăşoară circuitul? Din cauza variațiilor de 
temperatură din mediul înconjurător, are loc această trans- 
formare. Apa de la sol sau de pe suprafața mărilor, bălților, 
râurilor e încălzită de Soare. Se evaporă şi în aer vaporii 
formează norii. Vânturile şi cicloanele poartă norii la înăl- 
time. Când dau de un strat de aer răcoros, vaporii se con- 
densează şi cad pe sol sub formă de ploaie. Dacă este 
iarnă şi frig, picăturile de apă îngheaţă şi cad sub formă de 
zăpadă (cristale albe şi pufoase). Apa s-a solidificat, 
căpătând înfăţişare solidă. Dacă norii întâlnesc, în zilele 
de vară, zone înalte cu aer foarte rece, vaporii de apă 
îngheață sub formă de cristale mici (bucăţi de gheaţă), 
care cad pe pământ. Aceasta este grindina, uneori mare 
cât oul de porumbel, care aduce mari pagube culturilor 

agricole. 
Când vine primăvara, temperatura creşte, zăpada se 
topeşte şi devine din nou lichidă. Ajunsă pe pământ, apa 

se scurge în râuri, lacuri, mări, oceane. De asemenea, 
intră în pământ, de unde iese la suprafața solului sub 
formă de izvoare. Acestea se revarsă în pâraie, pâraiele în 
râuri, râurile în fluvii, fluviile în lacuri şi mări. 

Şi acest circuit al apei în natură se reia. Adică se 
evaporă din nou, la căldură, formând nori... 

Acest „drum al apei” pe Terra este nesfârşit şi nu se 
consumă niciodată, spre marele noroc al pământenilor. De 
aceea, apa trebuie păstrată şi economisită, ca să ajungă 
pentru toate viețuitoarele Pământului. Să fie mereu curată, 
nepoluată. 


Sursele de energie 
şi utilizările lor 

Cine produce energia necesară 
pentru viața noastră? 

Noi, oamenii, la fel ca toate ființele 
de pe Terra, avem nevoie nu numai de 
apă şi aer, ci şi de energie, ca să 
trăim. Plantele, animalele, oamenii 
sunt dependenţi de energie, care 
provine de la hrana consumată. Fără 

hrană, deci şi energie, viețuitoarele n-ar putea supraviețui. 


Energia îl ajută pe om să se mişte, să muncească, să 
se încălzească, să producă bunuri materiale şi spirituale. 
Este produsă de: hrană, soare, arderea combustibililor, 
vânt, căderi de apă, centrale atomice. 

inventatorii au realizat tehnici uluitoare, pentru a avea 
lumină şi a încălzi locuinţele, a pune în mişcare avioanele, 
maşinile, vapoarele, calculatoarele, aparatele de uz cas- 
nic. Astăzi, oamenii obțin energia din diverse surse de 
energie, unele cunoscute din vechime, altele descoperite 
în ultimul secol. 

Puterea vântului e utilizată 
practic de mii de ani pentru a 
împinge corăbiile cu pânze, pe 
mări, oceane, fluvii. Acum 
5.000 de ani, egiptenii au 
inventat navigația cu pânze, 
folosind forța vântului. 

Mereu ingenioşi, înaintaşii 
noştri „utilizau acest tip de 
energie la morile de vânt, 
pentru a măcina cerealele. În 
anul 650, persanii le foloseau în acest scop. 

În zilele noastre, s-au realizat instalații eoliene mai mici 
sau mai mari, pentru obţinerea energiei electrice ieftine, 
nepoluante, curate. Acest fel de energie, bazată pe forța 
vântului, se numeşte energie eoliană, de la Eol, zeul 
vântului la greci şi romani. 

Puterea apei era altădată folosită la morile instalate pe 
râuri, care utilizau numai forța de cădere a apei, pentru a 
măcina grâul şi porumbul. 

Se poate obține energie electrică şi din forța apei care 
vine din lacuri de acumulare, prin conducte, până la hidro- 
centrale. Sursa e mai economică, deoarece nu foloseşte 
combustibilii scumpi. La noi, există hidrocentrale la Bicaz, 
Argeş, Lotru, Porţile de Fier. 

Căldura Soarelui este folosită în instalațiile de energie 


E adevărat că, în lume şi la noi, energia 
vântului, apelor, valurilor şi cea solară sunt 
mai puţin folosite, în comparaţie cu ener- 
gia produsă de arderea combustibililor. 
gaze naturale, petrol, cărbune ori cea din 
centralele nucleare (cum e cea de la 
Cernavodă, pe malul Dunării). 

Gazele naturale se extrag, cu sondele, 
din adâncul pământului. Sunt transportate 
prin conducte spre fabrici, locuinţe, socie- 
tăți comerciale, pentru încălzire, prepara- 
rea hranei etc. România foloseşte gazele 

naturale din subsolul nostru, dar şi din conductele care vin 
din Rusia. 

Petrolul este adus 
şi el, prin sonde spe- 
ciale, din subsol. Din 
acesta, oamenii obțin 
prin rafinare benzina şi 
motorina, utilizată la 
alimentarea maşinilor, 
avioanelor ş.a. Păcura 
e folosită în termocen- 
trale, pentru producerea 
curentului electric. se 

Cărbunii se extrag din 
adâncul minelor sau din 
carierele de suprafaţă. 
Aceştia s-au format demult, 
în milioane de ani, prin 
putrezirea plantelor uriaşe 
care creşteau odată pe 
Pământ. Energia termică 
e produsă în termocen- 
trale, prin arderea cărbu- 
nilor (huilă, lignit, turbă). 

În țara noastră, există zăcăminte importante de cărbuni, 
petrol şi gaze naturale, care trebuie folosite rațional, fără 
risipă, fără a polua aerul, apa şi solul. 


Ştiaţi că... 

@: Există țări (Norvegia, Suedia, Elveţia) în care cea mai mare 
parte a energiei electrice este produsă de hidrocentrale? 

@: Electricitatea se mai poate obține şi prin folosirea energiei 
valurilor şi curentului mării? În dreptul oraşului Miami (SUA) 
funcţionează o centrală care utilizează forța curentului apelor 
Floridei. 

ETA 


EPRREZAR 
i | CAPITOLUL al IV-lea 
B 


OMUL ȘI PROTEJAREA 
j MEDIULUI 


Ce este apa? Sursele de apă şi utilizările lor 


Acestea sunt cele mai importante componente ale 
mediului nostru înconjurător. 

Apa este un corp lichid transparent, care trebuie să fie — 
când este curată — fără miros, culoare sau gust neplăcut. 
Fără această substanță (sub formă lichidă, solidă, ga- 
zoasă) viața pe Terra ar fi imposibilă. E prezentă pretu- 
tindeni: în oceanul planetar, lacuri şi râuri, în sol, în plante, 
în corpul vieţuitoarelor, inclusiv în trupul 
omului. 

Apa potabilă, provenită din izvoare, fân- 
tâni, ape curgătoare curate este folosită de 
om pentru pregătirea hranei, băut, spălat. 
Există şi ape minerale captate din izvoare 
speciale, ambalate în sticle, pentru consum 
zilnic sau tratarea bolilor. 

În deşerturi există foarte puţină apă, însă 
în alte părţi ale Pământului, în mări şi oceane, 
cantitățile de apă sunt uriaşe. Pe marile fluvii 
de pe continente, pe oceane şi mări, trans- 
portul naval de mărfuri şi oameni este intens, până în 
zonele polare. 

O altă utilizare a apei este cea de a produce (ieftin, prin 
cădere şi fără poluare) energie electrică în hidrocentrale. 

Apele mai sunt folosite de oameni pentru procurarea 
peştelui, hrană importantă şi inepuizabilă, mai ales în 
oceane şi mări. Omul mai foloseşte apa din lacuri, râuri 
sau mări pentru irigarea culturilor în perioadele secetoase 
ale anului. 


Ce este aerul? 


Globul pământesc e înconjurat de atmosferă, o pătură 
care înveleşte planeta. Aerul e prezent peste tot în natură. 
Este un corp gazos transparent, fără culoare, miros sau 
gust. Din ce este compus? 
Dintr-un amestec fericit de azot, 
oxigen, hidrogen, dioxid de 
carbon ş.a. "Absolut toate 
viețuitoarele au nevoie de aer 
şi, de aceea, astronauții care au 
coborât pe „astrul nopții“ purtau 
costume cu măşti de oxigen. 
Când zboară în Cosmos, oamenii 
trebuie să-şi ia cu ei... şi aer! 

Substanța gazoasă numită 
aer e transparentă, nu se vede, n-are o formă proprie. 
Simţim doar mişcarea aerului, când bate vântul. Oxigenul 
este gazul folosit de om şi animale. Dioxidul de carbon 
ajută plantele verzi să-şi pregătească hrana. Plantele 
degajă în aer oxigen, utilizat de animale şi de om, în 
respiraţie. 

Apa este mai grea decât aerul. Aşa se explică de ce 
aerul iese imediat, sub formă de bule, din rezervoarele 
scufundătorilor în mare. De aceea, aerul este folosit în 
„pungile de aer“ care susţin la suprafață vapoarele şi 
portavioanele, ce plutesc nepăsătoare pe suprafața 
oceanelor, fără să se scufunde. 

Ce este solul? 


Solul este stratul de la suprafața pământului, unde trăiesc 
oamenii şi animalele, unde sunt construite oraşele, satele, 
monumentele, uzinele, liniile ferate, şoselele, aeroporturile 
lumii. E pătura de deasupra scoarței terestre, formată în 
mii şi milioane de ani. i 

În acest sol, plantele îşi înfig rădăcinile, îşi extrag sub- 
stanțele minerale şi apa, necesare vieții. Pământul este un 
corp solid, negru, gălbui sau brun, compus din argilă, nisip, 
pietrişuri mici, grăuncioare care se sfarmă cu uşurinţă, în 
care există resturi de plante şi animale putrezite, ames- 
tecate cu ciuperci, viermi, bacterii şi insecte. Apa se pre- 
linge uşor în aceșt sol permeabil, în care există şi bule de 
aer. Curios este faptul că unele viețuitoare sunt adaptate 
vieții în sol. Râmele îşi sapă galerii şi afânează terenul. O 
insectă cum e coropişnița sau chiftirița 
străpunge solul şi mănâncă rădăcinile 
plantelor, distrugându-le. Mai există şi 
mamifere mici, fără ochi, cum sunt 
orbetele şi cârtița, care sapă galerii şi 
muşuroaie, pe sub pământ, în căuta- 
rea hranei. 

Grosimea solului variază de la 
câțiva centimetri până la câțiva metri. Unele soluri sunt 
fertile, altele foarte sărace în substanțe hrănitoare pentru 
plante. 

Solul negru (cernoziom cu humus), din zonele de câm- 
pie, e gras ca untul, fiind ideal pentru agricultură; solul 
gălbui este argilos, bun pentru olărit, cărămizi, ceramică; 
solul nisipos, de pe văile râurilor, e folosit pentru culturile: 
de piersici şi pepeni: solul calcaros, din zona de deal, 


este folosit pentru podgorii şi livezi intensive de pomi 
fructiferi. 

Dinozaurii de altădată 


Andrei e un băiețel tare curios. Dintre toate trăsnăile 
care-l încântă, cel mai mult îi plac dinozaurii. Cele trei filme 
americane Jurassic Park, realizate de regizorul Steven 
Spielberg, desenele animate cu Dino, precum şi filmele 
documentare de reconstituire de pe canalele Discovery 
sau Animal Planet sunt pentru Andrei prea bine cunoscute. 
Pe deasupra, băiatul l-a pus pe tatăl său să umble prin 
portofel şi să-i cumpere cele mai scumpe cărți şi albume 
despre aceste „şopârle îngrozitoare“. Culmea, dacă pe 
alte fetițe şi prichindei, dinozaurii îi înspăimântă, pentru 
băieţelul nostru aceste animale străvechi sunt nespus 
de... frumoase şi prietenoase. Andrei pune degetul, în 
albumul colorat, drept în gura unui tiranozaur, trage de 
coadă un brontozaur, mângâie coarnele unui triceratops şi 

aşa mai departe. Îi ştie pe toți dinozaurii, pe nume, 
dacă mâncau plante sau carne, ce lungime aveau, 
cât de buni sau fioroşi erau şi o mulțime de alte 
amănunte. Tocmai de aceea, Andrei a fost poreclit 
de colegi proful de zoo, adică profesorul de 4 
zoologie. Ce mai! Băiatul e as în dinozauri, adică 
ştie tot! Dar hai să aflăm ce discută cu prietenii, 
în fața imaginilor următoare... 
Colega: Domnule prof de zoo, 
cum se numeşte uriaşul ăsta? 
Andrei: Brontozaur, adică 
„Şopârlă tunet”. Priviţi ce 
mare e, față de omul de ală- 
turi! Greu de 35 de tone şi 
lung de 21 de metri, când 
păşea parcă se auzeau 
tunete. Nu era carnivor, 
ci erbivor. Păpa 


_uriaşe cantități de vegetale din copacii gigantici, 
o întindea gâtul lung, cum fac azi girafele. 
Mânca zi şi noapte, cu poftă de cal. Mai înghițea şi pietroaie 
colțuroase, care-i tocau în burtă frunzele şi ferigile. 
Colegul: Andrei, dar creatura asta ce este? 
Andrei: Oasele acestui dinozaur străvechi au fost găsite 
în Mongolia. Creatura avea 22 de metri de la has în 
vârful cozii. Lungea gâtul, după frunze, tocmai 
până în vârful copacilor uriaşi. Deci e puțin 
mai mare ca brontozaurul şi a fost numit 
mamenchizaur. 

Colegul: Chiar! Care a fost cel mai mare animal găsit 
vreodată pe Pământ? 

Andrei: În America, s-a găsit un os colosal, iar oamenii 
de ştiinţă şi desenatorii şi-au imaginat cum arăta. Avea 40 
de metri lungime şi a fost numit seismozaur, adică 
„Şopârla care cutremură pământul”. Când păşea gigantul, 
parcă începea un seism. Era cât un bloc, ce mai! 


Colega: Dinozaurul ăsta seamănă cu o iguană... 

Andrei: De aceea a fost numit iguanodon, adică 
„Şopârla cu dinți de iguană”. Trăia în America, Mongolia, în 
Europa, deci şi la noi. Era ceva mai mic, de 7 metri 
lungime şi 5 metri înălţime. Se hrănea cu frunze. Avea 
gheare ascuţite, cu care se apăra de carnivori. 

Colegul: Dar încornoratul ăsta? Parcă-i rinocer cu... 
urechi mari. 


Andrei: E triceratopsul, de 10 metri lungime şi 10 tone 
greutate. Vietuia în America de Nord. Are trei coarne şi un 
cioc, cu care tăia tulpinile plantelor. Pe gât are un guler osos. 

Colegul: Dinozaurul ăsta parcă-i un cavaler în armură... 

Andrei: Din cauza carcasei sale osoase, ca o platoşă, i 
s-a spus stegozaur — „şopârla cu acoperişul pe spinare”. 
Resturi din scheletul său s-au găsit, demult, în America de 
Nord. Avea 10 metri lungime, 3 tone greutate şi capul mic 
fată de corp. 

Colega: Plăcile de pe spate parcă-s nişte tigle pe o 
casă. 

Andrei: Avea creierul doar cât o nucă şi coada tepoasă, 
cu care se apăra de carnivori. 

Colegul: Arată-ne, profule de zoo, şi câţiva carnivori! Eu 
fi ştiu pe tiranozaurul cel uriaş şi mai micul deinonychus, 
eroul din filmul Jurassic Park... 

_ Andrei: Acesta e regele dinozaurilor: tiranozaurul. 
Inseamnă „şopâria tiran”, carnivor prădător şi nesăţios, 

care teroriza toate animalele. Era ca un leu din jungla de 
azi, ca un crocodil de Nil, ca un varan din Insula Komodo. 
Înalt de 6 metri, lung de 14 metri şi greu de 5 tone. Avea o 
viteză de 7-30 kilometri pe oră, sărind ca un cangur din 
Australia. Vai, vai, ce dinţi avea, pentru a sfâşia prada! El 
îi ataca, în haite, pe dinozaurii giganţi erbivori. 

Colegul: Uite-l pe deinonychus din film! 

Andrei: Adică „şopârla cu gheare îngrozitoare”. Era 
ceva mai mică, de 3 metri lungime şi 80 kg greutate. Trăia 
în America de Nord şi avea la picioare patru gheare, între 
care una ca o cange tăioasă. Cu această cange teribilă 
tăia în carne vie, cum ai lovi cu pumnalul ascuţit. E „eroul“ 
filmului văzut de noi, în trei serii. Cineaştii l-au recuperat 
pe dinozaur din Cretacicul inferior al statului Montana şi 
l-au reconstituit fericit cu tehnica electronică actuală. 


De ce au dispărut dinozaurii? Ei 

Trebuie să reținem că dinozaurii erbivori sau carnivori 
aveau atât dimensiuni gigantice, cât şi pitice, pentru acea 
vreme. Trăiau pe uscat, în aer sau în apă. Acum 65 
milioane de ani au dispărut. Nici cercetătorii avizaţi nu ştiu 
astăzi, cu exactitate, de ce s-au stins. Cei mai mulți 
consideră că dinozaurii nu s-au putut adapta schimbării 
climei de pe Terra. 

În vremea când populau Pământul, clima era căldu- 
roasă pe tot parcursul anului. Dar când s-a răcit (în urma 
mişcării scoarței terestre) şi iernile au 
devenit geroase, dinozaurii cu sânge 
rece, fără căldura intensă solară, au murit. 

Alţi cercetători afirmă că, în urma 
ciocnirii Pământului cu un mare meteorit 
sau după cumplite eruptii vulcanice, s-au. 
ridicat uriaşi nori de praf, care au blocat 
razele solare şi au distrus vegetația. În 

felul acesta, giganticele animale s-au stins treptat, 
deoarece nu puteau trăi fără căldură şi în lipsa plantelor cu 
care se hrăneau. 

De asemenea, se crede că imensele viețuitoare (cu 
creiere micuţe) erau cam... fără minte şi mamiferele mai 
mici, dar ceva mai inteligente, le-au devorat ouăle şi nu 
s-au mai putut înmulți. Pe rând, din această cauză, 
speciile s-au prăpădit. Mai există o ipoteză: noile plante 
apărute pe Terra i-au otrăvit pe dinozauri. În acest caz se 
impune întrebarea: de ce n-au consumat plante neotrăvi- 
toare? lar animalele mai mici de ce n-au dispărut şi ele? 

Au murit atunci dinozaurii, însă multe animale mai mici 
au supraviețuit până astăzi: insecte, peşti, țestoase, 
amfibieni, crocodili, şopârle, şerpi, mamifere, păsări. 

De pildă, şopârla tuatara, care mai vieţuieşte şi azi, 
popula Pământul şi în timpul dinozaurilor. De asemenea, 
varanul uriaş din Insula Komodo, care atacă acum 
mamifere mari şi oameni, îşi are strămoşii în epoca 
giganţilor dispăruți. ` i 
Sau crocodilul din Africa şi 
Asia supravieţuieşte de 200 
milioane de ani. Cel pe care-l vedeţi în 
imagine este Deinozuhus, un monstru de 
16 m lungime, reptilă înfiorătoare din 
care se trage crocodilul vremurilor 
actuale. 


Specii care au pierit 


După dispariţia dinozaurilor, acum 65 de milioane de 
ani, mamiferele s-au răspândit pe toate continentele. 
Unele erau uriaşe: elefantul primitiv, mastodonții, mamutii, 
urşii de peşteră. 

Acum 23 de milioane de ani 
au apărut şi mastodonții. 
Unul dintre ei, Platybelodon, 4 
avea trei metri înălțime şi 
fildeşii apropiaţi, de forma 
unui hârleț, cu care săpa 
rădăcinile plantelor care-i 
completau hrana. Mas- « 
todonții s-au stins fără să 
lase urmaşi în fauna zilelor 
noastre. t 

Mamuţii sunt elefanții fosili 
cel mai bine cunoscuți. Din familia lor, 
se remarcă apariția mai târzie a mamutului lânos, 
Mammuthus primigenius, răspân- 
dit în Europa, Asia şi America de $ 
Nord. Mamuţii preistorici des- 


coperiți în  ghețurile 
Siberiei, erau într-o 
perfectă stare de 
conservare, deve- 
nind celebri în 
întreaga lume. Turme 
alcătuite din numeroase exem- 
plare au -populat şi teritorii ale 
țării noastre, dovadă fiind 
resturile de molari şi 4 
fragmentele osoase descoperite în 

terasele cuaternare ale râurilor din Moldova (Bârlad), 
Transilvania (Târnave şi Someş), Oltenia (Olt), Banat. 

Un celebru paleontolog care a alcătuit o bogată colecție 
din resturi ale acestor animale străvechi a fost Sabba 
Ştefănescu, de la Universitatea din Bucureşti. Aproape 
toate muzeele păstrează resturi de mamuti în colecţiile 
fosile. Dispariţia lor, acum 10.000 de ani, s-a datorat 
vânătorii excesive de către om, iar după alţi cercetători şi 
datorită unor boli molipsitoare. | 

Alte specii de mamifere şi păsări au dispărut pe rând, în 
ultimii 400 de ani, omul fiind vinovat de acest masacru. 
Cauza? Distrugerea pădurilor şi a mediilor de viaţă, 
vânătoarea excesivă, introducerea animalelor domestice. 


- Bourul a dispărut din 
Europa în anul 1627. 

- Pasărea rock a dispărut 
din Madagascar, la 1650. 

- Pasărea moa uriaşă a 
fost masacrată în Noua 
Zeelandă pe la 1670. ——> 

- Antilopa albastră a 
dispărut din Colonia Capului 
(Africa de Sud) la 1799. 

- Lupul austral, dispărut 
din Insulele Falkland la 1876. 

- Porumbelul migrator — 
masacrat în America la 1914. 

- Lupul marsupial -— 
exterminat în Tasmania (în 
sudul Australiei) în 1933. 

- Pasărea dodo, dispă- 
rută din Insula Mauritius la 
1680. zar ue 


Cum a dispărut bourul 


În țara noastră, dar şi în alte zone ale Europei, trăia un 
animal măreț, bourul, care este 
strămoşul vacilor şi boilor din 
rasa autohtonă Sură de stepă. 
Legenda întemeierii Moldovei 
este legată de bourul găsit şi vânat 
de Dragoş-Vodă, care descalecă 
din Maramureş, peste Carpații 
Orientali, în valea râului Moldova. Deci se dovedeşte, 
astfel, că bourul viețuia, la noi, în secolul al XIV-lea. În 
această regiune românească, el a supraviețuit spontan 
până în 1620. Dar ultimul bour din Europa a pierit în 1627 
(datorită protecţiei speciale de care s-a bucurat acest vânat 
regal în Polonia), în pădurea laktorowka din Mazovia. 
Bourul a rămas doar ca un simbol pe stema Moldovei. 


Animale şi plante pe cale de dispariţie 


Prin acțiunile lor nesăbuite, oamenii au contribuit la 
dispariţia unor specii de animale şi plante. Culmea este că 
există şi rase umane pe cale de dispariţie, ca de exemplu 
pieile roşii din America, pigmeii din Africa sau laponii, 
băştinaşii care trăiesc în nordul Peninsulei Scandinavia. 

Viaţa unor animale şi plante se află în pericol, din cauză 
că oamenii distrug pădurile peste tot (nu numai la noi, dar 
şi în Brazilia, unde se defrişează masiv pădurile ecuato- 
riale din bazinul fluviului Amazon sau în alte regiuni ale 
lumii). Oamenii vânează şi pescuiesc fără măsură animale 
rare, peşti pe cale de dispariţie, ca specii. 

De aceea, în majoritatea zonelor lumii (şi în România) 
s-au creat parcuri sau rezervații naturale; unde colecţio- 
narea plantelor, vânătoarea şi pescuitul sunt total interzise 
de lege. Azi, în România există 450 de parcuri şi rezervații 

naturale, cum ar fi: Parcul Naţional Retezat, Rezervaţia 
Biosferei „Delta Dunării” din 1990 (sub egida UNESCO), 
Cheile Bicazului — Lacu Roşu, Munţii Apuseni etc. 

În ultimii 200-300 de ani, s-au săvârşit şi la noi adevă- 
rate „masacre” ale unor animale rare, cum ar fi: zimbrul, 
bourul, castorul, marmota, vulturul zăgan, râsul, capra 
neagră şi multe altele. lată de ce s-au luat măsuri severe 
pentru interzicerea vânatului şi ocrotirea legală a speciilor 
amenințate cu dispariția. 

Capra neagră abia mai 
viețuieşte prin stâncăriile unor 
munți, iar unii braconieri, înzes- 
trați cu arme vânătoreşti cu 
lunete, mai îndrăznesc să tragă 
în minunatele cornute. Numită 
altădată antilopa Carpaților, ea supravieţuieşte doar în 
câteva locuri, datorită acţiunii de repopulare din ultimele 
decenii. Sperioase şi zvelte, urmărite de cetele de câini, de 
ciobani şi vânători nesăţioşi, caprele negre fac sărituri 
îndrăznețe peste prăpăstiile dintre stânci, uneori de până 

la 7 metri, fiind înzestrate de natură cu nişte copite moi 
care fac priză pe stâncă precum ventuzele. Sunt perfect 
adaptate prin culoare, agilitate şi îndrăzneală zonelor 
stâncoase unde îşi găsesc hrana, culcuşul şi locul de 
înmulţire. 

Castorii au trăit şi pe teritoriul 
românesc, însă au fost vânaţi şi riza 
măcelăriți de oamenii iresponsabili, 
pentru blana lor frumoasă, până la 
dispariția lor totală din zona noastră. 
De asemenea, nici marmotele n-au 
j ; scăpat de lăcomia vânătorilor. 
Dispărută la noi, marmota de 
munte a. fost reintrodusă şi se 
dezvoltă bine în munţii Retezat, 
Parâng şi Făgăraş, la altitudini 

Pars ENT de peste 1500 m (în Europa 
viețuieşte în munții Alpi, Pirinei, Tatra). Se hrăneşte cu 
plante, rar cu insecte. Hibernează în vizuină 6 luni. Îşi sapă 
o vizuină de vară cu multe ieşiri, lungă de 10 m. Marmota 
e sociabilă şi simpatică, scoțând tot felul de sunete. Şi ea e 
ocrotită de lege, vânătorii neavând dreptul s-o împuște. 

Zimbrul este un animal legendar, legat de istoria tării 
noastre, figurând ca simbol pe stemă. Are corpul masiv şi 
puternic, cu lungimea de 
până la 2,70 m şi înălțimea 
1,80-2 m. Pieptul este lat şi 
puternic, capul scurt, termi- 
nat cu două coarne vigu- 
roase, cu vârfurile îndoite în 
sus, spre creştetul capului. 
Corpul se termină cu o 
coadă care are un smoc de = If. 

păr în vârf. Greutatea zimbrului poate depăşi 1000 kilo- 
grame. 

Hrana zimbrilor o constituie ierburile şi frunzele, vara, 
iar iarna, muşchii şi coaja copacilor. Trăiesc 25-30 ani. La 
noi în țară, zimbrii sunt astăzi animale de rezervație. 

Dintre păsările rare, o situaţie grea au, în țara noastră, 
nu numai cocoşul de munte, ci şi cocoşul de mesteacăn, 
ierunca, vulturul, corbul, potârnichea. 

Cocoşul de munte (gotcanul) atinge 
mărimea unui curcan: Pe guşă şi pe 
piept are un „scut“ de pene frumoase, 
lucind într-un verde închis. Capul şi 
gâtul sunt de un sur-ardeziu. Abdome.- ; 
nul este negru. Deasupra ochilor are | 
câte o pată mare golaşă, de un roşu foarte viu. Pe marginile 
ghearelor are solzi ca nişte ţepi, ca un „pieptene“, care îl 
ajută să calce pe zăpadă fără să se scufunde. 

Pasărea este ocrotită de lege şi se vânează, cu permis 
special, doar cocoşii. E ae 

Dropia este o specie decimată, care 
aproape că a dispărut de la noi. Fiind o 
pasăre mare de câmpie, care trăia în 
Bărăgan, dropia a fost măcelărită nu 
numai de către câinii vagabonzi şi alte 
carnivore, ci şi de oameni. 

Vestitul peşte răpitor lostrița, mân- 
dria apelor noastre de munte, 
a fost pescuită cu lăcomie de m 
braconieri şi e pe cale de Să 
dispariţie, ca şi alte specii. 

Există şi animale exotice periclitate, pe cale de 
dispariție: ursul Panda, puma, jaguarul, tigrul alb, 
rinocerul, gorila, maimuța năsoasă şi cea urlătoare, 
pasărea kiwi, crabul uriaş, vulpea polară ş.a. 

Ursul Panda. În cadrul 
familiei urşilor se disting 7 
specii, între care sunt 
cunoscuți şi de copii ursul 
polar, ursul brun (ursul 
grizzly este o subspecie 
nord-americană a aces- 
tuia), ursul negru american, 
ursul asiatic ş.a. O specie 
rarisimă e ursul panda (sau 
ursul de bambus), atât de 
îndrăgit de copii pentru 
înfăţişarea sa de păpuşă şi pentru năzdrăvăniile puilor 
jucăuşi din grădinile zoologice. În libertate, mai trăiesc 
doar câteva exemplare, specia fiind pe cale de disparite, 
dar în ultimii ani specialiştii de la protecția mediului depun 
eforturi mari pentru salvarea pandei uriaşe. Ursul Panda 
trăieşte liber doar în China, în estul munților Himalaya şi se 
hrăneşte cu plante (bambus, flori, ierburi). În grădinile 
zoologice ale lumii se încearcă înmulţirea şi salvarea 
acestei specii, aproape condamnată la dispariție. Fără 
îndoială, ursulețul- Panda şi-a redus numărul şi datorită 
vânării de către om, dar motivul principal al scăderii 
efectivelor este reducerea mediului de viață, în urma 
extinderii civilizaţiei umane prin defrişarea pădurilor. Din 
1950, guvernul chinez depunde serioase eforturi pentru 
salvarea speciei, ursul Panda fiind protejat în rezervații 
speciale bine păzite. 

Puma (leul de munte) e o 
felină feroce care abia mai 
viețuieşte prin stâncăriile din 
America. Deoarece le atacă 
vitele, oamenii aproape au 

exterminat pumele, utilizând armele de foc. Fiind pe cale 
de dispariţie, ca specie, i se fac refugii ocrotite, legile 
pedepsind aspru împuşcarea pumelor. 

Jaguarul (tigrul american) 
e un carnivor temut, asemă- 
nător cu leopardul. Este şi el 
pe cale de dispariție, deoarece 
a fost vânat excesiv pentru aw 
blana sa frumoasă. Legile k 
actuale îl ocotesc, pentru a nu 
mai fi decimat de vânători. 
Pădurile americane unde mai trăieşte izolat sunt tăiate de 
oameni şi habitatele sale se restrâng an de an. 

Tigrul, cea mai mare 
felină, abia mai viețuieşte în 
pădurile din Asia. Foarte rar, 
se mai găseşte şi tigrul alb, 
un animal superb care tră- 
ieşte în India. Braconierii i-au 
măcelărit pe capete. Guver- 
nul indian a luat măsuri de 
protejare a tigrilor, amenin- 
taţi cu dispariția speciei. Ca 
să vă faceţi o idee de cru- 
zimea oamenilor, vă amintim 
că, în 1953, maharajahul din Sargurah şi-a dobândit faima 
de „ucigaş de tigri” când a împuşcat personal al 1.100-lea 
tigru. De unde se înțelege că, uneori, oamenii sunt mai 
cruzi decât carnivorele! 

Rinocerii, cu cele 5 specii, sunt şi ei în pericol din 
cauza pierderii treptate a mediului de viaţă şi împuşcării de 
către braconieri lacomi, care îi omoară pentru coarnele lor 
preţioase. Un vânător de altădată s-a lăudat a că a ucis 

singur 600 de rinoceri, iar 
o caravană a transportat 
1800 de kg de coarne de 
rinocer. Pentru protecția 
rinocerilor se procedează 
azi la tăierea coarnelor la 
pui şi astfel este descu- 


sălbăticie, ca să nu dispară specia din Africa Şi Asia, unde 
numărul exemplarelor a scăzut drastic. 

Gorila, cea mai mare mai- 
muță, e şi ea ameninţată cu dis- 
pariția, mai ales gorila de munte, 
cu un număr de numai 400 de 
indivizi rămaşi în viață. Ecolo- 
giştii au întemeiat parcuri 
naționale în pădurile tropi- 
cale pentru protejarea 
acestei specii periclitate, 
investindu-se fonduri mari 
pentru conservarea gori- 
lei de munte. 


În țara noastră există câteva speeii rare de plante pe 
cale de dispariție şi care sunt ocrotite de lege: bujorul de 
munte, floarea de colţ, laleaua pestriță, smârdarul, sân- 
gele-voinicului, larita sau zada, garofița Pietrei-Craiului, 
papucul-doamnei. 

Floarea de colţ creşte, aşa cum îi spune şi numele, pe 
stâncile colțuroase ale munţilor. Toată lumea o cunoaşte — 
gingaşă, catifelată! La noi i se spune şi floarea-reginei, 
albumiță, siminic, steluţă. Pe tulpina subțire are frunze 

liniare, catifelate, datorită multitudinii 
de perişori care le îmbracă. Ei sunt 
albi-argintii ca şi stâncile albe, cal- 
caroase unde planta a găsit condiţii 
prielnice. Este o plantă venită de 
departe, din ţinuturile Asiei. Odini- 
oară era mult mai răspândită, dar 
datorită frumuseții sale a fost culeasă 
fără cruțare. Acest lucru se întâmplă 
şi astăzi. Să nu uităm însă de îndemnul academicianului 
Emil Pop, valabil şi pentru alte plante ocrotite: „Aviz 
stăruitor celor care, cu toată opreliştea oficială, nu-şi vor 
birui ispita: să rupă ori să taie numai partea aeriană, să 
cruțe organul din care va renaşte floarea; păcatul lor va fi 
mai mic“. 

Garofița Pietrei-Craiului sălăşluieşte pe 
crestele abrupte şi sălbatice din masivul cu 
acelaşi nume. Este frumoasa din Piatra-Craiului, 
căci aşa cum spune lon Simionescu, plin de 
admiraţie „poate fi luată ca tipul artei între- 
buințată de natură pentru pictarea unei flori“. 
Ea nu mai poate fi găsită în nici un alt loc din 
lume. Nu seamănă cu nici o altă garofiță din 
Europa, poate doar cu o garofiță din China (Himalaya). 
Nici pe tot cuprinsul muntelui nu o putem găsi, ci mai ales 
pe versantul vestic, spre Valea Dâmboviţei 

Sângele-voinicului îşi are locul pe pajiştile 
alpine sau pe stâncile însorite. Cum putem 
deosebi între ele aceste orhidee cu miros 
suav, de vanilie? Dacă ne vom apleca cu aten- 4 
ție asupra lor, vom vedea că florile, grupate în n N / 
mănunchiuri mici (inflorescențe), deşi asemă- KJA 
nătoare, sunt totuşi diferite. Despre culoarea SE 


florilor există o frumoasă legendă. Se spune că o picătură 
din sângele voinicului, care lupta cu un balaur cu şapte 
capete, a căzut pe floare, înroşind-o. Despre numele 
voinicului nu se spune nimic. Florii i-a rămas însă numele 
de sângele-voinicului. Şi aceste flori au fost culese peste 
măsură datorită frumuseții şi parfumului plăcut, care te 
încântă. ` 

Papucul-doamnei este o altă orhidee 
gingaşă întâlnită pe stâncile Bucegilor, 
Ceahlăului, Făgăraşului şi Retezatului. 
În mijlocul celor 4-5 frunze late, cu ner- 
vuri proeminente, se observă o singură 
floare, de o remarcabilă frumusete: „e o 
bijuterie de safire, rubine şi diamante, & 
cum pare când picătura de rouă se 
opreşte în corola ei“. Aşa descrie savan- -> 
tul român lon Simionescu minunata 
floare asemănată cu un papucel de catifea. 


Protejarea mediului 


Aproape în fiecare zi vedem scene de degradare a 
mediului înconjurător, atât direct, cât şi la televiziune. Ne 
convingem că omul se face vinovat de degradarea solului, 
aerului şi apei. Încă din copilărie auzi un cuvânt pe care 
trebuie să-l reţii: poluare. E un feno- | _——— 
men negativ, care poate afecta f 
sănătatea oamenilor, plantelor şi 
animalelor, adică a lumii vii. Uneori, 
din cauza poluării mediului ambiant, 
chiar- şi viața oamenilor este în 
pericol. Doar două exemple! 

„La 10 iulie 1976, în suburbia 
oraşului Milano, -la Seveso, s-a 

produs o explozie la un reactor al unei uzine chimice, care 
a aruncat în aer un nor toxic. Moartea a venit din cer. Au 
murit oameni, pisici, găini şi alte viețuitoare. 

„„„În data de 3 decembrie 1984, la ora 1 noaptea, s-a 
petrecut o tragedie în sudul Indiei, la Bhopal. La o fabrică 
de insecticide, s-a produs o explozie. Praful toxic s-a 
aşezat imediat peste oraş. 3000 de oameni şi-au pierdut 
viata, fiind un adevărat dezastru chimic. 

Unele exemple de poluare le vedem şi la noi. La margi- 
nea oraşului sau satului se văd gunoaie, care degradează 
solul, aerul şi apa. Pungile de plastic zboară peste tere- 
nuri. Resturile menajere intră în apă, la fel ca substanţele 
nocive de la uzinele chimice sau fermele zootehnice. 
Peştii mor. Îi vedem cum plutesc deasupra apei. | 

În toată lumea, şi-la noi, se iau măsuri severe, prin legi 
ale statelor, pentru diminuarea poluării. 

La coşurile fabricilor se montează filtre speciale, la fel şi 
la automobilele mici şi mari, pentru reducerea gazelor de 
eşapament. 

Având în vedere că au fost şi mai sunt tăiate pădurile, 
silvicultorii se obligă să sădească, în locul lor, alţi puieți, 

pentru reîmpădurirea terenurilor defrişate. Peste tot 
trebuie plantați copaci, pentru refacerea vegetației, care 
produce oxigenul necesar vieții. p 

Pentru a nu polua solul şi apa, E 
oamenii se străduiesc să înlocu- 
iască, la culturile agricole, îngră- 
şămintele chimice cu cele 
naturale. 

Plantele rare şi animalele pe 
cale de dispariție sunt ocrotite de 
lege, pentru a nu mai fi rupte sau 
ucise. 

În acţiunile de protejare a 
mediului sunt atraşi şi elevii, care 
trebuie să contribuie practic la 
diminuarea poluării aerului, apei, 
solului. Toţi trebuie să devenim buni ecologişti! Cutiile, 
ambalajele alimentare, sticlele, hârtiile şi alte deşeuri nu 
se aruncă la întâmplare, nici acasă, nici pe stradă, nici în 
parcuri sau păduri, nici în jurul şcolii. Grupurile sanitare 
trebuie păstrate în curățenie, igienă, pentru a se evita 
îmbolnăvirile. 


Ce sunt deşeurile şi cum se reciclează? 


Deşeurile sunt resturi de care nu mai au nevoie 
oamenii şi pe care le aruncă la gunoi. Containerele dintre 
blocuri sunt zilnic umplute nu numai cu resturi alimentare 
(menajere), ci şi cu materiale nefolositoare: hârtie, lemn, 
sticlă, plastic, metal, cauciuc ş.a. Toate aruncate în acelaşi 
recipient, de-a valma, cărate de maşinile salubrității 
oraşelor la rampele de gunoi. La sate, aceste deşeuri sunt 
azvârlite de oameni la marginile localităţilor, fiind luate de 
vânturi şi împrăştiate pe ogoare. 

Deşeurile duc la poluarea solului, apei, aerului, fiind un 
pericol real pentru plante, animale, oameni. 

De aceea, e necesar ca deşeurile să fie adunate şi apoi 
distruse. Prin arderea lor, în instalaţii speciale, putem 
obține energie. În felul acesta, ele pot deveni folositoare 
omului şi nu o sursă de poluare. 

În Occident, deşeurile se colectează, cu mare răspun- 
dere, pe sortimente, pentru a fi mai uşor refolosite (reciclate). 
Sticla, metalele, hârtia, plasticul sau resturile menajere se 
colectează fiecare, separat în recipiente speciale. Macu- 
latura merge la fabricile de hârtie, pentru refolosire; meta- 
lul este trimis în turnătorii; sticla ajunge la fabricile de 
sticlă, unde este reutilizată ş.a.m.d. 

La noi, o dată cu intrarea în Uniunea Europeană, va 
trebui cu toții să uităm năravul aruncării într-un singur loc 
a deşeurilor alimentare şi nealimentare, să le colectăm pe 
sortimente, în cutii speciale. Ca să nu mai vorbim de cei 
care lasă resturi pe unde apucă... În şcoală, copiii trebuie 
învăţaţi practic să colecteze astfel resturile casnice şi 

industriale, pentru a proteja mediul ambiant de deşeurile 
periculoase pentru viaţa şi sănătatea omului. 

Prin reciclarea (refolosirea) deşeurilor, oamenii prote- 
jează materialele naturale. Un exemplu limpede, pentru 
copii, este maculatura. Dacă vor strânge resturi de hârtii, 
cartoane, caiete şi cărți vechi, acestea vor fi duse la fabri- 
cile de hârtie, pentru a fi trans- 
formate în caiete noi. Se 
înţelege că în acest fel nu vor 
mai fi tăiați aşa de mulţi copaci 
din pădure, din care se con- 
fecționează hârtia. 

Până şi deşeurile textile (câr- 
pele) pot fi reciclate în fabricile 
textile, realizându-se din ele 
țesături noi. 

Din deşeuri, atât copiii, cât şi 
adulţii pot realiza obiecte deco- 
rative interesante: tablouri, jucă- 
rii, podoabe, covoraşe etc. 

JOCURI 
de Stela lancu 
Animale din grădina zoologică 
(cheia=6 litere) 


Descoperiţi în grila alăturată următoarele animale din grădina 
zoologică: 


E 
să 


Antilopa 
Cobra 
Crocodil 
Elefant 
Girafa 
Leopard 
Lup 
Maimuţa 
Mistreţ 
Piton 
Râs 

Urs brun 
Vulpe 

După ce veţi încercui numele acestor animale, literele rămase, 
citite în ordine, vor da, conform cheii, numele unor animale. Aceste 
animale trăiesc în pădurile tropicale. Ele stau agățate mai tot timpul de 
ramurile arborilor, cu spinarea în jos, iar în blana lor cresc alge verzi. 

Cuvintele se caută citindu-se pe orizontală, de la stânga la 
dreapta şi de la dreapta la stânga, sau pe verticală, de sus în jos şi 
de jos în sus, sau pe diagonală. Uneori, aceeaşi literă poate fi 
întâlnită în două sau trei cuvinte. 

Biologie 
Orizontal: 1 3 5G 10 
1. Şoarece de laborator — Cerb 
nordic. E g E 
2. Cerb nordic cu nume de... Fa z] 
avânt — Cireadă. E 
3. Primele vocale — Prescurtare ` a 


auto pentru laşi — Maria 
Andrei! — Cincizeci roman. 

4. După E — Stăpânul lumii — 
Cămaşa leliței — Soare la 
vechii egipteni. 
5. Arab gol! — Aforism 8 
6. Drept (reg.*) — Flintă. 
7. Drumet pe stânga! - 9 er aja] E 
Prescurtare auto  pentrujg 
e a E E Ei E BI 8 E 
8. Iți fac gura pungă — Haina lui Zdreanţă. 
9. Edili goi! — De două ori nul — Ştreang. 
10. Biolog român (Emil, 1868-1974) — Prima literă. 
Vertical: 
1.. Grumaz — De acord — Jumătatea stângă a lui Ra! 


0. 


Strigăt la coridă — Naturalist român, fondatorul Staţiunii zoologice 
marine de la Agigea (1879 — 1936). 

Negaţie — Nul — Ombilic. 

Vietate — Unu roman — Început de ou! 

După H — Prima la stână! — Aspru — Olivia Vidraşcu. 

Inițiala lui Tudor — Apucă — Instrument muzical de suflat, cu sunet 
pătrunzător şi clar. 

„A mesteca" la vaci — Mijloc la alo! — A treia la Internet! 

Ev — Imaginară. 

Nicu Manoliu — Îmbujorată. 

Acela — Prima la alfabet — Trasă cu acul. 

:ajnjos 


Personaje din iumea minunată a lui Walt Disney 


RĂŢOIUL NOTA 
E LUI DISEY A2-A ETAJ 
RUMEGĂ- 
TOARE CU 
COARNE DIN 
REGIUNILE 
NORDICE 
RECIPIENT 
PENTRU VOT 
PRIMUL 
AEROPORT ZBURĂTOR 
GOL! (pl.) 
VOCE CU 
TONALITATE 
JOASĂ 


AL DOILEA 
CAINE 


ARGINT 
(prescurtat) 


(engi.) 

